text:
賭海18載-4集
上回提到,經過大約半年嘅蜜月期,我嘅賭博手風已轉下玻,手頭所有現金輸掉,仲多左2,3張卡.跟住仲輸埋year2第一個學期嘅Grantload,冇錢交學費,迫於無奈,問搞波鴻生借2萬交學費,總共欠債12萬左右.上學期餘下時間都冇賭錢了,過著非常潦倒嘅大學生活,並立誓不再踏足賭場半步.
但係,敢問你地身邊有幾多個賭仔係誠實可靠,堅守諾言吖?我唔敢話冇,但一定少之有少,只係程度有高低姐,而我嘅程度就係零信用,零自製.大約聖誕節假期,下學期嘅Grantload出左了,一如既往,當知道身上有錢,雖然曾經有內心爭紮過,但始終敵不過賭癮(其實諗返果時已經成了病態賭徒).不過今次醒目啲,經過上學期嘅教訓,第一時間交左2萬學費先,攞住2萬本就過海.久別重逢,原本諗住之前嘅黑氣會離我而去,點知都係清袋收場,回港過一個痛苦嘅聖誕假期.假期期間,實在太無聊,賭癮難頂,最後做左一個最差嘅決定,問人借錢賭.上次都係因為冇錢交學費問鴻生借錢,但今次係直頭借錢賭錢.......跟住我就問左一個幾啱傾嘅校隊隊友阿H借左2萬蚊,可能真係好啱傾,我不忌諱同佢講啲錢係用黎過大海嘅,但係話會好快還返比佢(我當時諗,輸左最多開多兩張卡還比佢).我印象出發果日係新年年初5,6到,澳門好多人.因為啲賭本係借嘅,所以全程都戰戰兢兢,好彩俾我喺葡京2樓中場撞到個阿伯賭神,跟左佢賭左十幾口全中,最後我連本帶利攞返5萬回港,坐船未返到香港未落船就打電話比個隊友約佢喺旺角比返2萬cash佢,見到佢現兜兜當眾比佢,佢仲嘩大嗱嗱2雞現金好揚,我心諗你都未見過大蛇痾尿,自己仲有少少沾沾自喜,跟住就分開左.
果次之後,仲有2星期度就要返學,有3萬賭本喺身,點會放過機會,來來回回去多2,3次度都係有贏有輸,戰程冇曬印象了,但臨開學前嘅一次,喺有生之年唔會忘記.果次手頭上應該淨返20k度,輸埋哩次就冇曬,可惜戰鬥完一整日,直至大約晚上9~10點結果都係輸曬.喺最後一注輸埋,轉身準備離開賭場之際,一個講野帶點口音嘅40零歲女人,好樣衰的(估計佢係目睹我清袋嘅過程),佢問「靚仔使唔使幫手,攞兩蚊去賭,唔計息㗎喎」.以往我見到哩啲人,我最多只會回應"唔使",但今次唔知點解會多口問佢一句"點計數".跟住佢就同我講,唔收息,但每落一注就要先抽2成,仲話輸左第二日還就唔會計息,會比我自己返香港.當時,輸到懵左嘅我,居然食左豹子膽咁,話ok攞2蚊黎.跟住佢就打電話,帶我去沙圈果個茶餐廳,跟住就有個好肥嘅男人坐低,攞我身份證.哈哈,宜家諗返自己真係癡能左綫,為左賭錢咩都做得出,講得出.個肥佬問我喺香港返咩工,我由於唔想講自己係學生,加上自己外形係黑黑實實果挺,所以膽粗粗話自己係當差嘅(諗返都想笑),佢又問我守邊區第幾隊,我話觀塘唔知up咩第二隊之類,好似過到骨.又問我地址電話登記人之類,後尾佢當住我面打去電話公司核實左,跟住就叫我喺影印咗我嘅身份證嘅白紙上簽名,寫借據.跟住就比咗2萬籌碼,話上咩咩廳賭,我從來冇入過廳好驚比人溶左又第一次借貴利,所以我話唔好啦,喺返中場賭,佢地ok,跟住就入返賭場......(待續)
後記:經過上學期嘅痛苦潦倒日子,以為自己可以控制自己戒賭,點知一有錢喺手,就咩嘢痛苦都忘記得一干二淨,爛賭不顧後果嘅情況更加變本加厲,不只開先河問朋友借錢賭,甚至淪落到向傳說中嘅吸血鬼借錢.可憐嘅無知青年,身在龍潭虎穴,感覺好無助......
哩期開始,我會不定期增設"給世人的話",希望用自己失敗嘅經歷給予一啲正面信息比果啲仲喺賭海浮沉緊,不能自拔嘅朋友.希望你唔會走返我嘅錯路.
給世人的話:其實縱觀我頭兩年嘅賭博過程,主要原因都係自己冇自製力(仲有一個原因下期會講),接觸賭博前嘅18年,冇自製能力並未為我帶黎麻煩.但當冇自製力剛剛撞到病態賭徒,後果就一發不可收拾.如果你自問都係控制唔到自己嘅人,最好就唔好去賭場,唔好比機會佢開始.另外一樣就係,病態賭徒通常一見到自己有錢就老豆姓咩都唔記得,所以如果你覺得自己已經步向病態賭徒嘅程度,你就唔好比機會自己見到你有錢,將所有錢,收入,存款卡,信用卡都放喺你可以信任嘅人到.我唔敢講哩個方法可以完全解決,但最低限度會構成一個緩沖既作用,有人管住你啲錢,起碼唔會賭得太離譜.再絕啲,你可以同幫你keep錢嘅人講定先,如果你提供唔到咩野實質証明,所有你問佢攞錢嘅其他籍口都係假嘅,其實就係去賭.總之,你賭癮起,有人攔一攔你,總好過你自生自滅,自己鍾意點就點.
P.S. 我寫自傳並唔係要聖人勸人戒賭,但係要提醒沈迷賭博係都有啲底線係永遠永遠都唔可以觸碰嘅,輕則你要花好多年時間先可以行返正軌,重則你會萬劫不復,承擔惡果唔係只得你一個.我就係希望透過我經歷帶出哩啲野.(我現在係100%支持有節制賭博,亦冇再諗過會戒賭)
我開始泥足深陷,輸曬自己啲錢,有5張爆曬既卡不突止,今次仲大膽到同貴利借左2萬.貴利經過對我身份資料進行一翻核實之後,跟住就比咗2萬籌碼我,原本話上廳賭,我話唔好,所以就入返葡京二樓中場賭.....
大肥佬同個中女就帶住我遊枱,由於第一次借貴利真係好驚,果刻我都有少少六神無主,連搵枱都要聽佢地,係佢地唔係我搵.跟住肥佬就話"哩張啦",咁就三個人坐低左.一坐低個中女就起勢咁寫路紙,當然係上下三路寫齊懶專業果隻,寫完睇多一兩鋪就叫我買,小試1000,挑拿星寫咁耐咪又輸......跟住就要比200佢(投注不論輸贏一律抽2成),如是者買一鋪就抽一鋪.果時間中都會覺得啲班長,或者隔離啲賭客有時會眼望望我,應該係睇得出我借左貴利,周身唔舒服覺得自己好樣衰.跟住繼續買下又轉下枱,又輸,又轉下比條肥佬中女睇牌,最終都係極速清袋.輸曬又去返茶餐廳坐,一坐低肥佬就好豪氣話,攞多4蚊比你賭啦上廳賭啦,望你出沖呀.當時我已經輸到慌失失了,毫無主見就話好.佢就行開左一陣,返黎就一齊上廳.去到廳果度好少賭客,肥佬就攞左4萬碼黎,好似係泥碼.同之前喺中場情況差唔多,一開始就細注啲一,二千咁買,輸得多左就4,5千咁隊落去,間中佢地又會幫我落注,總數都係輸多贏少.由於廳裡面好靜,肥佬可能呼吸有少少問題,佢啲呼吸聲扯下扯下咁,果陣嘅感覺唔知點形容,總之係好驚好唔自在,再望下隻錶,原來自己已經喺葡京入面18個鐘冇停過咁賭,冇出過賭場一步.過左個零鐘,果四萬蚊終於都輸曬埋,跟住又去茶餐廳.佢問我仲賭唔賭,果刻已經借左6萬,我真係唔敢再攞落去,其實開始決定借錢果刻,我都未諗過輸左可以點還,初頭諗住借2萬要問人借都好借吖,點知宜家係6萬.跟住就講返到香港點入數等等,然後有個後生少少同我坐啲士去碼頭,出張飛比我上船,佢睇住我入閘就走左.佢地算係有守諾言,真係比我自己一個返去,亦都冇話要收息,總之聽日入返6萬就冇事.
上左船,真係好徬徨,點還條數....諗諗下就訓著左.終於返到屋企,果陣應該係零晨5點左右,屋企人應該訓曬覺,但鎖匙一開,全屋啲燈都著住,第一個就見到我阿媽佢冇出聲,但睇得出佢個樣好無奈(眼紅紅咁),再行入啲見到我老豆同大佬家姐都喺廳坐住.我扮若無其事問佢地,哇做咩仲唔訓,阿媽就開聲問我去左邊,我唔記得左點答總之係吹水,跟住佢地就繼續chok我,老豆全程只係聽冇出聲,最後阿媽問左一句,"你唔係去澳門咩?".果刻一直堅持嘅我,情緒開始崩潰,最後都承認左亦都開始喊,阿媽繼續問"咁你借左人幾錢",我話6萬,佢就鬧我哩啲錢都夠膽借.....阿媽都開始情緒崩潰,因為佢發夢都冇諗過心目中嘅"乖仔","大學生"居然會係個爛賭鬼,真係諗都冇諗過,宜家甚至大膽到問大耳隆借咁多錢.跟住就講左一輪肺腑之言,最後問我"你有錢還咩",我當時再次dup低頭嘆氣話"冇".原來條僕街貴利肥佬,喺我借最後4萬之前,佢就已經行開一邊打左電話去我屋企,話我喺澳門輸左錢,叫我屋企搵定錢屬我,佢地係其實想探下屋企口風,如果再借比我屋企有冇錢還,撲佢臭街,真係賤度呢.....
跟住大家都冇訓覺,諗住等銀行開門,阿媽佢地就去攞錢.之前提過我屋企環境係絕對唔好,老豆50歲就退左休,佢辛辛苦苦儲果30萬嘅老本,因為早幾年由公屋搬去居屋,連埋裝修等等都係剩返果4,5萬積蓄,所以果刻銀行只可以攞到4萬蚊出黎比我還錢,仲差果2萬就我大佬幫我問佢女朋友借住先......真係好對唔住佢地.朝早攞完錢轉返啲錢比貴利,跟住大家返屋企訓覺.犯左嚴重大錯嘅我更加係一直哩埋喺房,冇面面對屋企人.雖然我哩個衰仔錯得咁緊要,但阿媽知道我係超級唔開心,完全唔想見人.果晚佢同家姐講,你細佬好唔開心,佢提議一齊出街睇戲,就係咁我地全家人夜晚去左睇"鐵達尼號",我老豆老母自從我地大個左之後,都冇同我地一齊睇過戲(果次之後咁年到宜家,我叫親我老豆佢地去戲院睇戲,佢都唔去),可想而知佢地當時係幾咁錫我,為左令我開心啲,發起一家人走去睇戲.回想起,我有哩啲屋企人,真真正正係我人生裡面最大最大嘅收獲,而我卻唔珍惜佢地........(待續)


c: text/html

text:
賭海18載-1集(轉)
睇左阿多的故事之後,勾起左好多自己喺賭博上嘅回憶,當中不得不贊樓主寫文嘅堅持.同時,計一計自己今年36歲,原來不經不覺已經用左人生一半既時間喺哩條賭博之路.18年,望住哩個數目,不由自主感覺唏噓.其實幾年前都想將自己賭博上既經歷記低,但又懶得寫.但睇到阿多既故事促使我有左動力,加上應承左老婆1年半內唔再賭錢,所以我想用哩段時間,回憶一下過去18年既事.我諗我既文章唔會好似阿多咁引人入性,因為當中好多賭局點樣發展基本已經忘記曬.我只會將過去既一啲仲記得而又一生難忘嘅回憶記得佢.
首先簡單介紹下我18歲前既背景先,1978年我出生於一個好簡單既家庭.父母大約70年代初黎香港,老豆打工,一世人都循規蹈矩,雖然間中會買6合彩同馬仔,但佢一向推崇刀仔鋸大樹,一生為家庭付出,可惜可能因為食煙多年,40幾歲就有嚴重心臟病,50歲就退左休了.阿媽做家庭主婦,佢係個好到不得了既阿媽,完全冇虛榮感,從來只會諗佢啲細路,比最好既野佢地,成世人就係為左家庭,就算到宜家70幾歲都仍然係咁.我家姐大我9年,所以老豆退休之後就係佢撐起屋企,好彩佢好生性,搵錢能力都唔錯,可惜唔知點解,從來冇見過佢有男朋友(肯定唔係基既),由於佢係大家姐,除左孝順父母,佢都好照顧我地兩個細佬.家姐係我心目中,佢係上天賜比我地既天使.到我阿哥,大我5年,佢基本算係個壞孩子一名,中四就輟學,溝女,打散工,浮浮沈沈,曾經有一兩年自己出黎做生意,搵到唔少錢,可惜冇攞過返屋企而係用左大部分係東莞某間KTV, 一年係果度使50萬,但我同佢自小關係都好好.
簡單說,我係生長係一個唔有錢既家庭,但好融洽,父母一世人都循規蹈矩,期望細路一個一個出身後,家庭既環境會一步一步改善.而事實上,係我19歲之前,屋企既發展係好健康既,由公屋搬去居屋,家姐大學畢業後收入慢慢好.
講返我自己,我仔既時期其實都算幾一帆風順,會考18分(我大學畢業,係當時父母對我最大既期望),讀Band one中學,最後都升入大學(西貢果間).讀書果陣,朋友滿天下,加上自己係運動健將,係中學都算係風頭分子,加上個樣都可以(後生果陣,有唔少人話我有幾分似"肉酸托腮"),所以果陣喺學校真係直頭有粉絲,嘿嘿.簡單講,我中學時期基本係好平穩,好順利.但我同阿多少年時代好大分別,我思想上係完全冇賭,基本唔會同賭扯上關係.
我10幾歲果陣踢波好叻,機緣巧合,15歲到跟左一個開出版社既老細(化名:鴻生),佢好鍾意搞波比賽,所以自己搞左隊青年軍,我入左佢隊波之後,可能因為感覺我比較乖仔,可靠,所以入去冇耐我就做左果隊波既隊長,佢當我係半邊仔.果幾年間,我地一齊參加香港青年level既各大比賽,贏過唔少冠軍,最記得中五果年,我阿媽唔比我踢波,我瞞住阿媽話出去自修室溫書,但其實係去左參加決賽,最後仲攞左冠軍,有記者黎影相,我果日好驚會登上報紙比阿媽發現.我自己亦曾經被邀請加入當時時既奧運足球隊代表香港,但因為當年正要準備考大學,最後都拒絕左.
我諗你地已經係度吊緊我,係咪好悶呢?我要講哩啲背景,係因為以後既心路歷程,發展會有大既關係.點解要講踢波?因為我第一次去澳門就係去踢波!!!
18歲果年,成隊波跟左鴻生去澳門踢友誼賽,因為星期日早先踢,所以鴻生好好咁,比我地星期六就去,book曬酒店,當順便比我地哩啲啱啱出毛既仔,見識下咩野係澳門,咩野係賭場.果時對賭場真係冇咩感覺,淨係諗住見識下,所以我都好老實同亞媽講,仲氹掂佢比左500蚊我做本錢玩.到左星期六,估唔到阿鴻生第一個帶我地去既地方就係葡京.不過去到係先去2樓嘅西餐,食完之後,就係我第一次踏入賭場喇.我係賭場玩既第一樣野原來係老虎機,不過半個鐘就輸左200蚊(果次係第一次玩老虎機,但由於咁既戰績,果次都成為左我最後一次玩,咁多年都冇再玩過),跟住就起身去二樓大撻地搵番喺度賭緊大細嘅隊友.見到隊友嘿仔,見到佢果陣佢好似輸緊400百蚊,佢當時應該係淨得最後一注錢,我冇買但睇住佢輸埋,喊曬口咁,跟住我就攞我淨返用黎玩果300蚊去左背面既櫃檯仔度唱籌碼開始玩,嘿仔就睇住我玩,我唔記得左啲牌局了,但記得我好順,10鋪中8鋪咁.應該都係一百一百咁買,好似係差唔多倒贏緊800既時候,我見住嘿仔好似好慘咁,所以我同自己講,哩鋪買曬800佢,如果中就比返嘿仔500,等佢唔好咁唔開心,真係中左,就比左嘿仔,佢好多謝我,我話都係贏返黎冇所謂,話曬我都係隊長,照顧下隊友.跟住我地就離開左賭場,行返出去二樓個餐廳,因為有啲隊友未夠秤唔入得賭場喺果度打等.因為鴻生同有啲隊友仲賭緊,冇野做所以喺二樓度行黎行去,有時又去左當時葡京三樓有機鋪的,有時又坐返係餐廳吹水.後尾悶悶地,同嘿仔話不如入賭場又行下,入到去買一鋪中左100,又出返去餐廳坐下,坐一陣,又入去買一鋪100,如是者,來來回回幾次都中.當時嘿仔都有少少斬獲了,我好記得當時我笑笑口講左句,一百一百咁執都幾好執喎!!! 最後鴻生吹雞返酒店,之後就冇再去賭場,第二日踢完波就返左香港.總結我第一次入賭場,贏左1600度.當時返到去感覺唔大,亦冇話想再去,只係覺得賭場啲錢都幾易執架喎,跟住就繼續做返好學生,運動健將.
我第2次去澳門,係我準備入大學果年既暑假喺鴻生到做暑期工做跟車,人工應該係4500,亦都係第一次打工.記得當日出左糧之後,放工攞住啲Cash, 第一次摣住咁多Cash.....原來一直埋藏左係我身上果條賭根終於第一次突然浮左出黎,加上首次戰績良好,所以膽粗粗自己一個人由觀塘搭地鐵去上環上船.果晚既進程係點我已經冇印象喇,只記得都係葡京同埋幸運之神沒有眷顧我,清袋而回.果次係第一次感受到一出糧就清袋,心情當然唔會好受.自此心中就冇再諗過要過大海,當然可能因為之後既時間都冇Cash係手.
放完暑假,正式踏入大學生活.好記得,第一日開學就曠課了,因為前一晚係friend做果間bar飲大左,訓過龍.第一日就開得咁衰,唔知係咪一早就應驗左我既大學生活唔會有好結果呢?由於家住沙田,所以攞到宿舍.我係Full Grant Full Loan的,一年有8萬幾,一半交學費,一半日常洗費,但第一啲錢係唔經我手的.讀頭半年都幾順利,識到唔少朋友,一齊屈蛇,一齊唱K,間唔時又出九龍浦下吧,落下D咁.自己又被選入左校隊,第一個學期都幾美滿.有一日,好多信用卡黎左擺promo, 我一直都冇諗過要申請,想就咁行過,但同房友見到個禮物幾正喎,係個吹氣梳化仔,我地就異口同聲開返張啦都冇壞.跟住又睇到另一間既唔知咩野禮物,又話申請埋.就咁樣申請左第兩張card, 一張Citibank,另一張係道亨,兩張都係15000額.申請左後其實都一直冇出事,一直都冇諗過要用.
直至上學期完左放假果兩個月既有一日,我返左沙田訓.我大佬鬼鬼祟祟同我講,叫我係信用卡到㩒6000借比佢.我初頭都唔知原來可以㩒出黎,好似銀行寄密碼,我都唔知咩黎.同大佬由細到大感情都好好,所以我應承左去.第二日記得㩒完6000之後,我袋住佢諗住夜晚見到佢比去,我跟住就去左機鋪打足球機,一面打一面諗野,一面我果條賭根又出左黎喇!!! 咁我就攞住果6000蚊,一尻返屋企換衫,同亞媽講有事要返學校(我阿媽好易呃....).....(待續)
後記: 一口氣寫左幾個鐘,宜家覺得好有動力繼續寫落去,因為透過一面寫,可以諗返起好多真係唔記得左既野,我都係啱先醒起係我既第一次借錢賭錢就係大佬導我升仙嘅.有人可能會話,鴻生(第一次入賭場)同我大佬(第一次教曉用card㩒機)係導我升仙既人,但我平常心諗,條賭根一日係度,唔係佢地帶我,我遲早都會有一日識去,識㩒.

robotstxt: allowed

filter: keep


text:
靚抽王
豪門申請表
Ads by Google
年中不少城中名人,娛樂圈嘅一二三四五六線女星想嫁入豪門,但係真係嫁得入嘅又有幾多個?為咗令到大家明白到入豪門嘅標準,我哋特登為女星們設計咗張申請表,仲以衝擊豪門嘅一員猛將——傅明憲為例,等大家捉到太子爺都識得脫角!但據聞傅小姐同之前拍拖 9年,比佢年輕嘅豪門太子莊家彬分手,唔通佢嘅豪門夢碎?
傅明憲篇
姓名:傅明憲
年齡: 44歲
附註:年紀偏大但勝在 keep得到!佢男友莊家彬仲比佢細 11年,男方唔介意,但係有錢家人介意,都係冇運行,扣分!
衝擊豪門次數: 1次
附註:同海域集團主席葉劍波 1999年結婚, 2008年男方入獄後離婚.雖不能共患難,但嫁入豪門係唔使共患難的,有豪門經驗就夠,加分!
夜蒲指數: 10粒星
附註:傅小姐難得晚晚夜蒲都 keep得幾好,近日仲俾人拍到佢同人有親密行為.查實鍾意夜蒲係冇罪的,不過就會影響佢入豪門嘅可能性,須知有錢人有錢有頭有面,唔鍾意新抱拋頭露面,扣分!
會否逼婚?會(死罪)
附註:據講,近日盛傳傅小姐同男友分手嘅一大原因,除咗係佢曾經離婚,年紀比男方大,又鍾意蒲之外,仲有就係佢見勢色唔對,竟然逼婚.呢一着大家千祈唔好學,入豪門係冇得逼的,正如你唔可以逼李嘉誠俾棟樓你一樣.所有想入豪門嘅女士,要留意呀!
貪錢指數:不詳
貪錢呢啲係好主觀嘅,所以我哋就評論唔到傅小姐有幾貪錢.不過佢養咁多寵物,又同時要養多個工人養啲寵物,所以就算佢貪錢指數唔高,使錢指數都唔會低啦!同埋,乜你覺得佢前夫葉劍波真係好靚仔?
內部審閱結論:
傅小姐入到豪門=香港攞到下屆世界盃冠軍
荒謬現象學
每期荒謬現象學為你解構娛圈嘅不尋常現象!


text:
引用:
10隻7劍都10個租喇喎
到你有10箱...仲值唔值呢個價
咁做生意係咁個喎
是旦入貨緊有得賺又去得晒唔洗坐邊個去打工?
最細最入既舖租4K?
呢度D大大個個月都唔止跌4K啦
INS大把舖一睇就知舖主唔係得一壇搞作喎
唔係5,6點都唔開大有舖在,當然我都明放左工之後先多人行
咁如果你間舖6點前唔開你又唔搞第二D野(網拍,PARTTIME等第二個搵錢途徑)邊個幫到你??
同埋宜家真係好多人後追
你見INS好幾間舖擺明MARK UP 20%以上
我地行開玩開基本上都唔會去幫襯,但係一有FD後追走黎問你,你咪又係指佢去個幾間
行左咁耐INS,基本上都會知佢地經營策略
細做都係得幾隻玩法
真係100%做玩具??日日返新貨不問需求??
靚野如穹妹,精品咪又係大大隻放係度起碼一頭半個月先唔見左(佢有冇換過盒新我唔知啦,佢同一個位我隔幾日見佢一次我當佢同一盒啦)
我都好想知精品同一扭D死貨可以FING去邊囉
同埋你又有冇本錢同渠道入貨
都係個句
我都只係舉例
我有咁好頭腦我去左開舖啦
玩具難做都唔知幾耐之前開始已經係咁
尤其係網拍盛行之後
一大堆搵老襯既人出現
你望下下面買賣版
都唔知有幾多行家收緊貨啦


text:
Homebloggerhk Home
/ 股市文摘
/ 點解香港仲有一百萬既樓?(80後買樓記:11回)
點解香港仲有一百萬既樓?(80後買樓記:11回)
80後買樓記(11)
>>按此到上回:港版大富翁
入行做地產真係唔容易,我之前群埋班保險agent,到而家做左地產agent,係香港黎講,唔算
係「高尚」之行業,除左成日周街跑之外,唔客易之處係要受人「白眼」.做保險係2008年經過雷曼之後,個客見份單有咩唔合佢心意又話你誤導,做地產仲大鑊! 九成以上生意都係一個agent代表哂買賣雙方,咁即係買賣雙方是但一個會賣平左或買貴左啦! 衰到註定要比是但一邊鬧添.但我睇過諗樣網,知道專才庸才通才之道,明白世間九成既人都可列入以上三個類別,作為一個朝氣勃勃80後之香港仔,我不甘於做庸才,亦讀唔成書做專才,而家把心一橫,將自己訓練做通才.
專才與否其實廿二歲前都知,因為人既思考同吸收能力係該歲數之後走下坡,我知本人學識不多所以好決定不向專才之路進發.當然唔排除我晚有所成,到幾十歲學懂易經之術數做番風水師傅,成為專才而利用兩者知識不對稱而賺錢.
相反通才利用頭腦靈活,找出世界需和求去賺錢.專才可是有人走上門比生意佢做的,通才者有如老闆,政客,政府官員,都係靠自己代表雙方利益而從中搵食的! 我而家搵份(sales)銷售工作,就想試下訓練自己可成通才與否.其實香港十幾年既教育係「零考核」一個人之通才能力的,所以大家無講讀唔讀得成書,都可以奮鬥試做通才. 既然要表雙方利益去搵食,訓練梗係由做sales開始啦! 講句野都唔掂點可令人乖乖地將手上既錢交比你?
超市老闆介紹我去佢御用地產鋪學野,同maria cordero似到twins咁既肥嬸,就係我開山師傅.師傅即係師傅,返工第一日就帶我去買樓.肥嬸知道有間唐樓可租可賣,見我生面口去扮宅男買樓.我同agent行入業主門口前,肥嬸打比我話家陣係角色扮演,佢做阿媽我做仔,一路睇一路傾計.
業主係一個咩都唔識既阿婆,同埋個樣似「元氣sushi」logo咁炆既阿伯.我行入去經紀當然唔比我同業主講野啦.佢驚老人家唔醒目講漏風聲.我上黎之前已同肥嬸熟讀背景: 一個單親家庭長大既後生仔,想自己一個搬出黎住但又冇錢,唯有睇唐樓仲要頂樓冇lift ! 我行入去,終於知識點解香港仲有一百萬既樓,原來間樓細到得個房同廁所,廚房係極之開放的,就係屋中唯一既窗邊有罐石油氣加個爐.
講到呢度,同九十後之年青人講,如果你唔知咩係石油氣,請番睇劉華既「天若有情」,曾幾何時,石油氣同電單車呢兩樣無關係既野,係劉華「響朵」既象徵.
講返買樓,我為左墮入角色,好天真咁問agent點解間屋咁x細? Agent哥哥話呢間係拆契樓,即係原本一個單位但已將契改做ABC,每個unit可獨立買賣,就因咁所以你仲搵到一百萬以下既盤.Well,肥嬸叫我只要扮有興趣買,跟手出門口同agent講好想間但唔夠錢,天真嬌咁問佢有咩辦法.我當然照做啦,而agent哥哥心裏一句:「x !!唔買就梗係租架啦!」之後好sincere咁同我講:「你可以租住先架! 還掂大家行左六層樓,無謂令我空手而回啦.」我用左肥嬸比我既12張冇mark number既一千蚊港紙,遞左比agent,簽個名之後,Deal!
相知肥嬸有咩部署,請看下回分解.
>>80後買樓記: 12回
February 22nd, 2013 by admin | Type: Standard
Filed Under:
股市文摘
Tags: 80後買樓記, 專才, 通才


text:
方舟動物醫院
基本資料
詳細資料
地圖
網友評論
5 位網友的平均評分.
非會員也可看到留言,不過並非即時的,請注意喔!
Top 1000 評論員 查看我的所有評論
朋友的體驗
代朋友post, 俾大家一個參考.
我的八哥在醫院孤獨的離我而去...
因為佢氣喘, 我帶咗佢去睇醫生, 第一次去睇完醫生話無乜野, 返咗去屋企第二日都係咁再去, 開咗d藥俾我餵佢食, 食咗都係咁就話俾佢聞氣.
聞氣要$70/hr, 好, 為咗我的狗, 無問題, 但佢哋無話俾我聽如果聞幾耐都唔好轉可以點, 中途又話可能係心絲蟲,要驗血, 其實狗狗年紀唔細,都好少去街, 心絲蟲機會好細, 狗狗身體巳經好弱, 仲要抽佢血, 但醫生話如果係心絲蟲就有得醫, 咁唯有聽佢講驗啦, 有結果醫生又唔講個報告我聽, 我主動問姑娘先知.
由此至終都唔知狗狗咩事, 問醫生, 佢話靠佢嘅經驗同狗狗嘅表現, 我狗狗入咗去3日就死咗, 如果佢咁有經驗應該—早睇到其實唔得, 咁應該坦白話我知, 有個心理準備都好.
如果知道佢唔得我情願俾佢安樂d 去, 好過臨死前仲要俾人抽血又迫食藥, 我亦趕唔切見佢最後一面.
到最後埋單6仟幾蚊, 有仟八蚊係幫我送走狗狗遣體, 無問過我就幫我call 咗車, 成件事我覺得醫生只係幫公司搵錢. 唔係為咗動物同主人著想嘅. 仲浪費埋我同狗狗最後共處的時間.
查看我的所有評論
推介E間醫院俾朋友
丁丁係睇方舟動物醫院既醫生,佢地好好人,有次丁丁急病,姑娘立即安排俾丁丁睇先,個次好在佢地咁做,先救到丁丁一命,而且,丁丁做絕育都係佢地道做,做得好好,傷口好得好快,丁丁都好快復原,所以我都有推介E間醫院俾朋友.
查看我的所有評論
方舟動物醫院的24小時服務
方舟動物醫院好就好在佢有24小時服務,我隻貓有幾次病發都係半夜,而且醫生睇開又放心少少,唔係我隻衰貓早就離開我啦所以我都好多謝佢地!幫咗我好多次,D姑娘都好好!!!!!
珠女睇方舟幾年喇
我珠女系睇方舟,都睇咗幾年,
覺得幾好,又有廿四小時營業,我珠女有次半夜有事都系去呢道睇,
好彩最好冇事,加上姑娘幾細心,真系會廿四小時留守住我珠女,我先放心少少,
同埋醫生都好專業,睇咁耐未試過斷錯証
chacha隻眼睛有事
之前chacha隻眼睛有事.睇咗哩間動物醫院.覺得哩間獸醫好好人.好專業.姑娘都幾親入友善.幾幫到手.個次埋單$3000,不過最緊要chacha到最後都冇咩事.


text:
利申,冇主機,畫質黨
冇畫質?唔撚玩
開唔到最高?HARDWARE買買買
你玩畫質定玩GAME
BTW你搵比較圖都搵張好D,呢張表現到D咩?
咩玩畫質定玩GAME又係好傻豬,咁你不如番去玩gtasa裝番gtav mod,仲多野玩過gtav啦
兩樣都要唔撚得架?
講到pc版係冇劇情模式同任務玩,得圖睇咁款,做咩姐
唔係我話唔得,係人地話唔得,人地話冇畫質唔撚玩啊
而且大把好玩既GAME畫質都唔靚,唔係想要晒2樣就有晒比你,
俾畫質綁死一定錯過大把好GAME
BTW唔同平台都有自己獨佔,獨守PC有好多都玩唔到,包括係PC友眼中果堆畫面唔靚既獨佔
咁你都岩既,不過其實而家game好多都有出pc版啦
連之前話只出x1既dr3都出pc,日本好多以前絕對唔出pc既,好似龍珠同火影咁,都出pc
所以我覺得係呢個年代pc係有優勢過主機,老實講有幾多隻game真係好似gta咁瘋狂delay pc版啊
係多左優勢,多左GAME黎PC,但永遠都仲有一陪分唔會黎
至少少部分神作點都唔會有PC,BLOODBORNE,XENOBLADE,ZELDA,王國之心,神海等等
我又唔覺畫質高少少會優勢多左好多,至少多平台GAME都係會比主機性能拖住
除非有一日PC可以唔比呢樣野限制,果時就真正叫有優勢


text:
18世紀
1701年至1800年呢一段期間俾人叫做18世紀.呢個世紀注重嘅係「穩定」同「和諧」,同時亦係人類對自然探索嘅萌芽期.政治上,歐洲各國開始同中國,印度,重有土耳其進行小規模嘅通商貿易,重持續響東南亞同大洋州建立殖民據點.呢個時候多數嘅王權國家(如清,蒙兀兒帝國,法蘭西帝國,奧圖曼土耳其,奧地利帝國,俄羅斯帝國)正係響全盛時期,但民主思潮亦逐漸燃起,最終引發美國獨立戰爭同法國大革命,對後世影響深遠.學術上,西歐興起啟蒙運動,挑戰基督教教會嘅思想體系,令科學嘅成果感染到社會各個層面,而歐洲以外地區亦透過傳教同貿易嘅方式接觸呢股思潮,產生小規模嘅學術復興運動.
另外,由於商業需要,部分技術應運而生,成為工業革命嘅濫觴.而喺技術外,生產同管理方式響西歐逐漸發生改變:傳統世襲嘅學徒制逐漸被破壞,分工同工廠生產方式開始抬頭.
藝術同文化方面,追尋希臘同古羅馬風格嘅新古典主義盛行西方世界,重影響埋印度同中國嘅宮廷藝術.但同時,中國同大洋洲嘅文化物品流入歐洲,令西方世界嘅上流社會吹起非常表面嘅異國風.
目錄
重要事件,發展同成就[編輯]
- 工業革命開始
科學技術[編輯]
- 蒸汽機技術被改良同廣泛應用


text:
由功能組別轉戰地區直選而成功連任的立法會議員謝偉俊,向來與中辦聯關係密切,被傳媒和網民譏為「西環契仔」.謝偉俊於12月30日接受無綫新聞節目《講清講楚》訪問時,先指出中聯辦官員只應出現在牽涉到中央與香港政府關係的場合,以保持一國兩制之實,暗批中聯辦露面太多;但隨即又發揮其一貫神經刀本色,親口承認中聯辦在選舉期間有為自己拉票.以下為謝偉俊在節目中與主持人的對談節錄(以斜體顯示):
主持人(主)﹕我地睇到就喺中聯辦都開始有一個大嘅換班,你點樣睇嚟緊對於特區政府中環嘅管治?會唔會其實喺更加,因為你本身就喺弱勢,你會唔會更加依賴中聯辦,你會唔會有呢個擔心?
謝偉俊(謝):我都有呢種擔心,因為其實零三年我開始見到好多嘅分水嶺出現就喺當香港政府喺弱勢,而當香港市民相對上比較多反對聲音嘅時候,特別多一尐不論真又好假又好,一尐擔心係外國勢力會唔會介入香港,影響咗香港嘅內政呢?咁呢一方面呢,不論真又好假又好又或者敏感嘅感覺都好呢,令到中央政府需要多尐介入,令到中央政府修改我哋嘅基本法嘅權力,咁呢香港喺其實十分之不利嘅.咁所以我地覺得作為香港嘅領導人嚟講,需要係更加小心,敏感地處理呢個問題.一方面要讓香港社會更加少尐嘅吵鬧,另外多尐嘅包容,多尐協調,多尐協商.另外一個方面亦都要好好同中央政府合作解釋清楚,甚至乎有時我覺得中聯辦其實係唔適宜太多出現喺公眾面前,包括有時,雖然喺好小意思,但喺我自己落地區呢排多咗呢,感覺上好多時呢尐地區組織嘅活動都好鍾意邀請一尐中聯辦嘅官員出席.咁當然啦,多尐官員有時交流一下冇乜所謂,但喺感覺上呢其實唔喺咁恰當.因為中聯辦嘅參與應該喺一尐真正牽涉到中央政府同香港政府,例如話國慶嘅升旗禮就冇所謂.但你平時一個黃大仙區某條邨嘅活動都搵個中聯辦嘅官員坐喺度主禮,而且佢主禮嘅位置仲要喺香港官員之上,呢種感覺整吓整吓好似就真係好似香港似足內地果一套,就喺話有一個政府,有一個書記咁,咁呢種做法我相信香港人喺暫時都覺得唔喺太舒服.
主:其實過往一段日子裡面尐人話你喺西環契仔,起碼就喺你自己有冇入過中聯辦?
謝:選舉時候嘅標籤唔等如乜嘢,咁事實上中聯辦梗喺入過啦……但係我必須強調我始終都喺香港仔.我喺香港出世嘅香港仔.咁始終我最緊張嘅係香港本身嘅情況.至於你話同中聯辦嘅關係,同西環嘅關係,同中央政府嘅關係,我覺得喺今時今日嘅大局香港社會一國兩制之下,一定唔能夠同中央對著幹.一定要有傾有講,一定要互相尊重,互相體諒先喺可以落實香港一國兩制.否則嘅話如果喺無咗呢個互相,一國兩制喺唔可能繼續行落去.咁對香港完全冇利,只有害無益嘅.
主:過往你都入過中聯辦唔止一次啦咁樣……咁即喺話其實外界話你喺西環契仔呢一個咁樣嘅講法,其實都唔喺完全無理據?
謝:你話如果我哋有無關係,有無有傾有講,一定喺有嘅.甚至有無幫我呢,一定喺有嘅.比如話好多係介紹我識一尐重要嘅人同社團,一定係有嘅.咁但喺問題係咁嘅幫助,咁嘅賞識或者喺互相明白諒解合作,喺建基於一個我喺完全一個獨立嘅身份……如果你係要我surrender投降好似投票機器咁呢,我唔能夠接受.……
主:中聯辦咁其實喺過往選舉裡面有無為你拉過票?
謝:我相信一定有,有嘅意思就喺話佢哋有佢哋嘅網絡啦,或者社團嘅關係呢,一定會幫手……但喺你話會唔會話我喺某尐政黨某尐所謂呢個一定要力保嘅,又或者呢個唔可以輸嘅,又或者揼好多錢落去支持咁就完全唔喺呢回事.總之我情況就喺話,我可以接受左中右人士嘅支持,但我唔能夠接受任何人壟斷咗我,或者支配咗我嘅投票同行事取向.
主:咁而家我哋成日都講,中聯辦變天喎,睇到主任副主任分別就去咗廣西同澳門咁樣,喺咁樣嘅情況之下,其實你覺得契爺喺咪換咗呢?要再去結交過呢同阿張曉明.
謝:其實呢契爺就好多個嘅,甚至中央呢都唔知邊個先喺契爺,集體契爺都唔定.咁你話其實要掌握邊一個喺契爺呢,其實冇可能嘅.反正就喺我地一定唔能夠同中央對著幹,一定喺唔能夠侵害呢個一國兩制嘅大原則,更加唔能夠接受尐外國勢力嘅支配.……
事實上,根據基本法第廿二條:「中央人民政府所屬各部門,各省,自治區,直轄市均不得干預香港特別行政區根據本法自行管理的事務.」謝偉俊在節目中的言論,無疑「指證」了中聯辦違反基本法,破壞一國兩制.
中聯辦插手香港事務,幾乎是人所共知,但由在其扶持下當選的謝偉俊口中得到證實,格外叫人哭笑不得.


text:
中環出更:馮國經徐立之 老友歎咖啡
摯友之間,就算幾忙都好,都總會抽啲時間見吓面,聯絡吓感情.早前一個下晝,卓妮行經中環歷山大廈,見到利豐集團主席馮國經同香港大學校長徐立之兩個大忙人,坐喺一間餐廳內,一邊歎咖啡一邊高談闊論,坐足接近一粒鐘至離開,臨別前仲深深地握手道別,睇嚟交情不淺.
當日下午三點左右,卓妮經過唔少名人都鍾意光顧嘅歷山大廈COVA餐廳,見到馮國經同徐立之兩個人忙裏偷閒,坐喺近住走廊,位置較開揚嘅四人枱歎下午茶.佢哋冇叫到嘢食,只係柯打咗兩杯咖啡慢慢歎.
馮國經○二年卸任港大校董會主席,徐立之啱啱喺同年做校長,兩個人前後腳喺港大任要職,估唔到都咁老友.
好有默契冇爭埋單
坐到咁上下,兩人見時候不早,就舉手示意侍應埋單.馮國經主動掏荷包畀錢,身旁嘅徐立之冇搶住埋單,反而用手托住個腮,靜靜咁等對方找數,好有默契.離座之前,二人依依不捨,好用力咁握住對方隻手道別.卓妮記得馮國經嘅辦公室就喺歷山大廈,所以徐校長先送對方搭升降機上樓,然後一支公離開.
卓妮上前同徐校長打招呼,問佢哋頭先喺度傾緊啲乜嘢大計?佢就話冇乜特別話題,天南地北乜都講一餐喎.佢仲話自己同馮國經係老朋友,一向都有定期見面,見大家都鍾意飲咖啡,所以咪約喺呢間餐廳見面囉.
卓妮
贊助商:


text:
七月
31
網頁遊戲角色扮演 有寵物系統玩家最忠心的夥伴線上網頁遊戲角色扮演
七月 31, 2014 | 網頁遊戲角色扮演 有寵物系統玩家最忠心的夥伴線上網頁遊戲角色扮演 已關閉迴響.
網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲
網頁遊戲角色扮演 有寵物系統玩家最忠心的夥伴線上網頁遊戲角色扮演
今年夏天你還在愁不知道該選哪些消遣活動嗎? 農曆七月最推薦玩的遊戲都在這裡噢 !!
快來!讓小蝙我介紹今年最夯,最新,最熱門的線上網頁遊戲,網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲 給你~
✬✬✬ 記得噢~想要知道第一手的遊戲資訊~持續關注我就對了 ✬✬✬
角色扮演 遊戲 : 大俠外傳
大俠外傳 武俠q傳外掛下載 大俠外傳online 金庸群俠外傳 神雕俠侶外傳 仙劍奇俠傳外傳 金庸群俠傳外傳 仙劍奇俠傳3外傳 網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲 仙劍奇俠傳三外傳 仙劍奇俠傳4外傳 仙劍奇俠傳四外傳 仙劍奇俠傳五外傳 仙劍奇俠傳5外傳
角色扮演 遊戲 : 太古幻境
太古幻境 太古幻境online 太虛幻境 太古幻境web 太虛幻境卡提諾 納蘭容若太虛幻境 紅樓夢太虛幻境 太古幻境角色扮演 網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲 太古幻境攻略 太古幻境巴哈 太古幻境即時戰鬥 太古幻境魔尊城
角色扮演 遊戲 : 神武九天
神武九 戲說台灣天官武財神 風行神武九天 新竹普天宮武財神廟 870神武九天 武神蒼天白鶴 神武九天 4399神武九天 網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲 神武九天禮包 網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲 神武九天外掛 神武九天私服 神武九天攻略 神武九天序號 神武九天官网 風行神武九天 神武九天7k7k 神武九天facebook
http://adf.ly/m0qyf http://adf.ly/m0r2m
網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲遊戲不網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲支援瀏覽網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲器瀏覽器網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲無法更新很網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲多網遊都網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲不支援我網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲的瀏覽器例網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲如新仙劍網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲蒸氣網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲之城等等而且網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲我的不網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲知為網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲何不能更新重網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲灌能解網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲決問題嗎是有網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲神不需要網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲用阿網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲用比好用多網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲了重灌或網頁遊戲角色扮演 有寵物系統 網頁遊戲角色扮演有寵物系統 網頁線上遊戲角色扮演 有哪些好玩的網頁遊戲角色扮演 3d網頁遊戲角色扮演 網頁遊戲角色扮演 網頁遊戲角色扮演繁體中文 好玩的網頁遊戲角色扮演 線上網頁遊戲角色扮演 網頁遊戲角色扮演 有寵物系統 網頁遊戲角色扮演 網頁角色扮演 角色扮演線上遊戲 角色扮演遊戲 角色扮演技能 網頁遊戲rpg 網頁遊戲rpg推薦 網頁rpg rpg網路遊戲許能解決吧
EZBlog建好之後,如何宣傳!? 這裡有免費宣傳平台...
- eTaiwan生活網免費刊登廣告
- 台灣B2B提供免費網路廣告


text:
中環出更:買護膚品羅范急到唔睇燈
每逢大時大節前夕,大家都各有各忙,好似啱啱過咗嘅聖誕節前夕,卓妮就見到行政會議成員羅范椒芬獨自現身中環皇后大道中,而且行色匆匆,過馬路時眼見附近冇車駛來,就唔理係紅燈定係綠燈都照衝可也.咁匆忙,原來羅太唔係急急腳去返工,而係去做天下女人認為嘅正經事,買化妝品是也!
上周四下午約三點幾鐘,卓妮見羅太過馬路後,隨即急急腳直上大型連鎖化妝品專門店一樓「濕平」,羅太先喺店內巡視一圈,最後駐足喺一個法國化妝品牌專櫃前,拎起一支又一支疑似係粉底液嘅化妝品,即席就塗喺隻手度試試,仲同其他顧客一齊逼埋問店員意見.羅太試上手嘅化妝品牌價錢非常大眾化,估唔到買嘢理應唔使睇價錢嘅羅太,平日消費都咁精明.
低調現身好快有斬獲
羅太喺店內一試就十分鐘,期間仲對護膚同眼影用品相當有興趣,而且好快就宣布有斬獲.雖然羅太長期都係民調內五大最為人熟悉嘅行會非官守成員,但可能因為佢當日以一身全黑套裝低調現身,附近嘅女顧客都似乎冇為意羅太嘅存在,而羅太付款後,未趕得切將信用卡擺番落銀包,已經急住落樓梯走人,似乎真係好趕時間喎.
卓妮趁羅太離開同佢打聲招呼,羅太透露剛才只係買護膚膏.咁得閒買嘢,唔使幫忙處理政改咩?羅太話政改唔使佢幫,仲話「忙就嚟唔到啦!」又話聖誕同新年冇咩慶祝節目,然後講聲再見又一支箭走咗.羅太全程來去匆匆,唔知係咪想買護膚品化靚妝同家人度佳節呢?
卓妮
贊助商:


text:
中學成日見到班mk接d正囡囡放學,自己又冇得食
1d都唔向左走向右走開心囉
當時個心仲笑勁班MK掛住玩女,書又讀唔成等住害人開物
自我感覺良好全開,自己讀得成好似有個光環咁
而家
極上巴做咩你AL出意外既
其實都唔係意外黎,講到尾都係自己衰
CE我考係中英數﹑中西屎﹑文學﹑電腦,考完又係最高6科砌埋22分咁啦
當時個阿SIR搭晒膊咁叫我原校升,其實我都打算咁做
點知揀科個時,文學﹑電腦兩科考B既冇左,中西屎要二選一,個選科表完全係就晒另一斑文科班黎揀︰
中化﹑英文﹑中屎/西屎 (AL)﹑地理/經濟(AL)﹑通識/數統
我地理經濟冇讀過,迫住要1AL 2AS咁讀
但我自己衰就係衰英文唔合格,冇得出去撲學校
最後讀埋一堆自己唔擅長既科,搞到個人冇晒心機;
數統又要用英文,讀左半年度慢慢開始追唔上,
一齊讀個幾位因為本身都有兩科AL讀緊,全部退修晒,得番自己一條友每日夠鐘就要去理科班上堂
通識呢科好似都係岩岩走出黎冇耐,乜野標準都冇,好多人都feel個阿SIR唔太識點教
呢科直頭係連要點樣合格都好模糊咁,想讀都冇頭緒唔知點讀
感覺就好似我開定個
準備做隻填鴨,但個廚連要塞D咩入我
都唔知咁
最後維持左半年左右,我連最後一科追得上既中屎都慢慢放棄左
中六七教我個班都棄左我咁,上親堂係度訓教都冇人理
中4, 5教開我中文同文學既MISS都有黎問我咩事,但最後都愛莫能助,畢竟佢都有自己既學生我知
最後我只係諗住頏到中英文合格,拎到個中七畢業就算
結果得中化一千合格到,英文F左


text:
我已經八個月零兩星期...預產期係五月尾 因為過多一星期我家老公就連放四日大假...所以諗住執執間房 本身就淨係諗住移個衣櫃過隔離房就算... 但講講下...我家奶奶話咁順便移埋張床啦...(移去另一
太太有咗,我做帛金畀同事有問題嗎? 我都唔知點好!其實個同事嚴格嚟講係唔識! 係隔離SECTION!好後生仲要係經濟支柱! 聽到話佢屋企好似有d財政問題! 想出小小心,不過又覺得做咗好似唔知點咁! 始
想問下各位MAMA, 係咪要等BB出世至可以幫BB安床? 我阿B出年2月出世, 但我哋11月已買咗床仔, 月底送貨, 如果唔拆, 原風不動放喺屋企係咪應該冇問題? 《香港討論區》會員X老太意見: 雖然
我前日驗到自己有bb, 但係想book婦科好難book! 最快都要下個月先有, 咁點算呀? 而我老公係公務員, 想喺政府醫院生又唔知點book? 又話未夠3個月唔可以講比人知, 都唔知可以點? 《香港
而家9個月, 裝左張bb 床...但有d 老人家話唔好咁早裝 但係唔準備定咁幾時先裝? 裝左咁又點算? 《香港討論區》會員jo_n_jojo意見: 人地好似迷信話太早開床bb就會早出世 不過你都9個月


text:
阿狸带字动态头像
- 阿狸带字动态头像,动态文字头像
- qq头像阿狸带字动态,文字头像教程
- 个性好看的短裤的,红色的可爱阿狸带字头像大全,可爱头像男生
- tao的qq头像带字大全,阿狸带字头像
- 12岁女孩带字头像,阿狸带字头像
- qq头像恩典带字拽,阿狸带字头像
- 霸气头像nqn生带字,阿狸带字头像
- exo粉丝头像带字,阿狸带字头像
- 心若相依的带字头像,阿狸带字头像
- qq头像漫帅气带字,阿狸带字头像
- 头像大全网霸气不带字,阿狸带字头像
- q阿狸带字头像 好看的女生文字头像 我等你
- 超拽萌女孩带字头像,阿狸带字头像
- qq好基友头像带字,阿狸带字头像
- qq头像炎亚纶带字,阿狸带字头像
- qq头像 阿狸带字头像 带字,闺蜜至上
- 黑社会兄弟带字头像,阿狸带字头像
- 青色的头像带字,阿狸带字头像
- 闺蜜头像带字,阿狸带字头像
- 闺蜜头像二人二张带字,阿狸带字头像
- 头像带字的有辉字的,阿狸带字头像
- qq头像刘诗诗带字,阿狸带字头像
- qq光带字头像大全,阿狸带字头像
- 灰色带字男头像,阿狸带字头像
- 5兄弟头像带字,阿狸带字头像
- qq3闺蜜带字头像,阿狸带字头像
- 霸气伤感带字头像,阿狸带字头像
- 关于海绵宝宝带字头像,阿狸带字头像
- qq闺蜜头像黑色带字,阿狸带字头像
- qq头像汪苏泷帅气带字,阿狸带字头像
- qq伤感带字头超拽头像,阿狸带字头像
- qq女头像 阿狸带字头像 带字,一个人
- 清新靓丽的带字头像,阿狸带字头像
- qq闺蜜头像带字合照,阿狸带字头像
- qq头像带字爱我一辈子,阿狸带字头像
- 2014不带字的闺蜜头像,阿狸带字头像
- qq头像带字w,阿狸带字头像
- 红蓝颜头像带字,阿狸带字头像
- 绝望头像女不带字,阿狸带字头像
- qq头像闪图带字静,阿狸带字头像
- qq头像带字法克鱿,阿狸带字头像
- qq悲伤男头像带字,阿狸带字头像
- 霸气小清新头像带字,阿狸带字头像
- 人物带字头像,阿狸带字头像
- qq头像带字 阿狸带字头像 相濡以沫
- qq头像带字我娶你,阿狸带字头像
- 好看的头像不带字,阿狸带字头像
- qq头像白贤带字,阿狸带字头像
- qq头像男许你一世带字,阿狸带字头像
阿狸带字动态头像
点击按钮分享或收藏吧
相关栏目
阿狸带字动态头像 阿狸带字动态头像 qq头像阿狸带字动态 qq头像阿狸带字动态 可爱阿狸带字头像 qq阿狸带字头像大全 阿狸带字头像大全 阿狸带字头像 qq阿狸带字头像 可爱阿狸带字头像 qq阿狸带字头像大全 阿狸带字头像大全 阿狸带字头像 qq阿狸带字头像 阿狸动态头像带字 可爱阿狸动态头像 阿狸动态头像下载 阿狸动态头像大全 qq炫舞阿狸动态头像 最新阿狸动态头像 桃子和阿狸动态头像 阿狸动态头像图片 炫舞阿狸动态头像 qq会员阿狸动态头像 炫舞阿狸动态头像大全 求qq炫舞阿狸动态头像 qq炫舞动阿狸动态头像 qq炫舞阿狸动态头像图 qq炫舞阿狸动态头像吧 阿狸动态头像 阿狸动态头像 阿狸动态头像带字 可爱阿狸动态头像 阿狸动态头像下载 阿狸动态头像大全 qq炫舞阿狸动态头像 最新阿狸动态头像 桃子和阿狸动态头像
好评排行


text:
打仗理由
打仗理由(casus belli)係指聲稱有權開戰嘅理由,不論係真定係假.打仗係紛爭嘅一種,就算係硬搶都要有個理由去拗.中國古代打仗都要求出師有名.
正義仗[編輯]
- 內文: 正義仗
亞里士多德,西塞羅同埋聖奧古斯丁就有提出正義仗嘅觀念[1],一般認為打仗係最後嘅選擇,而且需要打仗理由.有時為咗證明打仗係迫於無奈,政府喺訂立外交政策時要確立戰爭條件,為可能打仗做準備,一旦到咗就宣佈打仗理由說服其他政權.
基於自身利益,多數人都會唔講理由而好自然咁抗拒打仗嘅,而且冇人想不明不白死喺戰場,無論係進攻定係防守都一樣.畀個理由嘅目的有時唔係說服其他政府,而係說服民眾,令佢哋冇咁抗拒打仗同徵兵,例如納粹德國嘅教育主張民族統一最重要,不惜要人民犧牲都要侵略捷克,利用社會價值內化加強打仗理由嘅說服力.
好多時作為宣傳戰,宣稱嘅打仗理由唔一定係真,因為合乎道德嘅打仗理由未必夠渲染力,而夠渲染力嘅打仗理由亦唔一定合乎道德.
詞語嘅使用[編輯]
Casus belli係拉丁文,但係要到咗十七世紀後先多人用,主要原因係主張正義仗先至係道德興起(正義仗論,相對有利益無道德嘅現實主義,同埋永遠唔主動打扙嘅和平主義)
聯合國[編輯]
聯合國憲章大大限制會員國可以用嘅打仗理由嘅範圍,主要指防止侵略同埋聯合國行動.另外,聯合國亦保留權力向非會員國嘅侵略行為作出制裁同干預,因此,打仗理由喺現代社會係好重要.
流行文化[編輯]
喺電腦遊戲 Europa Universalis 同埋佢嘅續集,喺無指定打仗理由下開戰會令社會穩定度下降,導致國家容易動亂同稅收減少.呢個特徵喺其他電腦遊戲唔常見,例如三國志 (打機)唔使講就可以開拖,就算要正式宣戰嘅電腦遊戲,正式宣戰嘅代價都好細.


text:
網站重開後,係時候諗吓點樣強化內容喇.之前只有公司電腦有Capture card,但係往往新Game到手之後都係返屋企,又因為屋企部電腦規格極低,要裝Capture Card就非upgrade不可,為咗要快手post開盒影片,唯有用部相機對住部電視拍片……咁見到影片好多留言都話咁拍質素好差,睇唔清楚好唔專業咁,為咗滿足讀者,我就買入呢部Hauppauge HD PVR-2 MODEL 1488,駁Notebook都用到,咁我咪以後都唔使返公司?公司嘅同事們,加油喇!
呢部嘢係同系列機嘅第2代,Xbox360,Wii U就可以直入直出HDMI,但係PS3就唔得,不過佢有專用線跟埋,話都可以谷到上1080……未開機試玩未知效果如果,遲啲會一次過出埋試用報告,等各位想錄低打機情況,電腦又唔夠高階裝高清Capture Card嘅機迷可以參考吓.
講番部嘢個價,水貨見到低到$14xx都有,如果效果好嘅話,都抵嘅,起碼平過Upgrade部腦先.
今個星期都係繼續超忙,因為走咗出去睇兩套期待咗好耐嘅電影,《Evangelion新劇場版:Q》同《Iron Man 3》,前者回歸庵野風格,睇完更期待下一集結局;後者就覺得超正,睇完就想即刻再入場睇多次!雖然有bugs,但唔好諗咁多啦.
今日去剪髮,終於有機會拎番本《武道狂之詩》15出嚟睇,係,16我買咗,但15都未睇晒,喬大呢本小說真係好正,次次睇都充滿熱血!堅熱血!講開熱血,我想話熱血呢兩隻字對ACG迷嚟講意義好大,其實唔好亂用啦,唔該.


text:
中環出更:名媛靚太拒跟風搶鹽
開門七件事,巧婦最怕無米炊,日本核輻射危機,雖然令唔少家庭主婦蜂擁排隊搶購鹽米,但無令一眾中環名人靚太儀態盡失,個個定過抬油,唔信香港會無鹽賣,加上佢哋平時都係少鹽一族,個個都食得健康,「拉姑」狄波拉仲話會考慮順勢戒埋食鹽,可能仲健康啲呀!
尋日港九新界都出現搶鹽,搶米人龍,卓妮身處中環就天下太平,咁啱經過太子大廈遇到王守業夫人,佢聽見有人搶鹽都大惑不解,都唔知點解咁多人認為食鹽可以抗輻射,佢希望大家唔好再誤信呢啲謠傳.王太依家只係擔心日本災情,事關好多長者同小朋友無藥食,加上天氣又凍,所以佢諗緊點樣幫班災民.
拉姑順勢戒鹽
卓妮行行吓又撞到拉姑狄波拉喺置地廣場CafeLandmark歎完下午茶,佢都話唔知點解咁多人搶購食鹽,平時佢喺屋企煮飯都好少落鹽,因為食得太鹹對身體唔好,既然咁多人搶鹽,可以順勢戒埋食鹽,對家人健康仲好.同樣都係一家之煮嘅公開大學校長梁智仁太太許安璞,同前仁愛堂主席龐維新太太董晶怡都一樣唔信謠傳.
雖然龐太向來買開新西蘭海鹽,但佢唔信會食鹽短缺,亦唔信食鹽可以抗輻射嘅傳聞.不過,龐太話呢幾日去買餸,見到好多人搶購日本貨品,好似佢想買綠茶,未伸手攞已被另一客人將貨架上十幾包綠茶全部掃光,相當誇張.不過,龐太平時都會用海鹽浸腳,去腳部水腫.
傍晚時分,卓妮又去咗灣仔會展嘅婦女節酒會,見到一眾靚太,亦無搶購食鹽打算.立法會秘書長吳文華話無咁嘅需要,但會密切留意事態發展.候任香港女童軍總監彭徐美雲就崇尚低鹽飲食,唔使買咁多鹽;至於即將離任總監嘅邊陳之娟及佢嘅醫生囡囡毓雯都有討論過呢個問題,但佢好清楚吸收過多嘅鹽對身體無益,如果有高血壓就更大影響喎.至於機管局行政總裁許漢忠太太Eva,早上已聽到有人喺網上散播謠言,佢希望大家可以理智啲,唔好亂咁散播謠言,亦唔好誤信流言蜚語,加上佢食得清淡,所以都唔擔心無鹽.
贊助商:


text:
《夢之仙境》快速沖級,賺大錢,拎珍品寵!都黎睇睇 睇唔滿意嘅都低調D
1·有D人上線領咗雙經就急急腳撲去地下城...(冇嘢講)
大家有冇觉
就系每日任務 做完之後俾1個鐘雙經 咁樣有個好處系(5人亦即系話滿隊嘅情況下系雙經嘅好似系1小時 )
下面就講做完每日任務要喺晚头夜7點嘅時候做完,呢個時候即系2倍經(滿隊)然後 加上 領雙 同每晚嘅3倍 再去衝LV 整返張FULL怪卡·遇怪香輪 就開始勁升,無敵咗哈哈
2·有人係都鍾意收嗰D咩萬象,開出來嘅珍品BB有咩咁好,而且出來嘅幾率都唔高,係度建議 做族任有個拎寶嘅(秘訣)
咳咳!我開始說秘訣lo- - 哈哈即系多整幾個分身一次3開練到20LV 每日都做族任一次10貢獻可以拎去換到5個家族鑒定抽獎卷 大家知冇 靈寶抽出嘅極品幾率係相當之高,唔做肯定蝕鬼咗!
每日輕輕鬆鬆做完族任 整多幾隻分身 得錢時得鑒定卷仲可以俾自己大號收徒 拎嘅錢都唔少
靈寶 可以開出來寵物兌換券,運氣好嘅可能開出珍品添 兌換券碎片 同直接就出卷 仲有強化寶石 出來嘅嘢可以交易 話咁快就俾你大撈一筆 嘿嘿
寫得唔知好唔好 睇唔滿意嘅都低調D (貼士:大家咪有點錢就亂咁揮霍,金嚟得艱難,勤勞可以致富0.0)
頁: [1]


text:
晏 晝 同 老 豬 去 咗 Starry Steakhouse 食 晏
嗯 ... 呢 間 比 我 嘅 感 覺 都 幾 麻 麻,試 新 嘢 就 係 有 呢 啲 風 險 嘞
最 難 頂 係 老 豬 一 開 隻 青 口 就 一 堆 水 噴 出 嚟 ...
食 完 晏 老 豬 又 要 做 嘢 嚕,我 就 去 行 吓 街 先
走 咗 去 Snow Story,我 偷 偷 哋 走 去 食 雪 奶 ... 冰 呀
食 得 好 開 心 !! 好 味 道 !! 哈
食 完 行 完 街 老 豬 就 收 工 嚕,今 晚 去 大 埔 食 飯
就 走 去 新 開 嘅 OPPA 韓 國 燒 肉 店 試 吓
OPPA
呢 度 都 有 蛋 邊,呢 款 爐 第 一 次 見 呀
嗌 咗 一 豬 一 雞
仲 有 牛 肋 骨
中 規 中 矩 啦,我 呢 啲 咁 屎 忽 鬼 嘅 真 係 見 佢 開 喺 大 埔 先 會 試 架 咋
尋 日 換 咗 部 電 話,之 前 跌 到 殼 都 爛 晒 !! 今 日 就 去 買 新 殼 嚕
搵 到 透 明 熨 銀 嘅 鋼 牙 呀 !! 不 過 我 最 鍾 意 都 係 第 一 個 透 明 貓 貓 喔
另 外 仲 買 咗 鬆 弛 熊 Colour con,而 家 啲 款 真 係 靚 到 不 得 了
雖 然 明 知 戴 起 唔 多 覺 !! 不 過 都 係 忍 唔 住 帶 埋 佢 返 屋 企,嘻
順 便 影 埋 早 幾 日 買 嘅 貓 貓 襪
P.S 改 完 今 日 個 Topic ... 我 就 諗 起「 索 女‧喪 屍‧機 關 槍」


text:
facebook 截圖
佢當年(亦即係我當年)買 600 呎樓係講緊 fresh grad 年薪10倍,依家係20倍,佢所謂儲5/6年首期今時今日就變咗10/12年,其實應該講 infinity,因為以2006至2013嘅數據,樓升1.8倍,住戶入息僅增3成,即係你儲夠10年,就會發覺個龍門已經變咗20年,儲夠20年, 龍門變40年,唔駛再講落去,因為已經到咗平均死亡年齡.
我望住呢班中年人都好心傷,佢地嘅盲點就係完全無視當年大環境比佢地嘅助力同現今嘅變化,成日就叫年青人去佢當年打魚嘅地方搵食,連個塘已經乾咗都仲蒙查查!
撇開資產價格唔講,佢哋亦睇唔到打工仔收入同付出唔公平嘅地方,七十/八十年代係公平嘅年代,下圖所示,你幫公司賺幾多,你亦攞番幾多,labor productivity同household income大致同步增長,但係九十年代開始走樣,慢慢地,你幫公司越搵越多,但係人工增長停滯,咁佢上咗岸做老闆咪越搵越多,買貴晒啲樓,你打工就搵極都係一Q樣,越嚟越買唔起樓,佢老丙囉晒著數,然後仲要嘚你一句冇出息,真係連我同樣係中年人仕都睇唔過眼.
chart from scmp.com
年青人,快啲去搶咗佢個觀塘議席啦,一日呢啲老而不當政,一日你哋都無得翻身㗎……


text:
唉,新海誠背景用真相ps做底架,如果識睇佢d背景好多digital artifact,一望就知係改出黎,唔好再叫咩日本第一,笑死人
真正大師係山本二三,男鹿和雄,小林七郎呢d
新海誠唔係剩係導演黎咩
咁激動做咩
就算真係PS出黎我都覺得好靚
有咩問題
因為TOPIC講緊畫功,如果只係PS改圖就唔太算係畫功範疇(至少我覺得,你可以唔認同
)
如果咁就話第一人會對其他一手一腳畫背景畫得靚嘅高手唔多公平
有咩問題呢句你都問得出
不過我都覺得樓上唔使咁激動
以製作動畫嚟講,用呢種手法的確會慳好多時間
雖然其實我好憎佢D背景
果種懶華麗嘅感覺好討厭
我覺得佢呢種係係相片上面畫畫
計畫功又真係有咩問題
當然
我係觀眾係行外人唔識繪圖呢D野
可能某d專業既巴打會有唔同既見解
可以參考吓呢個網
http://www.plurk.com/p/itrsva
只係用原相PS改到好似畫咁然後執兩執光暗就一個BG
當然有個COMMENT提到佢唔一定全部都係咁
咁我都明白喺電繪嘅世界同動畫師嘅角度咁樣係冇問題
因為快靚正,同埋個改相果個都有一定程度根基先做到
咁我都增長知識,咁樣的確對某D作業真係好有用,我都覺得用得著
但係如果原畫師嘅角度就可能會唔鍾意,
人哋原畫果邊有時真係靠想像力同細膩嘅畫功去構成一個背景,
佢咁樣執兩執就個個都話日本第一又冇人比得上
我真係"鄧"樓上個巴打提果D大師慘
如果果位巴打都係畫開嘢咁佢有D激動都情有可原
不過都係果句,你可以唔認同
只係我絕對唔會認同新海誠係第一人
其實我就咁樣睇啦:
最後呈現到個效果出黎好睇咪得囉
仲有就算唔係靜態畫面
好多動態畫面都做得好好
同埋P圖都係技巧一種,都要有好好畫功底子先做到出黎
估真係三兩下功夫就P好咩
等於宜家好多畫家都開始用3D畫,亦都有畫家會用線稿
好似監獄校園同浪客行
我唔會話井上畫功差,不過監獄校園真係睇得舒服D
用既技巧唔同呈現出唔同風格姐
換轉個角度睇:我又真係唔介意全個動漫界都用呢個技巧黎做
反正學你話:快靚正,何樂而不為呢?你又做得輕鬆D我又睇得舒服D
當然你可以唔欣賞呢種風格
但唔可以就咁否定人地
一係就自己試下落手落腳做一次體驗下先


text:
仲記得當年王維基申請唔到個牌冇得開電視台,個個都喺度話「香港電視已死」,「以後扔爛部電視唔洗睇」,「維基開到台我日日淨係睇佢」.但到左而家,雖然仲未叫做攞正牌,但總算叫做下載個Apps就有得睇,想喺電視睇都係買多個盒哂你小小時間Set Up.但問題黎啦,除左開台果日之外,收視一直有跌冇升,個個都覺麻煩,最後選擇睇返果個一開電視就睇到嘅TVB.就算Keep住用Apps追嘅,又話什麼一劇不如一劇,離唔開TVB劇情之類.羅馬非一日建成,TVB嘅爛劇你挨左十年八載你都忍到落去,但HKTV只係播左果十套都冇你就話人地唔得.唔做又話冇得你揀,但做又話人地唔得,依頭話佢似TVB嘅垃圾劇,轉頭又返去睇TVB.香港人犯賤到咁,香港仲有邊個去救?
我明白大家對HKTV嘅期望好大,希望有佢嘅出現可以令電視業有返小小競爭,等TVB有動力去做返好似天與地同尋秦記依類令人津津樂道嘅劇集.但話哂好多香港人受到TVB公式劇洗腦多年,對住TVB覺得悶,但當HKTV嘗試用新嘅手法角度去拍你又話唔慣.童話戀曲依類嘅音樂式劇集其實同GLEE係同一類型,唔知點解大家睇TVB買GLEE返黎係J2播唔覺得有問題,反而HKTV自己拍你就話唔係個個都啱.咩叫個個都啱?老豆死左日日家嘈屋閉爭身家爆金句?定係夜媽媽返到屋企老母等你門為左同你講句煮個麵你食?又要人地比新鮮感你,到做比你睇啦又話太IN接受唔到,你既要求同香港班警犬既說話一樣咁令人摸不著頭腦.
其實唔止HKTV,單單睇雨傘運動都已經睇到問題.人地瞓街冒住比黑警打咁去爭取普選,你就話阻住你返工你要正常生活.我唔知係香港和平得太耐,定係港共嘅洗腦真係咁成功,你要由小學讀到大學拎張沙紙都要用你十幾年時間啦,爭取普選你想你就咁講一聲然後三分鐘後就搞掂?而家人地用佢成日成個月嘅時間去爭,你就連行多五分鐘既時間都唔肯用.一味淨係識係度嘈嘈嘈,但到去做果下你又怨怨怨,日後香港玩完,要多謝既唔止果班唔能夠稱為人嘅垃圾藍絲,仲有你依班講就兇狠嘅純正港人.


text:
一個中五學生做台長,好多人都覺得冇說服力,就記者所見, ibhk嘅工作氣氛都係嫉頭嫉勢,雖然 Kelvin係一台之主,有時都難免畀年紀較大嘅同事寸, 18歲 Kelvin就話:「無所謂,大家都係為個台好!」
Main Camp
2000蚊自搞網台 中五仔台長爆粗鬧 689
Ads by Google
90後對政府宣洩不滿嘅途徑五花八門,有人瘋狂改圖娛樂大家,有人出 po日鬧夜鬧,黃之鋒女友錢詩文更在立法會政制事務委員會用粗口鬧爆建制派.
除了錢詩文公開鬧爆 689,自已搞網台 ibhk(香港網絡廣播電台)嘅余嘉允( Kelvin)一樣喺自己節目粗口橫飛,「有得 X我都唔 X李偲嫣」,「 689上講清講楚講×話」,網台講咩都得,讀緊傳統 Band 1名校瑪利諾神父教會學校 F.5嘅 Kelvin話:「有時講到政府真係忍唔到唔爆粗!黃國興可以寫大字,錢詩文點解唔講得粗口!」
ibhk網台成立兩年,最威試過一個月有 23萬收聽率,同其他網台唔同, ibhk除清談節目,仲會派記者採訪,例如踩入立法會財政預算案,佔中直擊做訪問, ibhk創立人兼台長 Kelvin同記者講:「我哋有節目叫《風波裏的自由風》,都係我改名先,之後大班(鄭經漢)先抄我!」點估到眼前嘅所謂台長原來只係一個中五𡃁仔.
朋友義借 office
Kelvin日日緊貼時事,就算同議員(右)成者補習老師(左一)一齊開咪都談笑風生,「我反而驚 DSE中文口試我會壟斷發言,係咁講停唔到!」
香港地搵地方最難,「真係好彩有個朋友免費借地方畀我哋做節目,電腦, panel嗰啲盡可能買二手,加上主持人都係義工,所以電台基本冇咩開支!」
召集 55名義工
上周四記者到 Kelvin所讀嘅瑪利諾神父教會學校採訪,其間見他無論與校工,老師都好好傾,當見到訓導主任更問對方:「老師咁晏未走,你個囝呢!」沿途亦介紹校內景點,似公關多過學生.由佢開辦嘅網上電台 ibhk, Kelvin只係主持時事節目〈風波裏的自由風〉,鬧盡該星期新聞,好似講到李偲嫣佢就爆粗話:「有得×都寧願×李偲嫣」,同埋大鬧特首上大台回應收五千萬:「梁振英每次出嚟都好似錄音帶咁,不過佔中嗰排突然失咗蹤,冇拍塔利班啲片,原來上咗講清講楚講×話……話佢收五千萬係合法及道德,佢真係進化到道德塔利班.」字字鏗鏘,講中𡃁仔心聲.名校出身,但節目上變成粗口主持, Kelvin只係輕輕回應,「有時講到呢個政府真係忍唔到要爆粗,黃國興寫大字,錢詩文立法會講粗口,我網台講,濕碎啦!」
'13 d100監製喺 dbc同 d100做過 PA,監製,識落唔少知名人士,「𠵱家有時搵嘉賓都係靠以前儲落啲人脈,冇電話就上 fb搵 inbox佢哋!」
'12公民黨義工曾經喺公民黨做義工嘅 Kelvin同一班議員都 friend底,亦令佢更加了解政治,有助佢喺網台主持政府節目.
入立會冇阻Kelvin成功取得立法會傳媒證,但凡政府有重大議題,佢都會入去採訪.
'14同大班冇偈傾一個中學生可以喺大班嘅網台做客席主持同監製的確唔簡單,仲以為 Kelvin會當大班係恩師,點知「不過我估唔到佢啲員工走,會屈係我拉啲人走,但件事都過咗去,唔想再提!我同佢冇偈傾.」
未成立 ibhk前, Kelvin只係喺屋企睡房用鴨記廿蚊咪同淘寶幾百蚊 panel做節目,每日只係放學食飯後直播一粒鐘,到現在有 55個由 fb自薦開咪嘅主持同幕後員工,當中有唔少年紀做得佢老豆有餘,要壓得場 Kelvin都話唔容易:「我好少干預主持講嘅內容,加上我哋個台唔單止齋坐喺錄音室,仲會發記者證畀主持出去做採訪,俾佢哋過足做電台同記者癮,所以一蚊冇收過都好落力咁做.」記者其後上到位於牛頭角的錄音室,見佢 panel,咪樣樣齊,一個中五𡃁仔實在難以負擔. Kelvin解構電台的資金來源:「開台初當然冇咁多器材,做落有唔少聽眾對我講嘢有共鳴,知道營運上有困難,所以主動捐錢畀我,每個月都幾千蚊收到,加上我死慳死抵慳埋零用錢大約兩,三萬先夠錢買啲二手器材,我希望一直做落去.」
𡃁仔粗口鬧官商
譚耀宗多次制止黃之鋒女友錢詩文喺立會爆粗,但網上有更多𡃁仔以粗口鬧 689,譚生又可以阻得幾多?
屍鋒學舌鳥版
因將劉華首〈獨自去偷歡〉改成〈獨自去鳩嗚〉版爆紅嘅學舌鳥,將黃之鋒同劉江華喺立會片惡搞,等我哋有多啲交流改成×流.
鬧李嘉誠
13年知專仔耀祥以「我×你老帽」做主題,教人唔同場合講呢句粗口,連側田,李嘉誠都俾佢鬧,至今有 43萬人睇.
撰文:校園組
攝影:何榮亮


text:
佘詩曼選婚紗簡單美
名模姬摩絲早前終於覓得有情人共諧連理,其婚禮規模及嫁衣即成為全球女士的話題.其實每個女仔心目中都有件理想的嫁衣,佘詩曼說只需要款式簡單,直言不會性感,因怕未來老公不喜歡.
JaquetDroz手錶澳門專賣店開幕
佘詩曼:想結婚時着Valentino嘅婚紗,始終婚紗都係簡單啲好啲,況且以往拍劇拍廣告已經成日着,同埋婚紗唔使咁性感,我驚未來老公唔高興.
HausofDenim揭幕禮
陳嘉桓:我會搵Dorian(何國鉦)幫我設計,我行騷時成日着佢啲婚紗,好鍾意佢嘅設計.我想我件婚紗要特別兼獨一無二,上面要加啲粉紅色嘅Rose,要有條好長好長嘅拖尾,我喺禮堂行禮時所有賓客都可以睇得到.新郎件禮服後面嘅燕子尾都一樣有拖尾設計,咁我同佢就好襯喇.
傅穎:我想自己設計件婚紗,因為我好鍾意設計,同埋自己會最清楚自己鍾意啲咩款式,我希望件婚紗係一世只會着一次.我心目中嘅款式係全白色嘅紗裙,有好多層紗,要修腰cutting,下身就係散開嘅傘裙.
香港貿易發展局時裝周
趙嘉懿:之前結婚我係着品牌cocon嘅婚紗,佢啲casualwear好靚,估唔到婚紗都一樣咁靚,因為夠型同簡單,加上我腳唔長,着短裙款式最啱.
戴小奕:我鍾意款式傳統嘅婚紗,始終我係中國人,如果加入中國特色例如旗袍呢啲元素,會更加突出傳統嘅味道.
SheilaBeauty&Spa活動
陳見飛:我十二月結婚,本來想揀好喜歡嘅品牌Marchesa,但因為lastminute先揀婚紗,加上香港冇貨又搵唔到,所以最後揀咗VeraWang.我認為婚紗唔需要性感,我有身材着咩都可以騷到,哈哈!
胡蓓蔚:當年我結婚係冇着婚紗,只係着一件eveningdress,我夢想嘅婚紗係VeraWang設計,簡單就OK,我唔鍾意太浮誇,類似cupcake嘅婚紗.
贊助商:


text:
政情:高佬賢救漁農界一命
外界一直都有聲音話要取消立法會功能界別,其中行業萎縮嘅漁農界更加係眾矢之的,唔少人都覺得應該剔除呢個界別.不過,有官員就話立法會去年換屆,何俊賢(高佬賢)頂替黨友黃容根(根叔)坐上漁農界議席後,唔少人都有煥然一新嘅感覺,甚至有人覺得高佬賢幾靚仔,仲連踢走界別嘅聲音都少埋,估唔到高佬賢竟然可以憑美色救漁農界一命.
香港漁農業算係一路萎縮嘅行業,但就有立法會議席代表業界,而特首選委會內更有成六十個代表,唔少人都想踢走呢個界別.除咗漁農界,立法會唔少功能界別議席都換咗人,好似體育,演藝,文化及出版界就由上屆嘅霍震霆換咗馬逢國,金融界同金融服務界亦分別由吳亮星同張華峰頂替上屆嘅李國寶同詹培忠,以致過往嘅立法會大懶蟲因換屆而只剩下一個鄉議局劉皇發.
據聞政府都評估過今次功能界別換人嘅影響,幾位新議員上任後都尚算勤力,似乎大家就少咗藉口取消功能界別.加上新丁議員起碼都肯去開會,政府畀泛民圍插時多把聲幫手,呢個可以話係政府嘅意外收穫.話說回來,聽聞喺漁農界內,自高佬賢上場後,其後生形象令人煥然一新,吸引力大咗,反對聲音唔知係咪呢個原因少咗呢?
率團訪京 攞盡威風
好似早前高佬賢率領漁農界訪京,喺根叔年代就唔及佢威風喇,事關當年接見漁農界嘅多數係京官副手,但今次就由國務院港澳辦主任王光亞接見,高佬賢仲坐正喺王光亞旁邊,正中間嘅位置,想睇唔到佢都幾難.會議之後,高佬賢仲做埋傳話人,講述會內講過嘅言論添,證明佢幾受重視.
唯一美中不足嘅就係,事後有人質疑高佬賢啲普通話能力,話佢將王光亞嘅言論翻譯錯誤,將特首冇「方案B」講成冇「formulaB」.不過,高佬賢就堅稱王光亞肯定有講過「formulaB」呢個字眼,但啲人點講佢都冇所謂喎,果然吃得開.
贊助商:


text:
自從上次唔夠wide經驗後,一直都有兩個諗法去解決.最直接自然係買支超廣角,例如Sigma 8-16,真係wide到wide得滯,唔知點填滿個畫面,不過,又要做敗家仔,而且防潮箱好似冇乜位,陳間整咗翻來用兩用又好似支魚眼咁生草菇就唔好啦.第二個方法就係搵支魚眼影完再搞走啲變形,唔駛錢不過唔知搞唔搞得掂……
Wide鏡差嗰幾mm真係差好遠,由企到最頂層都影唔晒變到得翻中間小小,侷住要誇欄落一層試吓,哎呀,仲係差好遠,又再落多層,都未得但已經好斜,影到啲嘢好扁,好似好怪,同埋我想影晒兩個迴旋處,於是最後又走翻上一層,最後就影咗呢Pet嘢出來,由於天同地光差頗大,我特登影光啲之後再調暗天空.包晒兩個迴旋處我都有影呀,但實在太斜變形太勁,最後搞唔掂 XD.
原本諗住續個step出相,不過費事張張差唔多悶死人,就咁出制成品算數喇.咁耐先知原來Capture One都有魚眼糾正,有得用raw搞就用raw搞囉.但係用到盡都唔係差好遠喎,寫軟件嗰個識唔識架,唔打緊啦,出兩個Jpeg搞掂個光暗先,再用Jpeg搞變形.哎呀………好難搞,雖然Jpeg的話可以不停repeat個魚眼糾正,用到盡都唔夠可以再加倍,再加倍加到夠皮,加到反魚眼都得.可惜………加到好似抽象畫咁條水平線都依然係彎既.靈光一閃,不如做個梯形糾正等水平線冇咁彎先再搞魚眼變形,估唔到咁就掂咗,張相變咗四方咁滯,冇所謂,反正我要crop走周圍啲山同草,終於完成,都好似幾OK喎,唔怕話你知,極度整形後除咗中間位仲sharp之外,邊角位係頗鬆散的.想效果好都係做敗家仔啦 :P


text:
早幾年興起雞煲,我完全無興趣
直到我大肚時,口味180度轉變,變得麻甩變得佬
我好想食雞煲
好幾次想同大少爺去食時都因為怕太辣而卻步
我即使什麼也不怕,但都會知道太辣真係對自己同BB都唔太好
驚就唔好食,食就唔好驚!因為咁我選擇唔食
早幾晚我終於食到,唔知係咪因為那間店好食,我覺得好好食
個雞煲好食,不過最後加水打邊爐就有點怪
Anyway,我決定自己整
我食到類似既味道自己試整
我整到既味係同我食果間店相似,但唔代表同你間似架
食譜:
雞 半隻或1隻
辣椒乾 5隻(可以用新鮮辣椒仔,辣度自己調教)
洋蔥 1大個(切絲)
花椒 半湯匙磨成粉,或樁碎
(可以自己調教多與少,花椒係麻既感覺)
磨豉醬 1湯匙
豆辦醬 1湯匙
生抽 少許
糖 2茶匙
水 半碗
酒 少許
蒜頭 5粒
蔥段 適量
做法:
將雞先用生抽,老抽,糖,酒,薑,生粉去醃,醃大約1個鐘
先行爆香雞,其實走油會好食d,但通常晌家做唔會走油
加入花椒粉,洋蔥,蒜頭,辣椒,蔥段兜至香味出
加入磨豉醬,豆辦醬,生抽,糖兜勻
再慢慢加入水煮滾轉後加酒
最後滾大約10分鐘便可以
*之前去買花椒粉,我覺得唔夠香,佢係夠方便,如果想方便用都可以
但要加大力度去落多d先有麻既效果
*去食雞煲發覺花椒同我地普通買到既唔同,形狀,樣子都唔同
所以我地自己買既可能無咁香,如果覺得唔夠麻就自己加大力度去落
*我唔會用現成既麻辣醬,自己去做才做得更好
新facebook acct開始建立,慢慢upload上Fb,講飲,講食,講戰利品
仲會講祕密


text:
今日又嚟煮飯仔,依一餐就係我地今晚嘅晚餐啦!不過今晚我地都好晏先開餐,因為大肥豬要開OT,等埋佢先開飯呀!
講番今晚餐飯先,首先就係.....又嚟雞翼呀!因為上次我支可樂卥水汁仲有少少,所以今次整埋佢,唔好浪費嘛!
之後就係西蘭花炒豬肉啦!唔知係唔係我煮得耐左D,西蘭花好似太熟,唔爽口.下次要改善吓依個問題!
今晚又可以清晒D餸,YEAH~~希望次次都可以係咁就好啦,即證明我嘅廚藝都有進步呀!
除左食晒D餸開心外,都仲有一件事好開心呀!
就係原本諗住睇完大佬穎先去執埋個廚房手尾,點知.....當我睇到好入神時,大肥豬已經將D碗碟洗好晒,只係留番D大件野我洗,仲話怕我一間做得夜,幫我做少少,真係好開心啦!
又係時候俾叻叻大肥豬啦!
Hello Kitty Secret Gardenredsbeauty 07/06/2014
兩日一夜澳門之旅 - Part 4B の家 27/02/2014
WeShare.hk x手郁郁 免費玩皮革製作班
另一個家- WESHAREWeShare 06/11/2013
22 APRIL 2014(TUE) 我地去影完WTC豆腐人之後(請按此),我地當然唔少得去皇室堡影近期勁HIT嘅HELLO KITTY啦~ 嘩...原來HELLO KITTY都已經40歲大,睇佢個樣都唔似哦...哈哈!為左慶祝係個重要日子,所以係皇室堡就舉行左一個小型佈置~ 我之前已經睇左好多朋友仔嘅靚相,啲HELLO KITTY真係好靚呀!雖然都大型公仔就好似有五個,不過個個都好大又靚,所以我地恨左好耐嚟影相呀! 可能我地都算係晚飯後時段嚟,個個都係食完飯嚟影,所以都有好多人呀.不過唔理咁多,一於排隊影影影啦~ 影左一轉之後,小小豬又話想繼續影呀!哈哈哈...話個秘密俾大家知,其實小小豬都幾鐘意HELLO KITTY,因為佢係屋企都有一間KITTY小屋玩具,成日都拎啲KITTY嚟角色扮演呀~ 大堂除左有幾個HELLO KITTY佈置之外,仲有一間限定品商店.不過因為都夜夜地,小小豬都有少少扭眼瞓,所以都冇入去八卦.等下次有機會先再去睇
3月29日:第五天的行程新宿 ~ 成田機場 → 香港 終於都到左最後一日,依日真係好...八點鐘先MORNING CALL,食完早餐有三個鐘自由時間,可以作最後衝刺去SHOPPING啦! 我地食完早餐就一支箭去左伊勢丹百貨公司買嘢,就係依日,大肥豬買左兩個 Agnes B袋俾我,哈哈~~真係開心啦
12 MARCH 2014(WED) 小小豬终於做到叻叻豬,因為可以克服到飲奶樽仍個心癮,可以乖乖地用杯杯飲奶啦~ 其實早係大半年前,我地都好想同小小豬戒奶樽,不過都係得個諗字,每日早晚我地都仍然好習慣地用奶樽開奶. 但小小豬都已經三歲半人仔,成日用奶樽係會對語音發展唔係咁好,所以我地真係要的起心肝同小小豬槭甩佢. 我自覺成個過程都有少少變態,不過為左小小豬,所以都真係要硬住頭去做. 開始摵甩行動之前約一星期,除左出街可以用水樽之外,平時係屋企都要小小豬用杯飲水,次數方面都幾密,同埋要次次清哂杯入面啲水,總之就要佢多用水杯啦! 其實成個過程我會好多謝腸胃炎嚟探小小豬,因為腸胃炎嗰幾日,小小豬又唔可以飲奶奶,就趁佢病好之後,渴左奶幾日,就係依個時間開始摵甩啦! 坦白講,開頭小小豬都唔多肯,真係可以話喊住飲.見佢邊飲邊喊邊叫媽咪個可憐樣,都有一刻心軟.不過心諗為左小小豬,真係要強硬,所以佢唔飲哂杯奶我都唔會睬佢. 小小豬都算幾大奶癮,加上又冇飲幾日,所
今日HOLIDAY MOOD超濃郁,食完LUNCH之後就已經唔想做嘢啦~但係我仲欠幾份會議記錄未做,所以成日對住部電腦,真係越做越想死.我見真係就嚟訓著,所以咪出去諗住行吓,去汽水機買包檸檬茶飲啦~點知我行到去汽水機嗰時,見到飯堂個阿姐行過,大家當然係互相打招呼同微笑.當我買完嘢嘅時間,嗰位阿姐同我
8 MAY 2010 (SAT) 今日個天氣唔錯,所以大肥豬就捉左我去行公園散步兼影靚相. 突然間大肥豬就醒起上次去聯合產檢時睇到醫院對面有個中式嘅公園,於是我地就出發去依個公園啦! 個公園佈置都唔差,不過就細左啲啲,都係得幾個位置可以影相.但都有一個好處,就係都算少人行,可以慢慢影,冇


text:
結局已經有
你無權去選擇 只可以接受
比自己傷一段時間好啦 夠鐘就好停
時間會幫到你 有空餘時間就比D野自己做下
等自己唔好亂諗野
嗯, 呢段時間真係好難捱, 失業,大病,我畢左業差唔多一年, 再加埋佢離開, 呢種低潮真係未試過, 仲要唔敢同身邊人講, 果種一無所有好辛苦, 依家我都寄曬信去搵工, 可能會落街搵下PARTTIME 做, 有時間就健身做運動,有諗過去WH, 但係我依家仲未放得低, 我自己去台灣都失曬暈,太危險...我POST 出黎都只係想搵多D人去磨曬我D 時間. 如果有建議歡迎提出
你都算積極 加油啊巴打
世上無難事只怕有心人
最慘係, 佢雖然疑似變心, 我生活上有個大圈子同佢重合左, 我個人大嘴巴, 我忍到E家都唔同出面D人講曬所有野我都覺得自己好利害, 我呢幾個時間, 憤怒, 自責, 埋怨, 所有想講嘰都收埋係心裡面(STALK佢AC 同向佢屋人交代返, 我同佢講我STALK佢都唔改PWD, 我向佢屋企人交代,佢就話我煩佢屋企人), 面對呢個共同大圈子,因為我係幾重要的人係呢個圈子, 所以我無得避, 我真係好怕自己講好多唔應該講嘰野,但係我真係好嬲, 嬲完發洩完, 我又自責, 沒完沒了.我真係嬲點解佢可以咁不負責任...


text:
我都講過,扮嘢最高境界就係扮到自己都硬膠膠,信以為真
將自己吹水扮嘢果套就當真理,老歐班豬兜就係呢類人
不過,有人青出於藍,學老歐班白鬼扮嘢,扮到腦殘走火入魔
呢種腦殘當然係港產含蝦燦
比如人地話平等機會,要男女平等
鄉港當年個平機會主席糊紅肉就走火入魔
佢話歷史嘅英文係 history,即係 his story,點解冇 her story ?
又話警察係 policeman, 點解冇 policewoman ?
刁,所謂受過高等教育嘅社會精英 ( 唔知點解班高官當佢係精英,或者因為大家都腦殘 )
講嘢同思路好似智障兒童咁
其他乜七私隱權丶言論自由丶新聞自由等等西方概念
一嚟到鄉港就俾含蝦燦玩到變異形咁
呢 D 就係扮先進文明扮到腦殘嘅現象
講返老歐
近年佢地扮嘢話個社會要多元化
即係容納唔同嘅文化
事緣於近年歐洲特別係西歐社會已經好似炒雜碎咁
二戰後,打場大戰死咗唔少人
歐洲社會普遍勞動力短缺
又因為冷戰,將東歐劃為鐵幕區,東西歐水火不相容
要引入勞動力就只有向其他地方搵勞動人口
德國就由土耳其引入
法國以前晌北非有大把殖民地
於是就引入唔少非洲黑人
戰後因為老歐工業化底子好,科技水平高
所以經濟復元較快
本身嘅白鬼教育水平高,投入高技術行業
剩低冇白人願做嘅體力勞動工作,低下層嘅工作就由新移民去做
盛平日久,經濟蓬勃時
歐洲佬就要嘆世界 ~ 由其以識飲識食講浪漫嘅法國佬
政客拉選票就投其所好,加大福利政策
你扮嘢要講平等吖嘛,咁新移民到要同班白鬼同一待遇
總之大家齊齊食太公豬肉


text:
Kuro把所有照片設定了只有自己或朋友才可觀看
Kuro的動態消息
-
- 不嬲睇開 CAU 因為近屋企,屋企三隻貓都係到打針同絕育冇咩問題 直到今次轉晒醫生,已經變左一間垃圾診所,我一定要 share 我既經驗,唔想再有下一隻貓受害 我隻貓仔六歲,近排成日見佢係咁要水飲,驚佢可能係腎有事,所以就帶佢去 check 下 今次係睇講普通話既男醫生,去到話比佢知隻貓飲好多水,同埋瘦左成 kg 個面 "lip" 晒 醫生唔覺得大問題,聽下佢心跳就冇做其他檢查,建議求安心既話可以驗尿 我地轉頭就拎左個尿 sample 返黎,量多,淺黃色 過左三個字電話就打黎話發現尿有少少蛋白同尿比重高左少少,冇話要食藥或返黎再 check 只係話觀察下啦,我地以為即係冇事 跟住個兩日隻貓完全冇胃口食野,我地覺得唔對路,又捉佢去 CAU 去驗血...
-
- 不嬲睇開 CAU 因為近屋企,屋企三隻貓都係到打針同絕育冇咩問題 直到今次轉晒醫生,已經變左一間垃圾診所,我一定要 share 我既經驗,唔想再有下一隻貓受害 我隻貓仔六歲,近排成日見佢係咁要水飲,驚佢可能係腎有事,所以就帶佢去 check 下 今次係睇講普通話既男醫生,去到話比佢知隻貓飲好多水,同埋瘦左成 kg 個面 "lip" 晒 醫生唔覺得大問題,聽下佢心跳就冇做其他檢查,建議求安心既話可以驗尿 我地轉頭就拎左個尿 sample 返黎,量多,淺黃色 過左三個字電話就打黎話發現尿有少少蛋白同尿比重高左少少,冇話要食藥或返黎再 check 只係話觀察下啦,我地以為即係冇事 跟住個兩日隻貓完全冇胃口食野,我地覺得唔對路,又捉佢去 CAU 去驗血...
-
- 不嬲睇開 CAU 因為近屋企,屋企三隻貓都係到打針同絕育冇咩問題 直到今次轉晒醫生,已經變左一間垃圾診所,我一定要 share 我既經驗,唔想再有下一隻貓受害 我隻貓仔六歲,近排成日見佢係咁要水飲,驚佢可能係腎有事,所以就帶佢去 check 下 今次係睇講普通話既男醫生,去到話比佢知隻貓飲好多水,同埋瘦左成 kg 個面 "lip" 晒 醫生唔覺得大問題,聽下佢心跳就冇做其他檢查,建議求安心既話可以驗尿 我地轉頭就拎左個尿 sample 返黎,量多,淺黃色 過左三個字電話就打黎話發現尿有少少蛋白同尿比重高左少少,冇話要食藥或返黎再 check 只係話觀察下啦,我地以為即係冇事 跟住個兩日隻貓完全冇胃口食野,我地覺得唔對路,又捉佢去 CAU 去驗血...
-
-
-
Kuro讚好CAU獸醫診所這個評論,文章作者是polkabluedot.
- 呢家野絕對要列入黑名單,原本只係黎睇膀胱炎,第一次睇時行得走得,就係因為開錯藥之如,d姑娘助手可以亂咁答客人野,亂咁答客人可以食多次藥既分量,攪到我隻狗胰臟炎+神智不清.係咁要我驗野,但驗極隻狗情況都無變好.最攪笑係,今日就話胰臟炎+胃潰瘍,聽日就話吾係,正確係有急性腎石.咁到底隻狗有咩病呢?答極都答吾到我,一味係咁驗,但諗吾到方法救.已經俾晒機會,留左院兩晚,情況無變,身體虛弱.到第三日,夠膽死同我講佢有急性腎石要即刻開刀.請問隻狗喺無意識,無清醒下會合適做手術?最令人質疑係第一次照XRAY照吾到有咩事,再照ultrasound都一直無話腎無事,到話free一次xray腎既,就照到有兩粒石bor,仲話而家要還原基本步再照清楚d先知道咩事.阿小姐,又係你話xray係2D圖睇吾到野至照ultrasound,咁我到底要照幾多次至有方法醫得到呢?一味要人照,想點?就係因為你地知道自己攪出禍囉.最正係之後轉去太平道睇,照出腎無石,咁我想知喺CAU show比我睇,照有腎石張xray係乜水既呢?可以點解釋呢?手法極度有欺詐成分,而佢地諗吾到可以用咩方法解決呢件事. 之後仲要話自己無講過話可以食多次藥,仍有另一位姑娘夠膽死對客人講:數吾可以吾找,但你可以用正常途徑去投訴我地! What the fuck!講得出呢番說話,簡直係獸醫界既恥辱.你地將我隻狗整就死咁滯,仲要我找數! 之後我地去左太平道睇急診,証實無腎石,極大可能藥物中毒而引發胰臟炎,若果嗰刻俾佢地做左腎石手術,睇怕隻狗會死. 所以打呢篇野吾係為左投訴,而唔想佢地繼續謀財害命,傷害更多生命. 各位,若果你吾想隻狗入左去,出吾番黎,就唔好去呢家睇! PS: 小狗已於4月18日下午2時45分離開人世,經太平道醫院証實肺積水,現在會以正统途徑投訴CAU
-
- 不嬲睇開 CAU 因為近屋企,屋企三隻貓都係到打針同絕育冇咩問題 直到今次轉晒醫生,已經變左一間垃圾診所,我一定要 share 我既經驗,唔想再有下一隻貓受害 我隻貓仔六歲,近排成日見佢係咁要水飲,驚佢可能係腎有事,所以就帶佢去 check 下 今次係睇講普通話既男醫生,去到話比佢知隻貓飲好多水,同埋瘦左成 kg 個面 "lip" 晒 醫生唔覺得大問題,聽下佢心跳就冇做其他檢查,建議求安心既話可以驗尿 我地轉頭就拎左個尿 sample 返黎,量多,淺黃色 過左三個字電話就打黎話發現尿有少少蛋白同尿比重高左少少,冇話要食藥或返黎再 check 只係話觀察下啦,我地以為即係冇事 跟住個兩日隻貓完全冇胃口食野,我地覺得唔對路,又捉佢去 CAU 去驗血 等左半個鐘到 report 出左,我地一入醫生房見到隻貓個樣勁驚震晒,不過佢不嬲怕人 今次係又係講普通話,不過係女醫生,第一句:「好唔樂觀」 我地呆左..咩事?早兩日先話冇咩野而家講到隻貓就黎要走? 之後佢就將個報告某幾行超標既解一次比我地聽,見到指數好多都超晒幾倍,去到差唔多爆晒格 我地問咁點算係唔係要做手術或住院,醫生話「你隻貓好兇唔適合住院」 注意全程佢掂都冇掂過我隻貓,完全係怕左佢咁既樣 哦..咁我地可以點做呢? 佢就話可以返屋企幫佢打水同食藥 我地當然係唔識,諗住第一次佢會做比我地睇下,點知只係姑娘口頭講解 我越諗越唔對路,咪上網問下人D指數咁即係點,好好彩搵到個台灣既腎貓 Facebook 好多熱心人幫手 原來貓貓已經去到腎病第四期,最嚴重,無理由唔係即刻留院吊水控制返指數先 隻貓惡你咪氹下佢囉,惡就唔醫得? CAU 既醫生完全冇 suggest 過可以點醫佢或令佢冇咁辛苦 第一個醫生見到D尿咁淺色正常都會發現有問題,因為個腎排唔到毒尿先咁淺色 唔好話醫生,有照顧過病貓既人都唔會發現唔到 醫生完全冇心醫佢,係咁同我地講到好灰冇得救 我地又點會咁易放棄,去左九龍貓醫院再睇,人地一摸隻貓已經摸到有一邊腎細左好多 即刻要貓貓留院,日日都 keep 住打比我地 update 下情況同 suggest 可以做咩搵出病因同幫到佢 點解 CAU 可以連最基本既檢查,摸下貓既全身檢查都唔做?我隻貓真係咁得佢地驚?係個電腦記錄見到我隻貓瘦左咁多都唔覺得有問題? 比咁多錢去睇個醫生,又冇 sense 睇病,又唔解釋下貓貓已經病到幾嚴重,又唔諗方法醫佢,只係叫人放棄 我建議睇到我呢個 post 既人千其唔好去,而家已經冇講廣東話既醫生,只有冷漠冇心醫動物既 我隻貓去完貓醫院而家返左屋企行得食得訓得好好胃口,雖然指數已經改善唔到,但最緊要見到佢開開心心就夠


text:
罵街集會太阻街 行人專區須疏導
如果有心術不正嘅衰仔小朋友,有意深入研習如何以能操流行廣東話嘅地道方式講粗口,應該去邊度拜師學藝好呢?其實呢,孜孜不倦學習粗言穢語嘅最佳場合可能係一個叫做「關注粗鄙文化走入校園」嘅群眾集會,呢一個打正旗號反對粗口嘅場合充滿諷刺味道,參與者唇槍舌劍互相以粗口問候對方娘親,語言暴力之粗鄙文化令到街坊街里嘆為觀止.
即係咁,香港人唔知幾時變得極度熱衷於小事化大,動不動就挑起敏感神經劍拔弩張,只不過有一位小學女教師以英式粗口鬧咗警察兩句之嘛,竟然驚動正反雙方各自吹雞,卒之有二千八百人將旺角西洋菜南街行人專用區逼得水洩不通.你知啦,行人專用區顧名思義就係行人專用,家陣變咗互相比試粗口功力嘅罵街集會,你叫行人點樣行呢?前日集會未開始之前,已經有人投訴主辦單位嘅講台面積超過警方批准嘅上限,不同意見嘅敵對陣營早就爆發衝突,附近商舖一見勢色唔對,即刻落閘休市避之則吉.至於歸心似箭嘅區內居民,迫於無奈有家歸不得.
場面混亂固然不知所謂,更加不堪嘅係連救人都受阻.集會期間有參與者不幸暈倒,奉召到場嘅救護車要四十分鐘先至能夠抵達集會旁邊嘅另一條街,抬住擔架嘅救護員又要動用二十分鐘先至能夠繞過人群.換言之,好彩暈倒嘅參與者命硬咋,否則過咗一粒鐘先至有救護員出現,真係吉凶難料o架.
所以油尖旺區議員許德亮講得啱,若然政府缺乏監管,集會活動對周邊居民造成影響,咁就有違實施行人專用區嘅原意嘞,港產官老爺有必要檢討.
喂喂喂,當初設立行人專用區嘅目的係與眾同樂,你有你購物,佢有佢食飯,吃喝玩樂各取所需.家陣成條街不但有人賣藝又有人賣藥,仲要周不時出現政治化嘅群眾集會,你叫路人甲乙丙點樣自得其樂呢?條路行都行唔到,做生意嘅商舖損失好慘o架,落閘休市等於白白交租,蝕大本唔通又以粗言穢語問候阻街者嘅娘親咩?
不如咁啦,政府諗諗辦法疏導行人專用區,好好規劃商販,表演以及論壇主辦單位嘅使用面積,盡量做到井井有條,減少阻街構成嘅不良影響.嗱,基本上功夫茶唔贊成講粗口,之但係如果行人專用區一次又一次被癱瘓而意義全失,營商者無法營商,消費者無法消費,逛街者無法逛街,到時有人以粗口問候官老爺的話,功夫茶就唔會反對o架喇.
贊助商:


text:
文明
文明(粵拼:man⁴ ming⁴)一般係指有人居住,有一定嘅經濟文化嘅地區.佢嘅含義有時同文化相同(但嚮考古學同人類學裏面,文明同文化有截然不同嘅含義).文明經常同城市密切聯繫.文明一詞本身就有「城市化」同埋「城市嘅形成」嘅含義.
英文中嘅文明(Civilization)一詞源於拉丁文「Civis」,意思係城市嘅居民,佢本質含義係人民和睦嘅生活喺城市同社會集團中嘅能力.引申後意為一種先進嘅社會同文化發展狀態,以及到達呢個狀態嘅過程,佢涉及嘅領域廣泛,包括民族意識,技術水準,禮儀規範,宗教思想,風俗習慣以及科學知識嘅發展等等.
最早嘅文明[編輯]
城市出現,文字產生,國家制度,青銅技術出現,可以話係一個地方出現一個成熟文明嘅標誌.而家一般認為,最早嘅文明大概係西元前 3500 年左右係喺美索不達米亞嘅蘇美爾人 [未記出處或冇根據](註:美索不達米亞象形文字大約喺公元前 3200 年出現).
但由於一個人類文明,由一個雛形進而成為成熟係要經過長時間演變,所以學界無法統一每個文明最初嘅誕生時間.就如大英博物館認為冇文字,城市,國家嘅公元前 3500年印度一處所誕生嘅文明做 Indus Valley Civilization,但另一方面一啲學者]]認為有成熟嘅城市,國家制度,文字嘅公元前 1500年嘅中國商文明先至係最早嘅文明.
古代文明[編輯]
西元前3500年到西元前1000年呢段時期,就叫做古代文明時期.
古代文明基本都係喺河流同流域發源,唔同嘅時期往往俾唔同嘅文明佔據,以地域環境大致分為:
- 兩河文明:發源於亞洲底格里斯河(Tigris)同幼發拉底河(Euphrates)河流域,又稱美索不達米亞(Mesopotamia)文明.兩河文明亦係有史可考嘅最古老文明,形成期可以追溯到西元前4000年,大概西元前3500年正式形成.當時生活嚮兩河流域嘅係蘇美爾人,建立咗蘇美爾文明.之後陸續有閃米特人,赫梯人,亞述人,波斯人,馬其頓人,羅馬人,阿拉伯人同突厥人相繼入侵.兩河流域繼蘇美爾人之後最偉大嘅文明就係由閃米特人漢穆拉比建立嘅巴比倫.
- 尼羅河文明:發源於非洲尼羅河(Nile)流域,又稱古埃及文明,佢嘅歷史可追溯到西元前4000年.西元前3100年左右,上埃及國王美尼斯統一上下埃及,開始咗史稱嘅埃及王朝時期,亦代表古埃及文明正式開始.
- 印度河文明:發源於亞洲印度河同恒河(Ganges)流域.文明嘅開始可追溯到西元前3000年,最終喺西元前2500年左右形成.
- 愛琴文明:發源於希臘愛琴海地區,西元前2000年左右形成.米諾斯文明發源於歐洲地中海嘅克里特島(Crete),又稱克里特文明,後被麥錫尼文明所取代.
- 商文明:發源於亞洲黃河流域嘅商文明喺西元前1600年左右形成.更早(但缺乏考古證據)嘅夏文明據推測喺西元前2000年左右形成.
- 奧爾梅克文明:發源於中美洲,西元前1200年左右形成.
古典時期嘅文明[編輯]
西元前1000年到西元500年呢段時期,好多文明進入繁盛時期,通常亦被稱為古典時期.
- 古希臘文明嚮大概西元前500年到西元前300年間達到鼎盛,創造咗燦爛嘅古希臘文化.隨住亞歷山大大帝嘅征服,古典希臘文化被傳到整個地中海地區同中東地區.
- 古羅馬文明嚮西元前300年到西元200年間達到輝煌,建立咗幅員遼闊嘅帝國.
- 印度文明最繁盛嘅時期係西元前三世紀前後嘅孔雀王朝同西元四世紀前後嘅笈多王朝.
- 瑪雅文明嘅輝煌時期嚮大概西元前200年到西元900年間.
- 華夏文明嚮大概西元前700年到西元前200年間(春秋戰國時代)創造咗輝煌嘅文化.嚮大約西元前200年到西元200年嘅漢王朝時期,帝國達到鼎盛.
失落嘅文明[編輯]
科學界普遍認為呢啲只係傳說中嘅文明,但依然有好多人信.
關於文明出現嘅理論[編輯]
文明係點樣出現嘅?呢個對哲學家同人類學家都係好吸引嘅課題,因此亦有好多理論來闡述各自嘅觀點.大部分觀點比較一致嘅睇法係中央集權嘅出現係文明存在嘅起點.因此研究中央集權嘅出現就成為一個焦點.但係所有嘅理論都重未解釋到所有文明嘅起源,佢只係適用於部分文明.
- 灌溉系統(或者叫水利系統):卡爾•威特福格爾係呢個理論嘅最有力支持者.呢種理論認為新石器時代嘅農民認識到洪澇災害雖然會毀壞莊稼,但亦可以提供更加肥沃嘅土壤,因此開始修建水壩,然後用來灌溉農田.隨住規模不斷擴大,就開始出現專門負責管理灌溉系統嘅人.通過呢種灌溉系統嘅集中管理,逐漸發展出最初嘅統治階層,文明由此產生.但係反對意見認為,當時一啲興盛嘅城市,灌溉規模好細;如果由國家管理灌溉,考古發掘嘅資料應該會更多,而實際情況相反.而且文獻中記載,當時嘅灌溉系統係由神廟管理,而唔係政府機構.亦有觀點指,灌溉工程係文明發展嘅結果,而唔係起因.
- 貿易網絡:呢種理論認為貿易嚮文明嘅發展中起決定作用.嚮生態多樣化嘅地區,要獲得稀少嘅資源,就需要貿易機構來組織貿易,咁就需要某種中央集權嘅形式.但呢種理論對於某啲文明係正確嘅,對另外一啲文明就唔係.
- 環境同社會限制:呢個理論由羅伯特•卡內羅提出.佢認為由於地理環境嘅影響,例如山脈,海洋對人類嘅阻隔,至產生咗文明.由於人口增長而冇擴張嘅餘地,從而開始爭奪稀少嘅資源.咁就導致內部出現階級,其中由統治者控制稀少嘅資源.對於外部就有擴張需要,呢啲都需要有一個中央集權嘅政府來嚴密組織.
- 宗教信仰:這種理論認為宗教信仰對文明嘅形成起至關重要嘅作用.
文明所帶來嘅問題[編輯]
文明嘅發展促進咗人類社會嘅進步,但同時亦帶來好多問題.比如衞生問題.重有傳染病嘅問題.此外不同文明間嘅衝突以及文明內部嘅鬥爭令戰爭成為一個好普遍嘅問題.嚮文明內部重有一個階級之間嘅衝突問題.


text:
幾時都係靠自己好呀!!!
right
我認為多數都冇結果
try~~~
中意咪try lo
有時定到咁有階級好辛苦ga
有時定到咁有階級好辛苦ga
師生戀如果
要公開戀情其實都要一定O既勇氣
要公開戀情其實都要一定O既勇氣
比人唱到飛起
同學會笑同一雙戀人
學生會有好大壓力
老師可能會無左份工
(同好多香港的工比較人工高,
而家老師都唔會再請新人,
請都要請超額老師,係教統局既setting
如果頂唔順,都唔可以東家唔打打西家
走左就唔可以再做老師,除非私校)
呢隻戀愛
最好都係讀完書至做決定
同學會笑同一雙戀人
學生會有好大壓力
老師可能會無左份工
(同好多香港的工比較人工高,
而家老師都唔會再請新人,
請都要請超額老師,係教統局既setting
如果頂唔順,都唔可以東家唔打打西家
走左就唔可以再做老師,除非私校)
呢隻戀愛
最好都係讀完書至做決定
同意
要諗後果先好師生戀a
要諗後果先好師生戀a
right~
如果個老師係為學生好
最好都係等個學生讀完書先同佢一齊
最好都係等個學生讀完書先同佢一齊
係ga, 等到既話
係為學生好就應該等等ma
諗起菜菜子嘅
我叔仔教 Form 6,7 Econ, 後尾同個女學生拍拖, 最後等到個女仔大學畢業先至结婚.
顯示 215 個結果,以上為 113 - 126


text:
香港人又係時候起來抗爭
用愛與和平佔領機場
先要取得機場特警不反對通知書
唔可以衝擊跑道, 行李處理區, 機管局行政區或來往交通系統等等一齊影響機場運作既地方, 香港機場全球最佳既名聲得來不易.
邊個衝就一定係鬼
唔可以著太多太厚衣物, 更加唔可以蒙面, 一蒙面成件事就鬼鬼地.
有系統咁示威, 有晒紀錄, 整埋示威証掛心口, 証上有樣, 身份証號碼, 電話, 住址, fb, email, 方便主辦單位管理.
唔可以指罵任何遊客同機場員工, 為左推倒貪污工程, 輸掉香港人質素, 值得咩 ?
唔可以影響商店運作, 打爛晒 d 員工飯碗, 主辦單位會努力爭取俾小店進駐機場.
更加唔可以取笑或悔辱中國旅客機場煮飯, 晾衫, 除衫, 叫囂等行為, 呢 d 絕對係民族主義法西斯既行為. 換個角度我都唔係唔理解無真正接受教育既大陸人士落黎,或者去到外國人地d名勝古蹟做 D 失禮既野, o係一個咁既大國(笑)出世同有咁反智既思想同行為都唔係佢地可以選擇既.
佔領三個月, 之後每半年搞一次『機場藝墟』的活動
引用:
總之目標要清晰, 要對準政權, 一係機管局高層, 二係689, 三係共產黨.
有好多外國傳媒會睇住我地一舉一動, 香港人自雨傘革命後已經贏得全世界人民掌聲, 開創左不粗口, 不指罵, 不蒙面, 不見血, 不燒, 不投擲, 不防禦, 不妨礙工作等等, 香港特色既抗爭路線.
再暴力 d , 雨傘革命既成果就會一鋪清袋


text:
話咁快iPhone 6都出咗4個幾月,大家除咗大歎大mon年代外,唔少周邊產品好似手電殼,保護套等亦都要齊齊update.
所以今期(747期,1月23日星期五出版)嘅《新Monday》隨特別版有Reebok運動arm band,size可擺到所有4.7吋手電外,亦有拉鏈位收納鎖匙,散紙同證件等小物,比一般只可放到手電嘅arm band更實用.嚟緊1月25日就係一年一度跑界盛事渣馬,戴住咁靚咁sharp色嘅arm band嚟跑,分外醒神,成績都好啲!連書只售$55
text-England photo-Yuk
今次Reebok arm band共有4色選擇(藍同灰係男裝size)/(粉紅同湖水綠係女裝size),同坊間常見嘅誇張螢光色系相比,呢4隻色唔使PS執都好靚好順眼.
大部分arm band都剩係擺到電話,其實唔少跑手都會袋下鎖匙,八達通,散銀傍身.今次Reebok arm band後面就有埋拉鏈格,可將所有小物一次過收納晒.點解有萬用刀?帶埋去行山,有咩意外都用得着嘛!
Arm band分別有(粉紅,湖水綠)35cm及(灰,藍)40cm長嘅尺寸,大家可依照自己手臂粗幼入手.
冚位連個3.5mm耳筒位都遷就到,user-friendly到盡.
防水物料夠挺身實淨之餘,又唔會吸晒啲汗水臭臭,再唔係掉落機洗都得.
伸延內容:
《Gym Girl第一集:教你操條人魚線》
長跑長有 渣馬賽後護理+路戰攻略


text:
郊野公園是港英埋下的炸彈
其實郊野公園都係英國人埋下嘅炸彈. 首先,麥理浩攪出個郊野公園計劃,勁宣傳郊遊樂趣同愛護大自然,跟住中小學童軍,中學愛丁堡公爵獎勵計劃(回歸偉大祖國後叫AYP)成日帶啲青少年去行山露營,後來樂思會引入毅行者行者,香港人慣咗放假去行埋啲咩麥理浩徑同衛奕信徑(淨係個名已經大逆不道),咁咪一個二個都懷念港英囉.果啲行山徑同營地又鬼咁靚,入埋啲咩世界大十,攪到郊野公園好似神聖不可侵犯咁. 咩expedition, 咩wild camping, 咩conservation,根本唔符合我國國情.我國國情係「人有多大膽,地有多大產」同「向大自然要地」嘛,而家成個國家最緊要係發展,所以華北沙漠化,所有河道都污染到唔飲得咁滯,周圍都係癌症村都冇辦法.而領導唔怕,佢地有特供飲食,可以有專屬渡假區或者出國玩. 而家梁同志班子同佢啲金主開到口話要「發展」郊野公園,你地香港人點解咁唔識大體響度嘈?要你地啲郊野公園地嚟發展就好似拆你祖墳咁.郊野公園發展少少駛死咩?咩話?點解唔發展丁地,golf court,閒置軍事用地?痴線架你地?收番丁地,咁啲原居民點賣丁權出去俾地產商起豪宅呀?收番golf court,咁啲有錢人去邊度打golf呀?收番啲空置軍事用地,咁解放軍第時增兵香港住邊呀?呢啲都係香港嘅特供地皮嚟架,唔郁得架. 實不相瞞,我就係果啲俾港英荼毒既港人,童軍,愛丁堡,毅行者,露營我都玩過.我一直以為郊野公園保育大自然,為普羅市民提供免費娛樂,為香港淨化空氣同水源係德政,而家先明白原來又係港英埋下嘅另一個炸彈,令人心回歸唔到,仲阻住香港發展! 我見到梁同志班子,劉皇叔,陳啟宗開口話要發展郊野公園覺得忿怒,係我唔啱.我等蟻民,為咗一己私慾阻礙香港發展,罪該萬死!理應反醒! (圖:露營看日出,人生一大快事,但我不應因為愛上自然美景而不識大體!)


text:
記得,當初我邂逅NIKE RosheRun,已經被佢簡潔嘅外表深深吸住,原來呢個世界真係有一見鍾情,然後再度遇見Flyknit,編織而成嘅鞋面一試返唔到轉頭,嗰種舒服嘅感覺,就好似自己第2層皮膚咁,包實自己雙腳冇着鞋一樣,嗰陣已經忽發奇想,如果簡潔嘅RosheRun可以換上 Flyknit鞋面,一定會好似爆漿瀨尿牛丸咁爆.
今日,NIKE竟然真係將2者搭上關係,推出Flyknit RosheRun,唔使睇相,only見到個名,已經足夠我入手.
text-譚大偉(ig:taiwaitam)
人生點都要有對
1個出色嘅設計加上超卓嘅科技構造嘅鞋,未必一定會成功,但RosheRun價錢平易近人,令佢自2012年面世後,一直深受歡迎,更成為各大波鞋網熱們波鞋,真係冇返對點做地球人?
其實, RosheRun嘅設計意念係嚟自襌修,因為設計師Dylan Raasch自細就會以靜坐沉思作修練,而襌道思想主張簡潔,所以RosheRun捨棄任何細節僅保留鞋底部分,再配合唔同物料爆發無限何能性,今次輪到又睇得又實兼無限配色可能嘅Flyknit做鞋面,結果撞出10款配色,加上線紋,我覺得如果你重未擁有RosheRun,今次冇可能重唔買,900蚊唔使呀!
NIKE Flyknit RosheRun 各$899
廷伸閱讀


text:
評論者:教練
好有醫德嘅女醫生
不過真係好耐之前聽過,唔知吳醫生依家仲有冇做節目,因為依家番工早午晚都冇空聽番電台喇.講番都好懷念啊!支持你啊吳醫生,如果你冇再係電台做節目希望你可以做番,真係幫到好多人,好有醫德啊!
新城電台做過節目個位醫生
吳穎英醫生?係咪就係之前新城電台個位醫生?雖然我係男仔,但個時佢好似同一個男醫生做一個節目叫醫情醫性架,好好聽架,學到好多健康知識,真係學到好多野~以我聽過咁多次了解吳醫生~佢係一個把聲好溫柔好有耐性嘅醫生呀,會教D女人點樣做個好老婆,我開頭以為佢係婦科醫生!原來係家庭全科醫生,真係好開心竟然係網上睇野留言比醫生會遇到遠在天邊近在眼前嘅醫生,可以留言比佢!
吳醫生,我有聽過你節目,覺得你做得好好,好有醫德,係到想支持一下你,希望你睇到啦!
何醫生我都有睇過
何偉祺醫生我都有睇過,因為個時耳仔發炎,阿媽帶我上去睇,醫生比我感覺好嚴肅,不多說話,但就好專業,可能因為少講野,一講就講D專有名詞!哈哈~不過overall睇完一次就已經好,用藥好靚,不過佢咁貴,好彩睇一次咋真係!哈哈!我都唔想再睇啦~~~!!!
加入最愛醫生先
我有兩個朋友同我屋企人都睇過許醫生,係睇隻眼,都say good有讚冇彈,到最近我隻眼好痛,唔舒服,又唔知咩事,睇完普通科醫生都係咁,所以就試下睇許醫生!佢真係掂,我睇左佢一次就好番,冇再痛,用完藥,加其他治療,冇曬問題,不過我唔記得醫生話我咩症,雖然係貴,但,依家冇再痛又咁有口啤,下次眼有唔舒服都會番卓睇佢!等我加佢入最愛先!!


text:
原來一出世就已經有機會會有中耳炎, 所以準媽媽真係要由出世嗰下開始小心照顧阿b
中耳炎係一個炎症, 會令小朋友發燒, 影響聽覺, 同埋耳仔痕同痛
所以政府在健康院會提供免費的預防針俾bb打...
嚴重的話仲會失聰, 就算唔係都要食抗生素, 對阿b 唔好
中耳炎仲會流膿好辛苦.... 特別小朋友真係好難頂. 所以一夠期就一定要去打針
要講因乜導致, 真係好多野可以!
瞓喺到飲奶可以,細菌感染可以,真係好難講架!
肺鏈 total 係打四支... 只要定時打就無事架喇
我都想知健康院有無加強嗰支架? 有人話有, 又有人話無既?
有架~ 因為宜家有另一支針比較.
所以有d人會選擇係健康院打晒3支再出去打第4支~
食奶咀都有機會患中耳炎架!
食奶咀都會? 咩中耳炎唔係耳仔有菌之類咩?
唔會啊... 我淨係聽講耳仔入水, 發炎, 但係奶咀就唔知啦...
不過, 同bb打針應該無咁易中招~
未必無可能, 我今日問去健康院順便問埋, 原來餵奶都都會有中耳炎~
依家打肺鏈針防埋中耳炎, 但唔係打左就無事~
中耳炎由肺鏈菌引起, 所以打肺鏈針先防到~
10同13都係肺鏈針?
其實又有咩唔同? 大家都係肺鏈針啫~
10價咪即係10種~ 13咪即係13種~
唔係2支都係肺炎鏈球菌疫苗咩?
係丫...兩支都係
但2支預防既菌有小小唔同~
其實如果真係唔明, 去健康院問姑娘醫生最好, 有時上網睇得多, 好易收錯料, 打錯針!


text:
乐清天豪君澜大酒店
乐清天豪君澜大酒店预订
乐清天豪君澜大酒店
乐清天豪君澜大酒店预订
乐清天豪君澜大酒店
预订乐清天豪君澜大酒店每间夜返
场地资源-乐清天豪君澜大酒店
乐清天豪君澜大酒店预订
乐清天豪君澜大酒店
乐清天豪君澜大酒店预订
乐清天豪君澜大酒店
预订乐清天豪君澜大酒店每间夜返
温州乐清天豪君澜大酒店
乐清天豪君澜大酒店
乐清天豪君澜大酒店
乐清天豪君澜大酒店预订
乐清天豪君澜大酒店预订
乐清天豪君澜大酒店预订
乐清天豪君澜大酒店预订
乐清天豪君澜大酒店预订
乐清天豪君澜大酒店预订
乐清天豪君澜大酒店预订
乐清天豪君澜大酒店
[乐清天豪君澜大酒店团购][温州58团购团购](毗邻
温州乐清天豪君澜大酒店的微博
乐清天豪君澜大酒店预订
乐清天豪君澜大酒店
(北京乐清天豪君澜大酒店双人晚餐之旅团购)天豪君
(温州乐清天豪君澜大酒店团购)(8.5折)-大众点评网
(北京乐清天豪君澜大酒店双人晚餐之旅团购)天豪君
[乐清天豪君澜大酒店团购][温州58团购团购](毗邻10
[乐清天豪君澜大酒店团购][温州58团购团购]仅需778
(团)乐清天豪君澜大酒店(豪华商务套房)团购活动
乐清天豪君澜大酒店
乐清天豪君澜大酒店图片–国内酒店预订查询服务–
温州乐清天豪君澜大酒店的微博
乐清天豪君澜大酒店
乐清天豪君澜大酒店预订
乐清天豪君澜大酒店
温州乐清天豪君澜大酒店的微博
(乐清天豪君澜大酒店团购)
乐清天豪君澜大酒店预订
温州乐清天豪君澜大酒店的微博
乐清天豪君澜大酒店的地址
乐清天豪君澜大酒店预订
乐清天豪君澜大酒店
[乐清天豪君澜大酒店团购][温州58团购团购](毗邻10
乐清天豪君澜大酒店
乐清天豪君澜大酒店
乐清天豪君澜大酒店预订
乐清天豪君澜大酒店预订
乐清天豪君澜大酒店
温州乐清天豪君澜大酒店的微博
乐清天豪君澜大酒店
乐清天豪君澜大酒店
(北京乐清天豪君澜大酒店双人晚餐之旅团购)天豪君
乐清天豪君澜大酒店预订
乐清天豪君澜大酒店
(温州乐清天豪君澜大酒店团购)(7.6折)-大众点评网
乐清天豪君澜大酒店(豪华商务套房)


text:
6 JANUARY 2014(MON)
我成日都覺得有一啲事係好特別,就係當你好想買/要一樣嘢嘅時候,你點樣用盡方法都係搵唔到.但當你已經決定放棄嘅時候,咁就會得到.
依個定理我今日又體驗到,下午同小豬媽去SHOPPING,冇意間就買到想買好耐嘅斜咩袋型嘅銀包啦~
其實自從大約一年多前,貪得意買左個斜咩袋型嘅銀包之後,我就發覺勁好用,有時落街買少少嘢,都只係咩住個銀包仔就可以出門口.有時同大肥豬出街,個大背包就由大肥豬咩,我自己就咩住個銀包仔,所以八達通都放晒入去,上車都方便啲呀!
不過,用開個包包都已經殘殘地,所以大肥豬都叫我買過一個新嘅當係聖誕禮物送俾我.點知我當時周圍搵都係搵唔到,最後過左聖誕節都過左,我都仲係搵唔到,依個時候都打算放棄唔再搵,舊有嗰個用到真係爛先再考慮買其他款啦!
世事就係咁奇怪,小豬媽想買對運動鞋,所以今日就同佢去行吉之島.點知就係我地只係路過嘅時候,見到到個包包,我地都覺得個間格同顏色都真係唔錯,所以就係咁我又有新銀包用啦,仲要係小豬媽送俾我嘅,真係十級開心呀!
斜咩袋型嘅銀包有兩個大分格~
第一格嘅空間比較大,可以放錢之外,仲可以擺埋散銀呀~
另一格就可以擺啲全年通行証,最好就係可以將電話都放埋係度呀~
最前都有一個小位置,我已經想好左將我啲咭片,咁我就洗去買咭片盒,而且又跟身,下次去EVENT可以方便啲派啦(哈哈哈...不過都唔知幾時可以再有得去玩啦)~
其實真係好方便,就咁咩住就可以去街街啦~
依款銀包真係好難搵,所以要好好小心咁用,唔好咁快整爛,如果唔係真係唔知黠買得返呀!


text:
關於萬華鏡寫輪眼的能力與佐助新眼依加我地知ge萬華鏡寫輪眼 有天照 月讀 時空間術 須佐能乎 枷具土命 別天神呢d 但係枷具土命只係可以將天照進行形狀變化???係553集入邊 佐助殺絕果陣 果招就好似帶有天照ge劍咁 會唔會係枷具土命整成的??? 仲有 別天神出現ge集數好少 日後會唔會有機會再出現呢仲有一個問題 大家覺得佐助依加隻新眼會有咩新術呢 依加佐助隻須佐明顯同鼬果隻唔同 會唔會有十拳劍果d呢 請大家討論下thx 唔會架啦,十拳劍同八咫鏡係鼬隻須佐獨有的,佐助個隻須佐唔會有,佐助個隻有既係天照劍同天照彈.佐助隻新眼有咩招睇岸本點作架姐. 佐助個招未必係天照劍,可能只係張原型用天照進行形態變化,變成假的天照劍(其實這點沒有百分百的答案)
別天神個隻烏鴉唔係比鼬用天照燒左喇咩? 但係佐助隻新眼會唔會有別天神-. 佐助應該5會有~
別天神應該係要擁有最強幻術既止水特有既忍術 路飛佢可能會有霸王色第二階段... 隻鳥牙 已經被 燒
唔會再出現! 我指佐助隻新眼會唔會有 唔係講隻烏鴉. 有無人知枷具土命果個問題 別天神太勁(中左好似冇得破)應該唔會再出(但係班回收左止水既一隻眼)
仲有鼬係咪有不死身? 其實why鼬唔親自去阻止佐助呢-. 說不定岸本這樣畫,佐助殺絕,之後就去和鼬打? 佢唔會去同鼬打啦-.- 鼬ge死令到佐助變成今時今日咁 佐助要將木葉毀滅都係因為佢知道真實ge鼬之後先至咁做的佐助自小就好鐘意佢哥哥 依加佢知道d咁ge真相 佢唔會同鼬打 相反鼬唔去阻止佐助 帶佐助行番正路 呢個問題我一直都諗唔明== -.-0h,可能我講得你唔係太明我既意思,我姐係話鼬唔去阻止佐助,同你咁講咁. 其實呢別天神隻烏鴉已燒,不可能再出別天神了(因為要止水隻眼先使得出),另外關於鼬點解唔阻止佐助我有以下見解:
1.佐助仲未出黎打,只係岩岩講佢適應左鼬對眼,鼬唔知佐助係邊﹖
2.阻止場戰爭繼續落去比阻止佐助還要重要,難道絕+斑+各路高手會比不上一個佐助嗎? 別天神仲會唔會出現 係一個謎. 萬華鏡寫輪眼d術好難估到的. 或者斑都有別天神都唔定 或者佐助都有別天神都唔定 我覺得別天神呢招術唔會出現過一次就唔再出lo 遲d可能會有其他新ge術tim 可能會有伊邪那美. 火影入邊 宇智波一族ge術多數都係用日本神話d名去命名 所以有可能會有伊邪那美
頁: [1] 2


text:
(大角嘴)官恩娜(Ella)同混血醫生男友J先生拍拖5年感情穩定,就算近日Ella證實患上貝爾氏麻痹症,令到右邊面有面癱嘅症狀,經常要服用高劑量類固醇同滴人工淚水,不過男友都不離不棄,而且對女友悉心照顧,可謂非常貼心.上星期有日傍晚6點幾男友J先生一放工,就即刻離開尖沙嘴診所坐港鐵過中環會合剛剛睇完醫生嘅女友.J先生好窩心一見到Ella就幫佢攞手袋,之後仲負責揸車過咗海,去到加多利山屋企附近嘅勝利道,J先生入咗一間便利店買咗一盒雪糕同麵包.一上返車Ella已經急不及待開雪糕食,但就分甘同味同男友一人一啖.
趁假期出雙入對
前日公眾假期唔使返診所嘅J先生揸車離開寓所,佢先去咗入油同買咗啲杯麵返屋企.到晏晝兩點幾兩個人一齊出嚟,揸車去到大角嘴一幢大廈,之後就上咗樓,相信喺趁假期同朋友聚會.到大概7點Ella同男友離開,雖然已經開始天黑,不過Ella依然戴住副太陽眼鏡.兩個人入咗附近一間茶餐廳開餐,食飽之後再看到便利店買朱古力,Ella雖然病但胃口依然好好.跟住兩個人就好似小情侶咁手拖手行返去攞車,仲不時攬腰非常甜蜜.
Ella噚日喺元朗出席開幕活動,佢話𠵱家面癱嘅情況已經好咗一半,所以心情都輕鬆番啲,Ellla仲話今次好多謝汪明荃同何麗全:「佢哋託人拎咗啲中藥畀我,原來我咁多人錫.」唔知男友有冇趁機求婚?Ella笑笑口話:「我同個女性朋友去咗法國郊區旅行,噚日先返香港,見男友時間之前仲少咗!」
採訪:陳辰,畢紹基,文國駿
攝影:羅德光,吳耀輝


text:
-
超級彈丸論破2 漢化版CMF金手指 超級彈丸論破
-
淚指腕輪傳說尤特娜英雄戰記 漢化版金手指(
-
俠盜飛車自由城故事 漢化版cmf金手指
-
龍騎士傳說 日版cmf金手指
-
幻想國物語 娜魯魯王國物語 日版CMF金手指
-
合金裝備和平行者 cmf金手指下載 合金裝備和
-
天地之門 中文版CMF金手指
-
超級機器人大戰OE 日版cmf金手指
-
幻想傳說:迷宮換裝X 日版CMF金手指
-
噬神者2 cmf金手指 噬神者2金手指
-
戰國BASARA戰鬥英雄 cmf金手指 戰國BASARA戰鬥英
-
雀聖歌姬時空之星 cmf金手指 雀聖歌姬時空之
-
死神魂之熱鬥7 cmf金手指 死神魂之熱鬥7金手指
-
怪物獵人攜帶版2g cmf金手指 怪物獵人攜帶版
-
Fate無限代碼 cmf金手指 Fate無限代碼金手指
-
劍舞者千年之約定 cmf金手指 劍舞者千年之約
-
洛克人X-反亂獵人 cmf金手指 洛克人X-反亂獵人
-
裝甲核心最後的傭兵攜帶版 cmf金手指 裝甲核
-
戰律星雲 cmf金手指 戰律星雲金手指
-
炙熱之魂Accelate cmf金手指 炙熱之魂Accelate金手


text:
Godfather有一幕經典,係個製片人同教父嘅代表傾唔掂數之後,第二日佢隻愛駒無啦啦俾人割咗個頭放響佢張床度.
其實我地冇證冇據,點可以一口咬定係黑手黨恐嚇個製片?
大佬呀,叫得做恐嚇,就梗係冇證據俾你捉到,但係人都知道係你落order先叫恐嚇啦.
由04年商台兩支咪被封到而家,
唐英年直播辯論對住幾百萬市民講到明當年梁振英要搞商台,
大班錄到黃楚標講到明西環對李慧玲好反感,
陽光時務老闆陳平俾人打到豬頭咁,
肥佬黎家門俾人刑毀兼放斧頭恐嚇,
AM730施老闆俾人截停架車恐嚇,
唔太聽話嘅報紙俾人抽廣告,
再睇番04年商台點樣同差唔多既手法封兩支咪…
呢啲都唔係直接證據證明有政治勢力要對付傳媒,但你信係個別事件嗎?
2月13日李慧玲記招之後,網上出現幾種口徑頗為統一的聲音,一口咬定李慧玲被炒係公司管治或者私人恩怨,唔係政治打壓,又或者係拗嘅細節,例如指責李慧玲無證據證明係梁振英搞死佢.大家認住有咩人咁講過,以後可以唔駛再聽佢地講嘢.
政治打壓嘅嘢,邊可能下下都有錄音有文件證據?如果李慧玲咁樣俾人突然炒魷都唔關政治事,大家繼續信唔關事啦.打壓的確唔一定係來自梁振英,梁振英算得係咩啫?而家講緊係來自北方嘅政治打壓呀.李慧玲講到明有梁振英身邊嘅人叫佢小心份工,就好似當年路祥安俾壓力港大咁,唔駛董建華自己去架.
2004年係咁封咪,2014年又係咁封咪,咁都唔關政治事的話,似乎要到某日特區上唔到facebook/youtube,再起埋集中營送你地去勞改先至會信?
原文連結


text:
章茹玫,章茂娟,章宣霞,章剑萍,章作娟......百家姓起名看过来,章姓女孩名字大全在这里,姓章的女孩名字怎么取好听呢?章姓女宝宝起名大有学问.
章希萍 章秋芳 章雪莹 章莉沅 章权英 章茹玫 章茂娟 章宣霞
章剑萍 章作娟 章小文 章秋婵 章星悦 章媛媛 章苑莹 章剑英
章淑婷 章怡函 章银花 章鲁瑶 章美倩 章瑶林 章宜芳 章焱艳
章念颖 章婵婷 章淑芳 章御婷 章文 章卓玲 章小怡 章姜雪
章君娅 章婧 章婷寒 章绮文 章湘芳 章维娜 章丹颖 章维悦
章婧杉 章青艳 章代媛 章志红 章淑妹 章飞秀 章桂萍 章旭颖
章丽颖 章玲初 章馨妹 章嘉英 章泮文 章百霞 章合英 章涵文
章铭洁 章恽芳 章秀玲 章承娟 章鑫婷 章宁红 章妍珍 章妤洁
章丞琳 章彩娟 章喻霞 章焰丽 章悦飞 章桂莉 章秀潼 章倩文
章燕刚 章欣秀 章积英 章娜梦 章英霞 章嫣涵 章丽文 章欣妍
章雪莹 章怡霞 章文琴 章葑琴 章佩丽 章琳宸 章雯燕 章稼玲
章一冉 章娣娜 章晓丽 章正文 章东文 章艺娜 章艾萍 章冬婷
章宁美 章瑛灏 章娄艳 章连霞 章莹心 章丁文 章子婷 章露莹
章婉萍 章明美 章奇英 章珂娅 章晋萍 章楚琴 章静芳 章蓓文
章秀萌 章慧芬 章滟文 章少红 章志娟 章亚洁 章晴雪 章芷婷
章芷怡 章李霞 章鹣芳 章静婷 章琳希 章娅郦 章敏玉 章星茹
章婧铃 章焕霞 章悦佳 章仁萍 章鸿红 章茸芬 章秀颍 章光媛
章妊萍 章羽芳 章红丽 章正媛 章丰霞 章云洁 章纪文 章薇颖
章梅玉 章淑梅 章兆娟 章瑛倬 章思妍 章雪妍 章荷美 章梦茹
章春艳 章玲颖 章凤玲 章秋怡 章泳玲 章玉瑛 章彩英 章偌怡
章昕婷 章向美 章映雪 章翠花 章怡洋 章依萍 章小玉 章晓怡
章俊文 章优芬 章哓玉 章玲毅 章丹萍 章冬艳 章孝婷 章小琴
章芬花 章滢怡 章玉琳 章月红 章莉君 章晓莹 章昱悦 章家文
章婧嫣 章茹瑜 章萍姗 章潇悦 章小芬 章雪婷 章琳智 章莉丹
章缔文 章书萍 章芮琴 章乃媛 章绮文 章哲妍 章双霞 章莉红
章洪艳 章学文 章瑜婷 章晓媛 章泽怡 章悦畅 章玉莹 章沅芳
章琴雯 章芸琳 章宏婷 章赛红 章妍淇 章曼文 章芷颖 章燕鑫
章玉霞 章培娜 章丽婷 章圣瑶 章燕琼 章娥月 章瑞丽 章悦凌
章雪婷 章雯茹 章娅冉 章梓燕 章莘颖 章徭文 章饴萍 章若莹
章莹贤 章愉婷 章福蓉 章碧蓉 章元红 章筱雪 章明娟 章韵冉
章莉 章春莉 章钰洁 章箐玲 章春英 章朗红 章悦霞 章静梅
章海妞 章亚萍 章佳丽 章卫丽 章义芬 章茜倩 章娅菱 章永丽
章秀彤 章思婷 章俊艳 章福玲 章倩刚 章秀如 章苏红 章莉慧
章彩燕 章依洁 章雪 章光琳 章悦辰 章晓媛 章红莹 章悦彦
章少英 章亦芳 章杏婧 章志红 章琼瑛 章长玉 章凤娟 章茗秀
章秀怡 章秀琴 章悦恒 章志娥 章洁婷 章君莹 章晗文 章姗媛
章福临 章玉芹 章素玲 章洋洁 章斌琳 章慧文 章钰洁 章渲怡
章睿怡 章顺莉 章琴砚 章兆艳 章妍芝 章雪艳 章维琳 章彩玲
章婉颖 章钰倩 章芳艳 章琳瑟 章书文 章彝洁 章桂萍 章兰英
章婧雅 章芮婷 章冬雪 章莉亚 章艺嫣 章骅婵 章韶丽 章文莉
章世娟 章燕钦 章楚嫣 章雄燕 章苏玲 章娅楠 章婧囡 章娅姝
章燕沌 章苒红 章浩冉 章章玲 章银文 章艾莹 章先花 章玉倩
章雅琼 章妙婷 章莎丽 章妤洁 章嘉玉 章梦洁 章燕鸣 章婧莹
章瑞琳 章冰燕 章子倩 章天玉 章李婷 章珈琳 章秀丽 章秀倩
章冠芳 章瀚芸 章伟君 章紫晴 章海琳 章亨玉 章殊琴 章玉文
章语婷 章骏梅 章鸿莉 章妍慧 章梨娜 章涵嫣 章怡 章世颖
章丽琴 章远瑶 章怀德 章舒婷 章佩蓉 章惠颖 章钰倩 章紫玉
章琳君 章志文 章朗玉 章放怡 章瑞文 章婷仪 章莹榆 章富琳
章莎芳 章洁 章丽芳 章琳芳 章素雪 章嫣 章秀萍 章峥艳
章其芳 章译文 章欣怡 章雯文 章树琴 章袁琳 章泽美 章雪琴


text:
據上文 Apps 經驗淺談與分享和討論認真,有幾多人想睇 : 寫 Apps 經驗淺談與分享後,引起眾人瘋狂討論,集中傾點樣寫好一個 Program,遇到data structure野唔識,或者有神人分享心得.我就透過呢度去講下我點樣上手.
首先,學習佢基本原理.寫Program,係實踐學科.就以Looping為例.Looping,中文解作「迴圈」.電腦之所以叫做電腦,係因為我地指令佢,做一尐重覆又重覆,或者煩死人嘅工作.所以,點樣學習寫一個程式係可以令電腦幫你重覆又重覆咁做,係學好點寫 Program 嘅先決條件.所有程式都只會行一次就收工,但加上Looping就可以任電腦做到完為止.Looping 可分 “while" , “do-while","for loop".
1. “while",只要加上條件,入面的做乜隨你定義.先判斷後工作.
while (離開條件) {
工作一,二,三;
}
2. “do–while",只要加上條件,入面做乜隨你定義.先工作後判斷.
do {
工作一,二,三;
} while (離開條件)
3. “for–loop",一個已知工作數量,開始條件的迴圈,極常用,工作隨你定義.
for (開始動作; 離開條件; 更新動作) {
工作一,二,三;
}
由於 “while loop" 先要判斷條件啱唔啱先做野,"do while" 會先行一次,所以如果有重要野必先做,會用 do while."while loop" 係可以無限咁做直到做晒為為止,for–loop 就事前已經知道左有幾多個工作要做,所以如果唔知道開始嘅條件同有咩數要更新,多數會用 while-loop.當然,唔係下下都只係明個原理就明左,係要不斷實踐先可以意會到個 idea 係點樣用,個原理其實係咩來.鳩嗚就好似 “while-loop" 一樣,未買到自己心頭好就一定要周圍走格下價,追求貨真價實嘅態度就係學寫Program嘅正確態度,就要不斷試不斷學習兒係啱晒.
其次,要學點樣去學習.呢個係一個做人嘅基本要求,因為身邊嘅野不斷係度變,你唔盡早學上手,遲早係社會淘汰你.通常一般人會先睇呢個係乜來,再學個原理,記左入腦.不過,之後冇小組討論,自我實踐,做舊野出來,過多排你就唔記得.學寫Program,就係要放棄所有你既定嘅學習模式,重新學習或改善學習嘅方法.因為科技日新月異下,可能以往學到嘅野今日聽日已經用唔著,甚至點樣去學習,都套用唔到.如果講今次嘅遮打革命為例子,你會發現建制,泛民,公安不斷用以前嗰套去管制班村民點樣做野同埋諗野,又或者點樣用尐藉口挑起紛爭或感召大多數的人去參與,例如一日三首海闊天空,周融街站,「愛港團」搞事‥‥‥以前總會嚇到班村民唔敢再出來,或者冇咁激,但係依家連抗爭都走多元路線,自由發揮.所以,面對日新月異嘅生活環境,除左要「鳩嗚」,仲要日日學習,天天向上,睇書乜乜乜.Programming的知識,就是如此,就是要你不斷學習,改善點樣去學習,盡量從人地身上嘅學習模式比較,令自己學得上手,寫得開心.
有人話 go through下網上啲 tutorial好易明,但依個其實只限於初學,只限明白呢個 Programming Language 係乜.以前寫 C,Assembly,到依家 Swift,Java,Objective-C 大行其道,以 Object-Oriented Programming 原理為程式主流,以物件(Object)和事情(Event)為主導,編寫更具智慧,更人性化嘅程式去幫助我地解決日常問題.坊間嘅Tutorial,雖然易上手,但只係學到基本原理,未能學到箇中精髓,如 Java 可以不斷重複使用設計框架,Objective-C 可以將定數與邏輯部份分開,更易打理.寫Program 嘅目的就係解決問題,而你遇到嘅同人地都唔同,思考嘅方法都唔一定係大家都一樣,點可以將人地諗過嘅野硬食左去呢?學寫Program,同學其他野一樣要先學原理,但係都唔可以忽視背後嘅設計原理,點解會咁寫,點解要咁排.可能你寫寫下,發現你自己諗到嘅方法更為有效直接,都唔出奇.反正,寫 Program 最後都係解決我嘅問題就夠喇.好多人一生都遊行唱K,包好多奶,賣下餅糉,都係解決唔到自己問題啦,你解決到自己嘅問,題已經係高人.你解決到人地遇到嘅問題,已經係神人了.
不過,我都係同大家一樣,都只係普通人,只係我日日都對Program,日日都會諗咁解.只要你不斷學習,不斷學習點樣去學習,不斷唔好俾人地嘅學習成為你既學習,你不但之可以成為Program神人,仲可以為成為革命神人.反正遮打革命出來嘅原因,都係因為冇人肯去重新學習呢個民主政制呢個 Program 係乜野,冇人肯點樣去學點樣去學識佢,同埋有為數不少嘅村民學習以前果套而不思進取.所以,學識點樣去寫 Program,你呢位村民已經比人叻一大截.


text:
白羊座
佢一向好鬼忠於自己,無論到底呢個諗法係唔係正確,所以同佢溝通唔需要太過上心,而且千其咪嘗試改變佢的諗法;另外霸道同自我中心亦係佢特色之一,所以同佢一齊記住畀多兩分面子佢,一旦成為好朋友,白羊座係會願意為你赴湯蹈火!
金牛座
性格親切斯斯文文,鍾意玩冷眼旁觀,成日一副無乜所謂的表情,都幾受人觀迎,不過呢,骨子裡面好鬼固執同小器,有時唔覺意講錯句說話佢會響心入面嬲你一世,所以同佢相處最緊要坦誠,鍾意唔鍾意都要講畀佢知,肉麻D都唔緊要!
雙子座
雖然佢好似係人都講得兩咀夠曬交遊廣闊,其實大多數同佢都係點頭之交,因為佢唔會輕易畀人見曬佢雙重性格兩面;再加上佢一向都係神神化化兼好多神經質,所以要同佢做老友首先一定要頂得住佢情緒化,同埋果種「事不己己不勞心」的態度.
巨蟹座
媽媽型的巨蟹座基本上係好容易交到朋友,不過一旦熟絡之後就會發現佢有D陋習都幾難攪,首先係佢幾自我保護,有起事佢會顧住自己先,佢鍾意貪小便宜,有時會情不自禁響你身上貪埋D一份,另外好多苦水吐,只要包容得到要做好朋友冇難度!
獅子座
老實講,以佢呢種勁自我中心,兼又要人認同的星座,真係好少人頂得住,不過同白羊座唔同,佢自我中心之餘亦有少少包容人,只要你頂得住佢認為自己樣樣都係最好同最叻,每日讚佢醒,久而久之大家就可以建立到感情,佢亦會好鬼重視你!
處女座
係人都知處女座難相處,唔係因為佢挑剔,而係佢成日覺得自己無錯全部都係人家錯,同佢講道理一唔想聽佢就會發癲!有憤世嫉俗的傾向!所以要同佢做朋友,最緊要唔好同佢斤斤計較,由佢講你唔好講,就算有錯都唔好篤爆佢,總之以靜制動啦!
天秤座
先天天秤座係好鬼受人歡迎,雖然唔係屬於社交圈子入面的重心人物,不過永遠佢都係團體活動中出席者的必然之選;受歡迎原因當然係因為佢份人成日都無乜所謂啦,不過有時過份得滯變成冇乜主見同好鬼依賴,同佢做朋友要多多包涵佢的優柔寡斷.
天蠍座
無可否認呢,天蠍座確實係一個城府甚深的星座,而且佢鍾意玩神秘,所以講到做朋友,唔係話你想做就可以埋到佢身;所以如果講到做朋友,都係要由天蠍座呢方話事,而且千祈唔好太過行入佢的「完全網」底線,唔係講到幾老友都係假!翻硬臉!
人馬座
人馬座係最相識滿天下,因為無論男或者女的人馬座都係一個活潑開朗有趣的人,大家都樂於同佢一齊,不過呢,響佢鬼馬的另一面係佢D獨斷自我有時都幾難頂,尤其係佢本身D價值觀,同佢做朋友千祈咪直斥佢,仲一定要認同佢D似是以非的觀點.
山羊座
單係睇山羊座個樣都已經係一副凍冰冰拒人千里之外咁款,而佢本身亦都絕對唔係好客果種人;而且佢識朋友係重質不重量,其實只要一旦成為老友佢會好珍惜呢份感情;同佢做老友最緊要唔好太計較,因為佢隨時一年先主動打兩三次電話畀你.
水瓶座
重視朋友係水瓶座的特點之一,佢唔會好似獅子座咁浮誇做畀人睇,而係傾向用個心去錫D朋友,尤其係當發生患難時一定會見到佢D真情;不過要留意係佢較鍾意玩君子之交淡如水,而且對人成日都好似冷冷淡淡咁,呢D怪癖就要包容一下啦!
雙魚座
為人溫柔再加上對人親切,令到呢條魚仔響朋友圈子中都幾吃得開,不過呢,一旦大家相處耐D,就會畀佢糊糊塗塗的性格嚇親,成日撞板不止,有時連約會都唔記得;另外,其實佢亦都唔係好以想像之中咁簡單同傻,想同佢做朋友要有心理準備呀!


text:
係到同大家講聲2015年快樂!
Mr. & Mrs. 白過左一個好平凡既新年日,原本都無plan去邊,食完早餐後決定去參觀新個幾個地鐵站.
想起細個我媽媽公司係西環,所以好多時間我都係附近.想起有間港式麵檔好耐無去,又唸起有左地鐵之後,我地可以去多啲!
麵同細個一樣咁好食,絕對建議鍾意食麵既朋友來(叫源興隆).不過我今日想寫既,好似呢篇文章既標題,係我食麵時唸起 - 呢啲幾十年都一樣既店鋪,入邊所有既職員都同細個(二十年前)一模一樣,完全無任何後生既接手.我地唸:幾年後呢班人退休,我地實無麵食啦!
來緊香港既十年,面對既問題,係比普通傳媒或著所謂關心社會議題既人既想法,可能有好大分別.雖然一國兩制既侵蝕可能會改變香港,但係人口老化好有可能係更大更實際既問題!
大家唸下,十個有九個的士小巴司機都係全頭白頭髮,到佢地全部都太老個時,穩邊個渣車?
絕大部份既茶餐廳同埋小舖都有同一個問題,就係無product differentiation – 當然有d餐廳好食啲,有啲服務好啲,但係唸係佢地用既外賣盒,膠袋,舖頭既裝修,唔係大部分都大同小異?
你可能話呢啲生意比較實際,唔講花考,但係我覺得呢個正正就係點解佢地無辦法繼承下一代.到呢一代老闆同下屬退休既時候,真係唔知穩邊個取代.人口老化係香港無法逃避既問題!
當然自由市場一定係解決問題既最佳源頭:好似的士如果有好既GPS導航,新既司機就會比較容易上手.新一代既港色餐廳會有更多既product differentiation,增加競爭力.
Mr. and Mrs. 白


text:
Live左好多次既cdrom留名
見到終於完真係忍唔住 頹仔你係我第一個留名既作者
Carrie?到係我最深刻既段落 講家庭個到 真係好入肉 覺得你真係好似親歷其境咁 係一?有經歷既人先寫得出既野黎架 唔係求其?支筆就可以寫得出
避風港個到真係好?好?……仲有學校係令人覺得自己同其他人唔同呢句真係好……都唔知話正好定難過好
支持你 你唔止講左老師個種無力 仲講埋一D身受家庭環境所影響既小朋友既感受 其實真係好慘 小朋友本身咩都冇做過 但佢地竟然係最苦?個……陳志華係一個最好既例子 而旁觀者 一位教師 想幫卻不能幫 真係好慘好慘
好似講得太多好長氣
羊格呢篇文令我感受好深 好多謝頹仔寫呢篇文 一定會買書
電話好多字出唔到
Live左好多次既cdrom留名
見到呢個結局真係忍唔住 頹仔你係我第一個留名既作者
Carrie個到係我最深刻既段落 講家庭個到 真係好入肉 覺得你真係好似親歷其境咁 係一?有經歷既人先寫得出既野黎架 唔係求其?支筆就可以寫得出
避風港個到真係好o岩好o岩……仲有學校係令人覺得自己同其他人唔同呢句真係好……都唔知話正好定難過好
支持你 你唔止講左老師個種無力 仲講埋一D身受家庭環境所影響既小朋友既感受 其實真係好慘 小朋友本身咩都冇做過 但佢地竟然係最苦個個……陳志華係一個最好既例子 而旁觀者 一位教師 想幫卻不能幫 真係好慘好慘
好似講得太多
羊格呢篇文令我感受好深 好多謝頹仔寫呢篇文 評已正


text:
她的報告 / Blog
Blue Sky Sports Club
直立板
總評:好
20646人看過推介 21個推介
2014-07-07 23:49:11
今個夏天又有新野玩啦,好開心可以join倒一齊玩呢個,而家外國好興嘅新玩意!就係直立板啦!!起源於夏威夷呢個咁亞熱帶嘅地方,最正就係無風無浪都可以玩倒嘛!去到嘅時候,我竟然唔記得帶對落得水嘅鞋,因為個海底到好多石頭㗎,一定要著對鞋保護雙腳,不過工作人員好細心都有對鞋可以借嚟著住先:)好啦,我地落水之前教練講下大概點玩之後就落水啦.呢種企喺到划板嘅運動好得意,比平時嘅滑浪板長好多,同要用槳嚟控制速度方向嘅,個感覺好似木筏咁,但係當然就型好多啦!初頭都覺得幾難平衡㗎,不過玩玩下都開始適應倒個平衡力,都幾容易掌握倒,睇下風景呀,慢慢划去海中心,感覺好舒服呀!假日去玩下係一個唔錯選擇^^
一入到去,裡面嘅環境,仲有locker供應添
一塊塊嘅直立板整齊咁放晒喺到
教練專心咁教學員玩直立板嘅基本知識同注意事項,你睇我地幾留心XD 其實塊板都幾大同重,要兩個人一齊搬塊板落海先得,呢個動作已經令我地好有新鮮感啦
玩嘅時候都無影到自己嘅"英姿"添,唯有影下門口出面張海報啦,個情況就係咁啦kaka
難得嚟到,同兩位教練合照先(唔好講笑,咁樣影落塊板咁大㗎)


text:
擁躉
擁躉(讀音:yõnk dãnt,英文係 Fanatics,簡稱「Fans」或者「Fan」,香港人多數講成fen1 si2,臺灣人就多數講「粉絲」)係好迷好擁護啲偶像,球隊,或者事嘅人,即好「狂熱」嘅支持者.
成因同價值[編輯]
俾人擁載嘅人,會稱佢哋為偶像;偶像通常會係一啲歷史人物,舉世名人,組織/國家領導人,知名藝人……等等.亦有人會因應佢自己體會到嘅行為價值,而封個別嘅人做佢嘅偶像.可以咁講,能夠成為偶像嘅人,佢本身一定係有啲值得人欣賞,尊敬同欽佩嘅地方.
除咗人會被擁載之外,其他嘢都可以有擁躉,好似足球籃球隊,支持者不斷咁喺場邊打氣,激起隊波嘅鬥志,去贏波,又可以幫手睇鬼;所以有人會話,擁躉就好似第十二個球員.
同義[編輯]
擁躉嘅出現係因為佢哋對一啲人物或事情產生着迷,傾慕嘅精神情緒,所以亦有用嗰樣被擁載嘅人或嘢之後加個「迷」字嚟形容呢班擁躉,好似:球迷,車迷,歌迷,影迷…等.
發燒友亦有類似意思.
形態及影響[編輯]
擁躉可以有好多唔同嘅層次,有所謂「普通擁躉」,亦有俗稱「狂迷」嘅瘋狂擁躉,呢啲稱呼似乎可以代表擁載行為嘅唔同程度.
[未記出處或冇根據].
不過有個別嘅激進擁躉會用非理性嘅態度去表現自己,有啲係希望得到偶像嘅注意,可能只係想偶像望自己一眼,握一握手,將精神情緒推到瘋狂嘅極限,做出完全喪失理智嘅行為;有啲就為咗支時自己偶像而同其他唔同路嘅擁躉鬧交,甚至打起上嚟,最後變成大禍收場.
1983年,當時香港南華足球隊因為喺香港甲組足球聯賽嘅排名好低,最後要面對喺第二年降班到乙組比賽嘅命運,但呢件事就令到一眾擁護南華嘅球迷十分鼓燥,最後演變成香港史上嘅一次大暴動.而喺歐美一啲足球狂熱嘅國家,因為球迷爭執變成大騷亂,大暴動,最後釀成傷亡嘅事亦間唔中都會發生 [未記出處或冇根據].
至於時下青少年喺追捧偶像嘅態度上亦似乎變得比以前盲目,有啲只得三分鐘熱度經常轉換偶像,只會人云亦云;而有啲更加用咗好多本來應該工作或者學習嘅時間嚟追星(呢班人被稱為追星族),除咗浪費大量時間同金錢之外,亦可能影響本身同影響埋偶像嘅日常生活,甚至影響自己嘅前途 [未記出處或冇根據].


text:
澳職「一哥」珀斯光輝將會喺星期六晚主場迎戰FC悉尼,雖然佢哋排名比對手較高,但由於中場飽受傷停問題困擾,中場羅斯頓格菲斯停賽,加上中場靴斯,尼高斯等三人受傷,一唔小心隨時失手都唔奇.另邊廂FC悉尼就收到好消息,中場安東尼斯同後衞懷奧雙雙復出.要留意佢哋今季作客戰績可人,除咗係澳職唯一一支作客不敗之師(三勝四和)外,仲係作客守力至強隊伍,但偏偏球隊近三次唔可以喺珀斯光輝地頭贏波.想知佢哋今次可唔可以乘勇打破呢個不勝紀錄,到時就記得留意佢哋喇.
(周六晚6時30分開賽)
流浪者頹勢主場捱轟
講衰波,相信今季冇人會比得上西悉尼流浪者,呢支上屆澳職季後賽亞軍得主今季表現慘不忍睹,最羞家係佢哋仲未喺聯賽開齋(四和九負),目前正在榜尾掙扎,名副其實衰到貼地.佢哋仲係澳職火力至弱嗰隊,難怪喺今個星期日喺主場鬥威靈頓鳳凰賽前被人睇低一線.好在流浪者今仗有澳洲射手杜米祖歷,守將史柏拉洛域歸隊,即管睇吓佢哋會否知恥復勇,做番齣好戲.
至於對手威靈頓鳳凰今季最叻入波,佢哋唔單止係聯賽第二猛火球隊,而且鋒線表現勁穩定,令球隊十五次出戰只有一場食白果.咪忘記鳳凰連續五次同流浪者交手都未輸過(三勝兩和),呢鋪空降流浪者地盤真係未出發先興奮.
(周日下午2時開賽)


text:
阿媽用二十幾萬鱷魚皮 Kelly Bag,關之琳拎 Fendi Peekaboo,四萬二,平好多.
同你吟一吟
關之琳鱷魚 Hermès敬母
Ads by Google
關之琳同台灣富商陳泰銘拍拖多年,外界一直關心佢究竟幾時嫁,最近又傳出大美人會喺 15年畫龜做陳太,連好友鍾楚紅都承認話聽到啲嘢,但唔講得.
點都好,反正打風打唔甩!同男友拍拖出席劉嘉玲 49歲生日晚會嘅關之琳,上星期三(十二月二十四日)又坐住陳泰銘名下嘅 Benz S500出動.
喺皇后大道中落車,關之琳上咗一幢商業大廈,半個鐘後,《壹》仔見到佢媽咪張冰茜,坐住大美人架車到,兩母女喺大廈逗留接近兩個鐘,再一齊落樓,一人一車,分頭離開.
嗱嗱嗱,大家咪誤會,關之琳今次唔係去洗牙,更加唔係睇腦科,照八珍了解,是日佢係約埋媽咪去做保健 treatment.做孝順女,除咗睇實老人家健康,關阿媽手上個 Hermès鱷魚皮 Kelly Bag,要廿幾萬,關之琳自己,蛇皮 Fendi Peekaboo,四萬鬆就有交易.好嘢,留嚟孝敬老媽子.
過馬路上車,期間關之琳不停講住電話,十居其九,向男友報行踪.
關之琳喺 Starbucks買杯熱飲暖吓個胃先上樓,半個鐘後,關母張冰茜到.
平時坐男友車出入嘅關之琳,早前拍拖出席劉嘉玲 49歲生日 party,並在場內大方合照.
乜嘢叫明星?大家睇吓張相,就明白.
撰文:八珍
mailto:nextb@nextmedia.com


text:
經過一輪銀行同律師樓嘅文件處理,終於都係今日完成晒所有野,可以拎我地新居鎖匙啦!
今日拎新居嘅鎖匙,身為女主人嘅小肥豬都應該出席依個咁重要時刻.原本都PLAN好左放工就即刻飛去會合大肥豬,一齊去感受做業主嘅一刻.不過諗就係咁諗,因為今日有某同事嘅不合作...吹極都唔交齊文件俾我,所以都攪到唔可以準時放工,仲要好遲先走得,真係激死我呀!好唔開心呀......真係好嬲呀!
就係因為依個原因,所以依個重要時刻就交左俾大肥豬一個人做啦!好在一切都好順利,簽左一輪文件就攪好,拎到鎖匙啦!
依家拎左鎖匙,咁就可以攪裝修,買傢俱,其他濕碎野...咁就可以入去住,咁就有我地嘅小天地啦!
真係希望所有野都可以..快...快....快啦!
Hello Kitty Secret Gardenredsbeauty 07/06/2014
兩日一夜澳門之旅 - Part 4B の家 27/02/2014
WeShare.hk x手郁郁 免費玩皮革製作班
另一個家- WESHAREWeShare 06/11/2013
其實係我地個澳門之旅入面,有一個重要嘅節目,我地都係因為依個原因先考慮去澳門玩. 就係去漁人碼頭睇BLYTHE展~ 依個展覽其實係當地嘅B媽敘集埋一齊攪,所以個個B女都好有特式,同原裝嘅真係好唔同,好靚呀~ 真係唔可以唔讚下咁多位B媽,佢地好勁呀...好有心機幫囡囡扮靚,比我就一定冇依份心機呀!
9 AUGUST 2014(SAT) 親子活動就最啱我,所以當大肥豬公司舉行嘅親子農莊體驗日時,我即刻話要報名,等小小豬可以學做小農夫,又翻泥又種小生菜,親親大自然嘛! 今日就我同小小豬整晒靚靚親子裝去玩啦~ 今次我地依個親子農莊體驗係錦田一個有機農莊進行,其實即係HELLO KITTY農莊後面,再行大約15分鐘就到啦~ 首先就係聽莊主PAUL叔叔講解吓有機農莊嘅運作,原來依一個農莊由規劃到動工,一手一腳係由PAUL叔叔自己整,好利害呀~ 小小豬都好留心咁聽呀~ PAUL叔叔介紹左啲有機肥料,其實依啲係牛糞便同馬糞便嚟,不過經過處理之後就衛生左同冇晒啲味道呀~ 雖然係冇晒味道,不過小小豬一聽到係"便便",所以只係肯遠遠咁望一眼~ 之後PAUL叔叔就介紹個大然防蟲器,入面有啲天然物料(我唔記得左個名),係可以吸引啲蚊蟲入去,有得入冇得出,咁就唔會去咬啲瓜菜啦~ 小小豬好有研究,仲不停問啲蟲蟲係邊度添~
16 JANUARY 2014(THU) 自從上星期日去左環境嘉年華玩過RODY之後,依個小小豬終於搵返RODY嚟玩,仲做左一個新POSE,就係依一個豬咀仔,係唔係好可愛呢~ 有一排都冇玩過RODY,所以我都收埋左,點知佢由尋日開始同我講想要RODY,既然係主動提出,我當然好樂意拎出嚟俾佢玩啦~ 依隻攪笑的小小豬話RODY要瞓覺哦(可憐的RODY)~ 之後就繼續彈吓彈吓,彈左差唔多十五分鐘都冇話攰,精力真係何其旺盛呀~ 最後,依個傻豬仔仲整左依個豬咀樣,見到佢依個樣又真係勁好笑,個豬咀真係好長呀...呵呵呵~ 雖然依個百厭仔基本上都會最少都有每日一激,不過有時見到佢依啲攪笑可愛樣,又真係即刻心都軟晒. 唔知係唔係咁,所以依家小小豬知道佢做錯事見我唔開心嘅時候,都會整啲攪笑樣嚟逗返我,有時見到又真係即刻嬲唔落呀! 所以我幾時都話依個小小豬係一名擦鞋豬,真係越大越識逗人開心. 其他博客區 ※ SINA ※※
12 JUNE 2014(THU) 過多兩日就係小豬媽嘅生日,不過今日我地就嚟個小慶祝,食好味生日蛋糕呀~ 其實依個生日蛋糕係小豬媽一位係FACEBOOK上相識嘅朋友仔親手整俾佢.因為知道小豬媽就嚟生日,所以就DIY左一個驚喜蛋糕送俾佢預祝生日,所以我地就有口福啦! 個蛋糕真係好靚,唔講真係完全估唔到係DIY呀~ 當然有個蛋糕係度最開心嗰個一定係小小豬,因為佢又可以唱生日歌吹蠟燭呀! 睇吓佢真係當自己係主角,興奮到佢呢~ 當然要嚟個KISS KISS先啦~ 小小豬真係興奮到唔等埋小豬媽就吹蠟燭呀~ 切蛋糕先~ 藍梅蛋糕好好食,好香嘅藍梅味又一啲都唔甜呀~ 謝謝 Sandy 對小豬媽依一份心意,亦令我地一家又可以開開心心咁玩一陣! 今日依個蛋糕令我感覺到做朋友係唔需要計較相識時間,過程同經過,只要係大家心入面有為對方準備一個位置,真心關心對方就已經足夠! MY FACEBOOK~ MY W
尋晚同LULU妹去左睇HOCC演唱會PART II,雖然大部分RUNDOWN同上次係差唔多,但都只能以一個字嚟形容~~~~正.同上次一樣,差唔多一到D快歌位,個個都起晒身,拿住支捧捧跟拍字拍,全部人都HIGH晒,個氣氛真係好好呀!我自己都HIGH到唔識形容,嗰支捧捧係中場已經俾我拍到漏晒氣,跟住下半


text:
上次去會展JOIN羅浮宮嘅時候,我問過可唔可以BOOK定個攝影師同化妝師幫我,個STAFF話可以幫我MARK低,如佢地冇過去澳門做嘢就可以.
因為左依樣野,我依幾日都上左去ESD同其他朋友仔個BLOG睇佢地D結婚相同佢地D評語.
終於就揀左攝影師 - BARRY同化妝師 - LING.其實都仲有好幾個都有人讚賞,不過依兩個就多少少,所以就打算HOLD佢地啦!
頭先剛剛打咗電話去,好在佢地兩個暫時都未有人HOLD,個STAFF話好果冇特別安排,就係佢地幫我. 希望冇問題.
其實我覺得都係信心影響,基本上自己係未接觸過佢地,根本唔知佢地係唔係真係好好,但總係好似有人讚過同介紹放心D呀!(係唔係一般人嘅心態呢?)
Hello Kitty Secret Gardenredsbeauty 07/06/2014
兩日一夜澳門之旅 - Part 4B の家 27/02/2014
WeShare.hk x手郁郁 免費玩皮革製作班
另一個家- WESHAREWeShare 06/11/2013
31 OCTOBER 2011(MON) 我係一個勁怕凍嘅人,所以前排係電視見到話UNIQLO出左一隻既薄又暖嘅襯衫時,我都勁有興趣去睇吓~ 趁今日同小豬媽出太古城買嘢,所以就走左上去UNIQLO八卦八卦一番.唔知係唔係廣告效應(好似我都係睇左廣告先嚟..哈哈),擺襯衫位置已經企滿左好多人
今日唔知點解,都唔知係唔係水怪上身,成日都好想飲水,仲要係不停咁想飲嗰隻呀~~飲都自已都有d驚呀!我成日大大話話飲左七,八支550ml嘅水(我平時都係飲兩支左右呀),但飲極個口都好乾,好唔舒服呀!不停咁飲水,又要去多D廁所,真係好唔方便呀!總之我今日成日都係廁所...茶水部....行來行去,好在今日
17 JUNE 2010 (THU) 係上次大肥豬生日食嗰餐東寶都覺得幾好味,就同小豬媽推介一吓,但原來之前小豬媽到聽過朋友介紹,不過一直都冇機會嘗試,所以今日就提意帶佢地去依間食晚餐,一家人同小豬爸提早預祝父親節. 雖然已經預先訂好坐,不過可能係父親節前夕,好多人都好似我地一樣預早慶祝
12 JULY 2011 (TUE) 我係一個寒底嘅人,所以所以涼性嘢我都係唔會食,曾經都試過偷食啲比較涼嘅甜品,食完唔洗十分鐘就會有暈暈地,真係萬試萬靈! 今日小豬媽心血來潮整左個西瓜涼粉,原本我都唔打算食,不過因為我口入面生左兩大粒飛滋,小豬媽就極力游說我食少少,清一清啲熱毒,等啲飛
26 JULY 2009 (SUN) 繼盤龍峽之旅後,又嚟澳門一天遊啦! 不過今次就係與小豬爸,小豬媽仲有LULU妹同遊,我嘅責任就係做導遊帶佢地周圍去啦! 第一個目的地就係威尼斯人,因為佢地未嚟過嘛.不過地達目的地後,第一個活動就係去美食廣場食嘢. 由於小豬媽咪係船上獲利回吐左,所以要


text:
金毛尋回犬
金毛尋回犬(Golden Retriever),或者金毛(Golden 或 Goldie),係比較受歡迎嘅狗種.用來搵水禽獵物返嚟(「尋回」嘅意思).今時今日,金毛係最常見嘅家犬之一,因為容易養,好馴並且對主人要求唔多,只要定期運動,餵食同見獸醫檢查就可以.金毛嘅獨特之處在於得人鍾意嘅性格,同人以及其他狗都可以相處得好好.驚嗰陣會呱呱叫,金毛睇門口唔掂,因為太友善啦.容易訓練,因為天生鍾意討好主人,鍾意同人一齊,有人響度嘅時候會好開心,唔會忔人憎.
外形[編輯]
金毛係一種大型狗種,外形同拉布拉多尋回犬相似,後生嗰陣最似,而淺色嘅金毛更似.最明顯區別係金黃色嘅長毛.毛色喺淺金色到深黃色之間.美國狗舍俱樂部(American Kennel Club, AKC)標準規定金毛嘅毛皮係「豐富,有光澤,唔同層次嘅金色」(rich, lustrous golden of various shades),太淺或者太深色都唔得.
金毛尋回犬喺大概一歲就大定,喺約兩歲時到最大最重.雖然體形上喺兩歲成熟,性格上要到三歲以上先至完全成熟,而多主人話佢哋嘅狗一世都保持好似狗仔嘅特性.
性格[編輯]
金毛尋回犬活躍好動,鍾意玩,但係有出奇嘅耐性,可以靜靜咁坐響道幾個鐘頭唔郁,就好似打獵時等獵物咁.可能係打獵嘅遺傳,游水亦好歡喜.金毛重極之想討好主人.
同拉布拉多一樣,金毛嘅智力,對人嘅感情,對細路嘅容忍度都好出眾,鍾意𠱁人,係天生嘅守護者,所以係優秀嘅狗醫生.不過,金毛成日要人陪著先至開心.響服從測驗中表現良好,可以係優秀嘅導盲犬.雖然可能唔夠拉布拉多尋回犬響野外測試(field trial)表現咁出色,以突出嘅嗅覺見稱,亦係出色嘅獵狗.
金毛鍾意玩接嘢,接返掉出去嘅棍,網球,飛碟,可以玩上幾個鐘頭都唔厭,特別係有水玩嘅時候.
今日嘅金毛尋回犬分成兩類:出賽嘅 show dog 和獵狗.Show dog 組嘅金毛尋回犬通常骨骼較大,較長,較重.香檳色嘅長毛受推崇.而另一方面,獵狗相對較細隻,腳較長,較深色.兩類從1960年代嘅著名金毛尋回犬分出來.而家,配種嘅人試圖將兩個分支變成一種多用途嘅尋回犬.
歷史[編輯]
金毛尋回犬呢個品種喺蘇格蘭嘅 Guichan 呢個地方嚟,由 Dudley Majoribanks(後來嘅 Tweedmouth 勛爵)響 1835年配種出嚟.話說 Majoribanks 去英國海邊小鎮 Brighton 旅行,去馬戲團見倒俄羅斯牧羊狗表演,想買兩隻,馬戲團嘅訓練員唔想一竇狗分開,Majoribanks 就將成個馬戲團嘅狗都買晒返嚟配種繁殖.
雖然個故仔好浪漫,唔少人認為唔係真嘅.1952年,Majoribanks 後人將 1835年到 1890年嘅配種記錄公開,配種繁殖嘅品種之中係無俄羅斯牧羊狗份,所以個故仔係冇根據嘅.
1865年,最早將一隻叫 Nous 嘅攣毛尋回犬(wavy-coat retriever)狗公;同一隻叫 Belle 嘅特威德西班牙水獵犬(Tweed Water Spaniel)狗乸打種.特威德西班牙水獵犬而家已經絕晒種啦,但係嗰時喺邊境地區成日見倒.1868年,Nous 同 Belle 生咗一竇四隻黃色狗BB:Crocus,Primrose,Cowslip,Ada.以呢四隻狗為基礎,同愛爾蘭蹲獵犬(Red Setter),沙色尋血獵犬(Bloodhound),聖約翰水犬(St Johns Water Dog of Newfoundland),士兵格獵犬(Springer Spaniel),兩種攣毛嘅黑色尋回犬交配繁殖成一個新血統.Majoribanks 響裏面揀最理想嘅尋回犬出黎,佢嘅目標係要一種有活力,健康,易相處,乖,易訓練嘅狗.
1903年,英格蘭狗隻俱樂部首次接受金毛尋回犬註冊,叫做「平毛—金色」(Flat Coats - Golden).1908年第一次展出,1911年被承認為一個新品種,叫「尋回犬(金色或黃色)」.1913年,金毛尋回犬俱樂部成立.1920年,正式改名做金毛尋回犬.
1881年,Hon. Archie Majoribanks 帶咗一隻金毛到加拿大,喺 1894年響美國狗隻俱樂部(AKC)註冊.係呢金毛第一次響呢兩個國家有記錄.1927年第一次響加拿大註冊,而安大略省嘅金毛尋回犬俱樂部(而家叫加拿大金毛尋回犬俱樂部)響 1958年成立.AKC 於1932年承認呢個狗種,美國金毛尋回犬俱樂 1938年部成立.
營救工作[編輯]
由於呢種狗受歡迎,對純種金毛尋回犬嘅需求亦高,成為一個不幸嘅結果,每年好多金毛俾唔再鍾意佢哋嘅主人遺棄,好多都係比較老而要睇醫生嘅.閂咗嗰啲大型嘅,臭名遠播嘅配種工場(dog farm),成為另一個無家可歸金毛狗嘅來源.
作為回應,好多志願機構進行營救嘅工作,令到被遺棄嘅金毛俾人收養.呢啲組織一方面接受啲狗,令一方面同本地嘅動物收容所協議;保證啲狗得到善待而唔會被人道毀滅,獲救嘅狗隻就會放響寄養嘅地方,直到搵到一個永久嘅屋企為止,通常會篩選領養人,以保證為啲狗提供一個合適嘅家.呢啲一類嘅組織利用互聯網籌錢,教育,揾領養嘅人,宣傳佢哋嘅信息.
出面網頁[編輯]
- Information about the Golden Retriever
- 金毛尋回犬俱樂部(英文)
- 英國金毛尋回犬培育委員會(英文)
- 金毛尋回犬美國俱樂部(英文)
- GRCA 美國國家救援委員會(英文)
- 頂級金毛尋回犬網站(英文)
- 金毛尋回犬加拿大俱樂部(英文)
- 香港金毛尋回犬會
- 金毛尋回犬歷史(英文)


text:
仙人掌(粵讀:sin1 jan4 zoeng2;學名:Cactaceae)係石竹目仙人掌科嘅植物統稱,屬下有2000個品種,原產地喺墨西哥,而家一般分佈響沙漠地區.呢種植物俾人讚咗係「沙漠生靈」.
仙人掌嘅形態有好多種,分別有掌形,波形,柱形等好多隻形態.因為要適應乾燥環境,佢哋嘅葉演化做刺形,而莖就儲埋好多水份而變得肥大肉厚,而莖嘅表皮有厚而硬嘅蠟質保護層或生咗好多密拃拃嘅絨毛出嚟,保護咗佢唔使俾強光喺度猛咁射佢嚟蒸發水分.尤其係佢嘅根系比較大,可以吸收落得比較少嘅雨.如估沙漠地區一落雨,佢就喺土層入面生好多新嘅根出嚟飲好多水.另外佢嘅大根重有比較厚嘅木栓組織保護咗,可以喺熱辣辣嘅沙石嗰度長期生存都得.仙人掌可以喺連續6年唔幫佢淋水嘅情況下可以繼續生存落去.
仙人掌除咗可以用嚟畀人睇之外,有啲品種重可以做藥或食得,甚至可以浸酒同煉糖都得.而乾嘅仙人掌可以用嚟做燃料,大嘅片狀莖重可以用嚟起鄉村嘅屋都得.
成日見到嘅仙人掌品種[編輯]
而家成日見到嘅仙人掌類植物有:
墨西哥[編輯]
喺墨西哥當地啲人,成日將仙人掌當成自己嘅國家代表.喺國旗,國徽嗰度畫咗仙人掌出嚟,甚至重將佢列入咗國花.
有關嘅書[編輯]
出面網頁[編輯]


text:
小弟第一次於本版發帖,小試
牛刀,如有不足,請見諒及賦予改進建議:
之前小弟已經系fb群組裡見過有關於系屯公轉車站啟用後重組青山公路巴士線建議,讓巴士公司可以更加善用現有資源,因此有此想法.53線歷史悠久,但已經不適用於現時巴士網絡中.由於路線過於迂迴,一程車要花90分鐘+時間完成,再加於班次疏落,35分鐘一班車,並唔會有客特登等坐53,現有客源大多數都係流水客,見車就上.因此建議好似取消70號線甘取消53號線.
再考慮於屯門出發前往青山公路轉車站到荃灣西一帶並無平價巴士搭,而家好多人都被逼付出九龍錢搭52X到深井等地,或者被逼呆等53前往汀九.所以建議234B線延長到轉車站.而53取消後有兩架荔廠派車放於新234B線,路線延長後可以維持同現時同密度班次.最後建議234A線延長到豪景對開青龍頭碼頭旁路邊總站,使用迴旋處掉頭往荃灣方向,並將現有一輛蛇車改為正車,路線延長後繼續保持現有班次.新A線B線來回都上落浪翠園,而且由於總站搬遷取消聯合班次.
最後為左彌補改動後對乘客影響,開通新234B線同各經過轉車站線路BBI,讓青山公路沿線上車客去屯門區各地車資同其他荃灣區到屯門巴士線車資一樣.此安排包括轉乘入元朗68A線.同埋234B線設雙向分段收費,上落車拍卡.現有234B線BBI不變
新234B線走線:
荃灣西站起現有路線不變,浪翠園巴士總站後經停站同現時53線浪翠園後
沿路到屯門公路轉車站之間經停站
一致.回程上落浪翠園經停站亦都同現時浪翠出荃灣安排一致,方便乘客往唔同方向唔會因為同一個車站上車
而上錯車.
新收費全程$7.1,青龍頭到荃灣西保持現有收費$5.1,深井碧堤半島
到屯門公路轉車站新分段亦$5.1,維持同去荃灣費用一致,並且兩個分段都採取雙向分段收費
服務時間班次不變,用車增至全日7輛
新234A線走線:
荃灣西站到浪翠園原有分站一樣,過浪翠園後分站同現有53線一樣,到豪景花園站為總站.往荃灣方向從總站空車開出後於第一個迴旋處掉頭,掉頭後豪景花園站為第一個載客車站.上落浪翠園安排同B線一樣,都係荃灣方向落山停站,青龍頭方向上山停站
收費班次維持不變,現有深井碧堤半島
到浪翠分段收費延長至青龍頭,並設雙向分段收費,
全日用車5輛
最後有鑑於取消53線後廈村一帶巴士選擇只剩K75,因此建議如果港鐵巴士有剩車可以投放一輛車
於該線,加密班次到10分鐘一班
.不過現有安排12-15分鐘一班車已經合理,因該帶居民不多. K75現有同西鐵輕鐵BBI完全可以彌補取消53線後影響.取消53線後元朗廠有5架單層巴士可用於其他需要增強服務之路線,充分善用現有巴士資源.


text:
朋友要OT, 我要去EVENT, 大家相約係旺角食飯時已經十點了~
雖然成十點,估唔到呢間叫OPPA 的韓國BBQ 都依然爆場
原來十點後入座有8折架~
咁又幾抵喎,食多幾碟都唔怕啦~
入座前睇過MENU 有咩食
一般既牛, 豬, 海鮮同韓食都幾齊,而且價錢都相宜
除左牛貴少少外,其他都係AROUND 100蚊度
仲有2個限定推介同韓國飲料優惠~
呢度十點前有限時2個鐘,不過10點後就唔限,仲開到凌晨2點
所以夜少少黎食都唔錯~ 如果一大班朋友吹水,真係可以盡慶先走~
雖然門口有唔少人,不過等左1, 2 張枱就入得去啦~
十點鐘,個場仲爆哂,旺角果然係旺角~XD
呢度既佈置同韓國既小店都好似
牆上畫左唔少潮流既GRAFFITI
而且設備都好細心,好似有呢張下面可以放手袋,褸既櫈,同埋有放食物既層架
感覺幾細心~
枱面係我地入去時已經SET好哂
所以一入去未叫野食已經一枱都係野啦~
包括呢D前菜,生菜同醬料,全部都可以無限加添~
雖然係任食,但前菜既水準有驚喜
除左有泡菜同芽菜外,仲有一個醃製過既洋蔥圈,
呢個洋蔥圈前菜之前未食過,好新鮮,辛辣中帶點清新爽脆~
點解要揀呢間餐廳,其中一個原因就是呢塊鐵板啦~
其實在8, 9 年前去韓國時已見過呢塊板,同平時既圓形韓燒好唔同
燒出黎既肉特別有焦香味
當時已諗點解一直都無傳黎香港
估唔到係咁多年後既今日先可以係香港搵番佢~
鐵板係斜放,頂頂有個嘴方便D肉油流出黎
OPPA 既鐵板係改良過,加左一個坑位用黎整蛋餅
蛋餅係加左料既蛋漿,經由鐵板既燒力將佢烤熟
不過由於個坑都幾深,個底有少少焦但面既蛋仲有少少未熟
因為加左料,又唔夠膽生食,所以搞到最後D蛋痴埋底~XD
每枱都有一條吸油煙管,可以調較
但唔知係咪店員無講清楚,好多枱都升高左
變相抽油煙能力弱左,所以成間店既燒肉味都幾大下~
講番食物
今次我地3個人,總共叫左5碟
食韓燒,首選一定係五花腩肉
肥膏經過鐵板的煎燙後變得爽口
瘦肉部份都好鬆化,唔會嚡~
呢度係98蚊 150g 初上枱覺得好似好少
但燒完再剪開後就變得好多,
而且呢D肉都幾膩下,食2舊已經好夠~
燒好既肉可以用一塊生菜包住,再加入醬料,配菜,蒜頭或者辣椒等捲埋一齊食
不過當日唐生菜用哂,改用西生菜,但西生菜D梗太硬,包起黎有少少難度~
鐵板兩邊有2隻3角型角,原來係用黎放燒好食唔切既食物架~
除左五花腩,我地仲叫左豬西冷,牛肋肉同豬肋肉
豬西冷肉質比豬腩肉鬆化嫩滑,不過就無豬腩肉既肉質感
醬腌豬肋肉既醬汁幾對胃口,唔使再沾燒汁都已夠味,推介呀~
牛肋肉就失望左少少,比較多根
因為無哂原隻魷魚,所以就點左呢個小爪魚,
本身麻麻好呢隻,不過因為細細隻,就算燒耐左都唔會韌
平時食圓型鐵板韓燒時燶左會成塊換過
但呢隻燒板好方便,剷一剷就搞掂~
呢度既食物價錢可以,3個人食左688 (未折), 折埋就仲抵D~
前菜吸引,肉類亦無咩雪味或雪到硬冰冰咁~
服務方面都唔錯,有叫有應,
REFILL 都好快手,亦唔會孤孤寒寒唔捨得加~
不過因為呢隻韓燒都幾多野搞下,例如要先燒左D多油既肉先,令到塊鐡板無咁易燶
枱面上的醬同配料可以點用
甚至張櫈可以放手袋,前菜同生菜可以REFILL
其實呢D都最好係客人坐低時講解下
咁樣大家都會更清楚明白
懂得點樣去食,才會食到更美味既食物~
旺角洗衣街117號建煌華廈地下
論壇地址:forum.php?mod=viewthread&tid=736650


text:
抹香鯨
抹香鯨(學名:Physeter macrocephalus)係世界上最大嘅齒鯨,亦係家下最大型掠食者之一.佢亦係所有鯨類中潛得最深,最耐嘅,可能只有喙鯨科嘅兩種瓶鼻鯨(Bottlenose Whale)先可以同佢比.抹香鯨40隻7英吋嘅尖牙可以使出1500磅嘅咬合力道,但抹香鯨好少咬合雙顎.
除咗以前被視為頭號目標嘅捕鯨時期以外,抹香鯨可能係大型鯨中數量最多嘅一種.
種名 macrocephalus 係嚟自希臘文,意思係「大頭」.抹香鯨另外重有一個名叫 catodon,同種異名嘅情況以前曾拗過好耐,目前似乎以 macrocephalus 為主流.
赫曼梅爾維爾(Herman Malvill)嘅經典名著「無比敵」(Moby Dick),書裏面嗰條神勇嘅大鯨「無比敵」就係一條抹香鯨.
目錄
基本資料[編輯]
- 出世時身長,體重:4 米,1,000 公斤;
- 最大身長體重紀錄:公 ─ 18.3 米,57,000 公斤;乸 ─ 11 米,24,000 公斤;
- 壽命:至少 60 - 70 年;
外型特徵[編輯]
同身體比較起嚟,抹香鯨個頭顯得大到唔成比例,佢有動物界中最大嘅腦,但條尾又輕又細,個身成條大蝌蚪噉.成年雄鯨個頭尤其明顯,佔身體全長四至三分之一,外表大致呈方形.下顎狹窄而似棒狀,長度比上頷短,由側面睇唔易察覺.身體中後段嘅皮膚表面通常有好多水平方向嘅摺皺,呢點同其他鯨類平滑緊實嘅皮膚唔同,肥胖個體嘅皮膚摺皺通常唔多明顯.噴氣孔位於頭部前方偏左,因為抹香鯨嘅頭骨喺發育過程中會極嚴重向左邊歪斜.背脊相對於背鰭嘅位置有低矮嘅凸起,其後有一連串較小嘅突陵一路延伸至尾鰭,尾柄厚實.胸鰭短而寬闊,尖端渾圓,尾鰭呈三角形,邊緣筆直.抹香鯨嘅性別體型差異好大,成年雄鯨嘅身長通常比雌鯨長三分之一,體重可達雌鯨嘅兩倍.下顎有20至26對大而呈圓錐狀嘅牙齒,上顎嘅牙齒細而埋喺牙齦裏面,或者只有牙槽.
抹香鯨外表呈深灰色,但喺陽光之下可能呈現啡色.上脣同下顎近條脷個位係白色,喺肚同側腹處通常有不規則嘅白色區塊.
分佈[編輯]
抹香鯨廣泛分佈於全世界唔結冰嘅海域,由赤道一直到兩極都可以搵到佢哋,其中喺又深又多海產嘅海域就最多,呢類抹香鯨成日出現嘅地地方,以前捕鯨者習慣叫嗰度做「基地」(Ground).
成年雄鯨同雌鯨嘅分佈明顯好唔同,雌鯨通常棲息喺水深 1,000 公尺以上,緯度 40 度以內嘅海域,但係喺北太平洋困度可達北緯50度左右;雄鯨細個跟住阿媽喺熱帶海域生活,長大後至會離群逐漸游去較高緯度,越係大隻,年齡越老嘅雄鯨,分佈範圍就越偏高緯度,甚至會游到兩極浮冰地帶.雌鯨同未成年抹香鯨群通常會停留喺 1,000 公里寬嘅區域內至少10年,而成年雄鯨移動情形就寬敞好多.
習性[編輯]
海面行為[編輯]
因為抹香鯨嘅潛水時間好長,喺海面上睇到機會唔高,但係咁特別嘅外形同噴水方式就一定唔會俾人搞錯.兩次下潛之間抹香鯨通常會喺海面漂浮或者慢慢咁游,嗰陣時個樣好似一嚿大浮木咁;噴水係呈45度向左直噴,形狀好似棵樹咁.時時都會躍身擊浪或鯨尾擊浪.
潛水[編輯]
當抹香鯨向下潛,最明顯嘅徵兆係條尾揈起(Fluking),佢哋會將尾鰭舉到高一高,然後垂直下潛.已知抹香鯨最深可潛到水底下 3,195 公尺,閉氣時間去到 138 分鐘,但平常嘅潛水遠唔會有咁多,一般會潛到 400 公尺深,時間大概35 分鐘,體型越大嘅雄鯨就潛得越深,越耐.
社會結構[編輯]
長期穩定嘅雌鯨群構成抹香鯨社會嘅核心單位,呢類小群可達12條成年雌鯨,並伴隨啲雌性同埋年輕雄性後代.雄鯨大概4至6歲大,最遲喺21歲過後會脫離出生家族獨自行動,年輕雄鯨會組成所謂嘅「單身漢族群」(Bachelor schools),參與者嘅體型同埋年齡多半相近,但個體間嘅聯繫唔似得啲雌鯨群咁緊密,而且會隨住年齡增長而更加鬆散.身長達12至17公尺嘅年老雄鯨多半獨自喺大洋中悠游,極少發現持續達1日以上嘅交流情形.成群嘅抹香鯨有時會喺沙灘上擱淺.
社交行為[編輯]
由於成年雄鯨個頭不時會有嚴重嘅傷痕分佈,有時會見到斷折嘅牙甚至係下顎,科學家認為個體間可能有激烈嘅爭鬥行為.唔同嘅雌鯨群相遇嗰時,似乎有藉住聲音來溝通連絡嘅情形.
走佬同還手[編輯]
小說或電影裏面成日將抹香鯨講到好鬼惡,會撞船嘅怪獸,但事實上抹香鯨一遇到危險,多數會選擇走佬.當抹香鯨意識到危機,個頭會先探出水面浮窺,並慢慢咁轉個身去睇清楚上面咩環境,一旦知道有危險(例如殺人鯨殺到嚟),佢哋會好快加速游走或潛到好深,鯨群中只要有一條走佬其他嘅都會跟住咁做.抹香鯨嘅泳速平均大概2至3節(1節相當於時速1.852公里),游走嗰陣速度可能達7節,捕鯨時期就曾經有抹香鯨被追殺,而以12節嘅泳速狂奔嘅記錄.
有時候抹香鯨會選擇還手,文獻上有講捕鯨船被抹香鯨撞甚至撞爛嘅記錄.抹香鯨咁大個鐵頭同咁有力嘅尾有好勁嘅破壞力,被佢撞過嘅船梗有船壁被撞毀或被鯨尾掀翻嘅情況,以前亦試過有捕鯨艇仔被發嬲嘅抹香鯨咬斷.
生殖[編輯]
由於抹香鯨嘅生長速度好慢,以及對後代長期咁照顧,因此佢哋喺被大量捕殺之後要極耐時間先有可能恢復原有嘅族群數量.雌鯨大概9歲先性成熟,每4至6年先生一胎,較老嘅雌鯨生殖可能隔好耐.懷孕期至少喺1年以上,可能長達18個月.雌鯨哺乳期至少2年,有時更長;曾經喺一條13歲大嘅雄鯨同7歲雌鯨嘅胃中發現鯨乳.
繁殖地一般喺南,北緯40度之間嘅熱帶同亞熱帶海域,雖然有部分交配行為喺冬季至夏季發生,但大多數響春季:喺北半球,交配期可能由1月一直到7月,而以3月同5月為最高峰;南半球嘅抹香鯨交配期8月同12月之間,主要集中喺10月.
護衛同抗敵[編輯]
抹香鯨同部分鬚鯨一樣會有所謂護衛行為,喺一條雌鯨小群附近幾公里處有時會發現有1至2條成年雄鯨跟隨,可能喺前方,側面或者後方(但情況好少).原因可能同爭取交配機會有關,但係當雌鯨群遭遇危險嗰時的確有提供保護嘅作用.
當雌鯨群面對殺人鯨威脅時,可能會擺出所謂嘅「車輪」圓陣,亦即成鯨圍成一個大圓,幼鯨被集中喺圓心處保護,整體看來形似馬車車轆咁樣.除咗一般人容易想像嗰種以頭向外敵嘅情況外,尾向外嘅陣型亦都有記錄.
食啲乜[編輯]
一般認為抹香鯨主要響海底或者附近區域搵食,食唔同品種嘅槍烏賊(Squid).雌鯨主要捕食重量喺 0.1 至 10 公斤左右嘅槍烏賊,但亦包括一啲更大隻嘅獵物,例如好出名嘅大王烏賊(Giant squid,或者叫巨槍鰂)等;雄鯨亦會食槍烏賊,不過都係鍾意食更大隻嗰啲,例如大王烏賊咁.曾經喺一條抹香鯨嘅胃度搵到一條幾完整,長12公尺,重達 200 公斤嘅大王烏賊.喺抹香鯨嘅嘴邊同身上有時會見到類似被抓傷嘅刮痕同圓形嘅吸盤印痕,可能就係同呢類大型獵物打交嗰時,由槍烏賊觸鬚所造成嘅傷痕,曾經有發現直徑達十厘米嘅吸盤印痕嘅記錄.另外抹香鯨亦都食八爪魚,烏賊,魔鬼魚,鯊魚,同埋其他硬骨魚,但所佔比例唔高.食嘢時佢哋會吞埋石頭,海綿,海鞘等呢啲非食物物體.有好清晰覓食時期,同其他鯨魚唔同.抹香鯨成年都會搵食,估計每日要消耗相當於體重3%至3.5%重量嘅食物.
聽覺同發聲[編輯]
抹香鯨嘅聽覺相當靈敏,聽講捕鯨時期捕鯨者必須盡可能咁保持安靜,先至可以接近喺海面上休息嘅抹香鯨,即使係船槳敲擊小船所造成嘅音量都可能會嚇親佢哋.抹香鯨成日叫嘅聲音係一連串滴答聲(Click),喺唔同狀況下記錄到嘅頻率都會唔同.科學家認為咁可能同回音定位(Echolocation)同其他個體嘅溝通有關.除咗以回音定位來搵獵物外,會有人認為佢哋會用聚焦嘅超音波來震暈獵物,唔過依點暫時重未有證據.
抹香鯨同人類[編輯]
響捕鯨時期,抹香鯨係非常重要嘅獵物,一方面係因為佢哋有品質好好嘅鯨油同鯨腦油,另一方面因為當時嘅船主要係帆船,追唔到大條嘅鬚鯨,所以游速較慢而死後會浮響水面嘅抹香鯨同露脊鯨就成為捕鯨者嘅頭號獵物.
鯨腦油[編輯]
鯨腦油(Spermaceti)又叫做鯨臘,係一種白色嘅臘狀物質,個名嚟自拉丁文sperma同埋ceti,意思分別係「精子,精液」同「鯨」,當初發現時被人誤以為係抹香鯨嘅精液.鯨腦油主要成分係十六酸鯨臘醇酯(分子式 C15H31COOC16H33),熔點攝氏 42 至 50 度,不過鯨腦油嘅實際熔點接近或略高過抹香鯨嘅體溫.
鯨腦油儲存喺抹香鯨頭部稱為「抹香鯨腦油器」(Spermaceti organ)嘅腔室中,一條抹香鯨頭部可能含有 1,000 公升以上嘅鯨腦油.呢個器官同鯨腦油嘅功能目前都無確實嘅答案,一般認為抹香鯨會藉住增加局部血流量或者吸入冰冷海水嘅方式,畀鯨腦油溶解或凝固而改變比重,作為深潛同上浮時嘅浮力調節器.另外有種講法係腦油器官可能有類似透鏡聚焦嘅功能,同抹香鯨發射超音波有關.
自人類開始捕捉抹香鯨以來,鯨腦油就被視為重要商品,最初用嚟做蠟燭,後來主要用嚟製造潤滑油.
虛幻物:龍涎香[編輯]
龍涎香(Ambergris)係一種偶然會響抹香鯨腸道裏面形成嘅臘狀物質,主要用於香水固定劑.個名源自古法文Ambre gris,意思係「灰色琥珀」,同佢相對嘅係Ambre jaune(黃琥珀),亦即係真正嘅琥珀(Amber).大多數龍涎香都係喺抹香鯨嘅大腸中發現,但亦曾經喺小腸中揾到小碎塊,推測佢最初應該係喺小腸中形成.體內有龍涎香嘅抹香鯨比例只佔1%至1.5%,一般認為佢係槍烏賊嘴喙喺腸道消化後剩餘嘅殘渣,但確實嘅形成原因目前重未清楚.
龍涎香嘅外觀呈暗褐色,內部就係淺黃至灰色,重量由0.1至10公斤不等,已知最大嘅龍涎香係喺1953年12月21號,由一條喺南半球捕殺嘅14.9公尺長嘅雄抹香鯨體內取得,重達420公斤.龍涎香嘅比重大概0.73至0.95,因此被抹香鯨排出體外後會浮喺海面,偶然情況下會好似傳聞噉俾海浪沖上沙灘,但係目前有記錄嘅龍涎香絕大多數都係商業捕鯨時代由抹香鯨體內取得嘅.
分析一下龍涎香嘅化學成份.其中大概25%至45%係一種稱為龍涎香醇(Ambrein,分子式C30H52O)嘅物質,佢造就咗龍涎香嘅特殊性質.新鮮嘅龍涎香因為沾有抹香鯨嘅屎而有刺激性嘅臭味,但等佢成熟之後會產生類似麝香嘅香味.
龍涎香早喺9世紀時嘅伊斯蘭世界就成為貴重嘅商品,用嚟做香薰,催情劑,香料同特殊藥材等,當時龍涎香被視為一種神祕嘅物質.喺1574年,一位法蘭德斯嘅植物學者Carolus Clusius首度提出龍涎香係抺香鯨消化道殘餘物嘅理論,呢個學說要等到1712年美國開始大量捕捉抹香鯨之後先普遍被人接受.到咗20世紀,可取代龍涎香嘅化學合成物質先至面世.
保育現狀[編輯]
比起瀕臨滅絕嘅大型鬚鯨,抹香鯨嘅處境似乎好咗好多,現今世上估計重有幾十萬條抹香鯨,食物來源並唔係人類漁業嘅主要目標,而佢哋位於較深海域嘅棲息地喺污染同埋人類破壞上亦比較輕微.然而,捕鯨嘅後遺症已開始浮現.過去捕鯨者會選擇性捕捉體型較大嘅成年雄性,雄鯨大量被捕殺嘅結果可能減少懷孕率並增加雌鯨,幼鯨群俾虎鯨攻擊嘅可能性;另外有研究發現抹香鯨族群之間嘅基因差異度極少,原因可能係同雄鯨大量被捕殺有關.今日對抹香鯨最主要嘅威脅係漁具纏繞同埋船隻嘅碰撞意外.
喺香港,2003年7月21號,一條重在生嘅少年雄性抹香鯨被發現喺西貢西灣擱淺.遊人同研究員,漁護署人員同兩名獸醫花咗好多個鐘都救唔返佢,漁護署獸醫最後將佢人道毀滅.屍體後來被拖到萬宜水庫西壩一塊空地埋葬,等日後攞骨嚟做標本.
參考[編輯]
- 《鯨與海豚圖鑑》
- ↑ Cetacean Specialist Group (1996). Physeter macrocephalus. 2006 IUCN Red List of Threatened Species. IUCN 2006. Retrieved on 06 May 2006. Database entry includes a lengthy justification of why this species is vulnerable


text:
金沙洲碼頭
金沙洲碼頭(簡化字:金沙洲码头 ;粵讀:gam1 saa1 zau1 maa5 tau4)係廣州一個客運碼頭,喺白雲區金沙洲嘅彩濱中路嘅環洲二路口交界附近嘅北邊冇幾遠嗰度.呢度有過江渡輪可以去到芳村,黃沙同南方大廈嗰邊.呢個碼頭係將來珠江西航道入面,水上巴士航綫嘅營運調度指揮中心.
史[編輯]
而家睇到嘅金沙洲碼頭係2013年9月份通航嘅第四代碼頭嗰個.其實金沙洲碼頭嘅歷史都有好耐嘅時間喇:
第一代碼頭[編輯]
傳說喺形成金沙洲之前,呢度好多個地區都係個海嚟嘅,嗰時嘅橫沙村,沙貝村就喺而家地鐵6號綫橫沙站冇幾遠嗰度有個山仔,而兩條村嘅碼頭就喺山嘅隔籬,所以呢個山仔就俾人話咗係「碼頭崗」.按返金沙洲形成嘅歷史嚟推測,第一代碼頭喺宋朝嗰陣出現咗.由於隨住社會嘅進步同地貌嘅變化,而碼頭崗周邊就變嗮陸地,重去到而家嘅白沙河邊都有.就係噉,「碼頭崗」就俾人改成「馬頭崗」嘅名重一直用到而家喇.
第二代碼頭[編輯]
後嚟金沙洲嘅白沙河邊重出咗橫沙碼頭同沙貝碼頭,嗰時嘅居民就話佢係第二代碼頭喇.一講佢嘅歷史就巴閉囉,佢經過咗元明清三個朝代,喺中華人民共和國成立咗之後到20世紀50年代初,金沙洲邊嘅碼頭同以前係差唔多樣噉,後嚟廣州市輪渡公司喺沙貝碼頭度整咗個機動渡輪往返西村電廠碼頭嗰邊,結果金沙洲嘅大多數村民就成日喺嗰個碼頭去到廣州.就喺呢幾百年嚟,橫沙同沙貝碼頭就幫實嗮金沙洲嘅居民解決出行嘅問題.而呢個碼頭一直去到20世紀80年代先至取消咗.
第三代碼頭[編輯]
喺20世紀90年代,由於金沙洲嘅第三代碼頭出現咗,加上橫沙村喺度開發房地產同起咗間城西花園響度.為咗吸引啲顧客嚟金沙洲度發展,而開發商就丼咗好多錢嚟發展水上交通,就喺之前橫沙西城紙廠附近同白沙河對面嘅工程度分別整咗個碼頭出嚟,嗰時佢係搞咗機動船嚟運啲乘客出入金沙洲嘅.不過喺2003年,由於金沙洲大橋起好咗重通埋車,呢兩個碼頭就取消咗喇.
第四代碼頭[編輯]
由於金沙洲地區開發咗,重有好多房地產猛咁嚟金沙洲度發展,而家金沙洲地區從一個好山卡拉嘅村就變咗個新城,人口就越嚟越多.廣州市政府為咗解決居民出行難嘅問題,就決定重新起咗間金沙洲碼頭嚟開通水上巴士去到邊度都得.而呢個碼頭喺2013年9月份起好咗重通埋船.
航綫[編輯]
附近嘅建築同景點[編輯]
攷[編輯]
- 四代码头横跨千年水路走出人文金沙 广州日报 2013-10-14 T2版


text:
hoc1018把所有照片設定了只有自己或朋友才可觀看
hoc1018的動態消息
-
- 我以前都係帶隻貓睇呢間, 事源係我隻貓隻耳仔有血水腫, 醫生就話我貓貓有耳虱, 叫我比藥佢食同埋查藥膏, 做左手術後2個星期到就拆左線, 唔夠1個星期, 我隻貓同一隻耳仔發生左同一件事, 我打去診所問, 佢地話我要帶隻貓去做多次手術喎, 第一次 total 做左4千幾, 係計埋留院同藥錢, 之後我問佢地如果今次做完手術都係唔好會算, 佢地竟然問我係咪無跟足指示去照顧我隻貓喎, 仲有啊~其實都幾貴下~真係無左我半份人工! 我記得我當時立即收左佢線!嬲! 當時做完第二次之後一星期左右..好彩地, 我隻貓好返啦 總結..我覺得佢地呢到, 小病睇就好, 做手術就真係要諗清楚小小!!!不過危急又無咩選擇就無辦法啦~...
-
- 我以前都係帶隻貓睇呢間, 事源係我隻貓隻耳仔有血水腫, 醫生就話我貓貓有耳虱, 叫我比藥佢食同埋查藥膏, 做左手術後2個星期到就拆左線, 唔夠1個星期, 我隻貓同一隻耳仔發生左同一件事, 我打去診所問, 佢地話我要帶隻貓去做多次手術喎, 第一次 total 做左4千幾, 係計埋留院同藥錢, 之後我問佢地如果今次做完手術都係唔好會算, 佢地竟然問我係咪無跟足指示去照顧我隻貓喎, 仲有啊~其實都幾貴下~真係無左我半份人工! 我記得我當時立即收左佢線!嬲! 當時做完第二次之後一星期左右..好彩地, 我隻貓好返啦 總結..我覺得佢地呢到, 小病睇就好, 做手術就真係要諗清楚小小!!!不過危急又無咩選擇就無辦法啦~


text:
雨傘運動之後,公開「撐傘」嘅明哥早排就話唱片公司東亞冇同佢續約,仲半年冇工開,令人諗到另一位「黃絲歌手」何韻詩嘅前途.
噚晚阿詩就喺社交網站發表一篇名為《我的獨立宣言,於2015年》的文章,內容敘述佢加盟東亞十年以來,公司對佢嘅培育,同埋雨傘運動令佢想成爲獨立歌手嘅心路歷程.
文章由佢喺同志遊行站台開始,講述佢要出櫃當日,老闆林建岳點樣支持佢去完成佢想做嘅事.最終憑著呢份鼓勵,令佢有信心向全世界表露自己最真實嘅一面.
佢亦表示雖然自己係一個麻煩嘅藝人,而且又不喜歡跟主流妥協.但係公司仍然對佢十分支持.就算佢想製作一個無乜錢賺嘅舞台劇,佢老闆亦都只不過係叫佢去試,只要唔好為公司蝕多過二十萬就可以.結果呢套《梁祝下世傳奇》場場爆滿,最後亦冇蝕錢.
佢回想起最初簽東亞唱片嘅時候,當時只有四五個同事,所以大家感情十分親密,有著共患難的感情.佢同整個團隊發奮圖強,轉會兩年就喺紅館開演唱會,再過2年就拿到叱咤女歌手金獎.
雖然星途不錯,但係雨傘運動激起咗佢人生嘅轉變,令佢明白到要追求理想中嘅生活,一定要付出某種代價.而佢亦選擇咗要喺香港歷史性嘅一刻忠於自己的位置,雖然知道會有效果,但係佢認為咁樣先唔會辜負佢喺創作和生活中所追求的真實和坦誠.
所以雖然佢一向有大公司照著,但係因為雨傘運動,佢決定不再依靠公司嘅照顧,要透過挑戰自己去理解生命,並正式從主流歌手成為獨立歌手.
其實阿詩要做獨立歌手,之前已經有風聲︰4月喺台灣開嘅演唱會,主辦單位並冇東亞一份,而係佢自己嘅音樂品牌goomusic.
通常都係獨立歌手受歡迎轉做主流,好似台灣嘅盧廣仲就係一個例子.由主流變獨立,阿詩又會點?


text:
-
- a.jpg (154.05 KiB) 被瀏覽 2887 次
呢套包乞食CG電影故事既時間表好似大約設定係隻game 第二集之後,但你當單完睇我覺得都無問題,因為故事都係講洩漏病毒,跟住有人變喪C周圍襲擊人,之後就有d生還者被人營救,最後梗係主角無事出翻黎兼穩到內幕搞鬼既人啦!
如果你打過呢隻game應該都認識Leo同Claire,故事係講Claire o係機場見翻d舊朋友,而參議員咁岩又係呢個機場出現,呢個參議員係支持一間藥廠叫WilPharma o係當地做研究,咁當地既人就梗係反對啦!有人o係機場散佈 T 病毒,喪C就係機場擴散,加上有一架飛機亦都比人散病毒,咁岩又o係機場墜機,令到機場鬼死咁亂,故事就咁開始.Leon 收到上頭order 到機場參與調查,帶住霹靂小組隊長 Angela 同Greg入機場救人,跟住好快趣就穩到Claire 同參議員佢地,之後除了 Greg 呢個黑仔王死之外,其他都安然無恙咁出翻黎,不過梗係無咁快完啦!其實藥廠既負責人至係奸既,製造病毒同解藥既都係佢,最後比Leo同Claire識穿佢既陰謀,原來佢預算將d病毒賣比恐怖份子賺取暴利!
其實套戲都有小小異形2既影子,Claire 又係要保護個細路逃走,而另外個女主角Angela被隻G病毒爭d拖左落去果幕都好似,CG係就係幾靚,但表情我覺得有D生硬,尤其是D女角,好似公仔咁樣,而Leo個樣同隻game都有小小唔同.
總結:不過不失啦!估計包乞食fans應該都會鐘意,起馬同正章故事係有關連 (Umberlla倒閉到到藥廠WilPharma出現 ,之後就到Tricell公司 ),唔似得電影版第三集咁有點兒偏離啊!


text:
政情:中環出更:初賞內衣騷 葉建源拘謹
理工大學紡織及製衣學系尋日舉辦首個內衣時裝展,教育界立法會議員葉建源同紡織及製衣界議員鍾國斌(Felix),時裝設計師何國鉦都有捧場.該學系首席教授及主任忻浩忠話,現場多位模特兒穿着嘅內衣係由三十三位就讀內衣專業嘅畢業生設計,共十二個系列.計計數加埋成七十二套,真係花多眼亂.完騷之後,葉建源同felix仲一齊討論內衣款式,大讚款式好靚,如果布質厚啲,真係着出街都得喎.
為人師表嘅葉建源今次係第一次獲邀睇內衣騷,見佢睇騷期間翹埋對腳,雙手疊埋放喺大脾上,好似有啲拘謹,唔知係咪覺得尷尬呢?佢話絕對冇喎,之後仲好細心分析內衣業界同大學教育嘅關係.佢話兩者聯繫其實好密切,經常都有人話大學教育同實際工業或商業脫節,所以佢呢日就特登嚟了解一吓,皆因紡織業界亦可以係大學教育發展嘅其中一個方向.
不過,卓妮留意到葉建源睇騷睇到放蚊,問佢覺得啲內衣設計靚唔靚,會唔會買番套畀太太,佢就笑笑口話冇諗過呢個問題喎.
鍾國斌猛影相笑晒
至於Felix,就一邊睇一邊用手機影相,仲笑容滿面,似乎幾滿意同學嘅作品.佢話如果喺洛杉磯,邁阿密等地方,呢啲內衣肯定就咁加條短褲就行得出街,又盛讚香港嘅設計師真係好得,建議下次應該訂個千五人嘅大hall嚟搞,唔止內衣,鞋,冷衫,皮草等都會有好多外國嘅買家有興趣.
卓妮
贊助商:


text:
尋日美國聯儲局主席耶倫話,停止買債6個月後加息,即係話最快明年第一季. 立即搞到香港地產股下跌, 好多地產股跌到幾年低位, 但係我都係勸你咪撈底.好多二手樓立即劈價,個勢唔得.
其實我股壇馬克思好少買地產股 .九七前買過信和,真係信佢就"和",金融風暴時跌到阿媽都唔認得. 當然,我又錯過左零三年之後一次地產狂潮,但係樓價升得快過地產股價,我冇錢買樓投資,又冇錢買樓住,所以都係唔恨得咁多.
其實唔單止外圍環境唔就香港地產股,香港及中國因素都令地產業冇以前咁好景.所以幾年前開始鬧地產霸權,可能係鬧緊一個沒落中嘅霸權.
宜家香港搞大型地產發展好難, 李嘉誠將天水圍魚塘濕地發展成為房地產社區,係政府配合下,唔駛二十年成個社區似模似樣,雖然被人話係悲情城市.你估下宜家新界東北要幾耐 ?同埋,如果房地產仲係以前咁好搵,你估四叔會唔會捐地?香港有D人日日睇實土地規劃及城規,隨時搞到反高鐵及反新界東北咁嘅抗爭規模,政府同財團霸王硬上弓都唔易,仲要花好多時間跟民間糾纏.
雖然,大陸房地產冇十幾年前咁好搵,但係點都好過香港,大陸地方政府同財團可以亂咁圈地,香港唔得.大陸有居民農民反抗開發拆遷,就可以搵拆遷隊,黑社會同警察搞掂佢地.尋晚無線新聞講京津冀,加埋有好多個香港咁大,北京市郊有好多個天水圍咁上下規模嘅「睡城」(日日淨係返去瞓覺,日頭要去市中心返工,好夜先返到屋企),仲話D樓起極都唔夠住.大陸圈地利益太吸引,所以連香港政府裡面都有人諗去南沙搞「香港園」,呢種係狂想,但係就一D都唔奇.
我睇同樣跌左落黎嘅碧桂園(2007)同恒基(0012),我揀碧桂園,PE差唔多,個位數字,但係前者已跌到兩三年低位,兼有發展空間.
其實香港地產佬唔係笨實,有人早就北上發展,好似羅康瑞嘅瑞安房地產(00272)就最早又最進取(今日有反彈,但呢排跌到殘),但係跟大陸佬爭仲差幾皮;又好似阿誠哥咁,一早去左歐洲搞電訊同水電等等,又係加拿大搞能源.無他,為左錢啫,唔通真係家在香港,就外面有錢都唔搵咩,冇乜錢嘅中產都識去台灣移民開民宿喇.
所以,所謂地產霸權自己內部早就都四分五裂,又點維持香港地產黨嘅威勢呢?唐英年落選,梁振英上位,只係為已不成氣候半只腳入左墳墓嘅地產黨釘上幾口棺材釘啫.誠哥宜家先後悔冇參政?係唔係太遲?
早排練乙錚呼召李嘉誠既良心同正義感,改革香港,搞咩稅本福利主義, 重建香港(地產黨統治嘅香港),解決當前困局. 一個新自由主義經濟右派去叫個大商家孭咁重社會責任,係唔係太搞笑.我諗都係講下就算, 咪發夢啦.佢老人家同一眾地產佬都係有心冇力,佢地錢就大把,攞少少出黎搞媒體唱衰梁振英應該得嘅,其他就免問嘞.
老毛以前話中國資產階級軟弱,香港都係.
圖片來自inmediahk


text:
龔慈恩仔女 音樂明日之星
阿媽陪學 捉摸評審
媽媽要訓練子女成材,必先做好身教.龔慈恩想子女學好朗誦,自己亦加入學習,齊齊訓練兩文三語,「普通話堂,英文堂我都陪佢哋聽,久而久之我就知道,朗誦嘅評判要求係乜嘢.我好記得有一次,阿女細細個參加英文朗誦,我覺得佢做得好好,有晒動作配合,點知撞啱個評判唔鍾意有動作,每個評判,兩文三語個評審要求都唔同,所以我會陪佢哋練習同比賽,從中累積經驗.我嘅工作唔係要教佢哋,係提點,好似阿女生得高,我到今時今日仲要提佢唔好寒背,佢覺得自己喺同輩中凸咗個頭出嚟,鍾意縮埋自己.」
每年評判準則難以拿捏,龔慈恩認為,朗讀流暢,有感情,了解文章及動作自然就是成功關鍵,「要同仔女傾每一首詩要control喺自然動作,唔可以造作,大個較少發生,但小朋友好鍾意刻意加入動作.手唔可以擺前面,更加唔好擺後面,評判都唔鍾意,一定要擺得自然.」
資料搜集 成功之道
中英文朗誦各有不同技巧,英文較着重強調某些字眼,詩與散文的處理亦不同,陪學朗誦十多年的龔慈恩相當有經驗,「散文我會教多啲內心嘢,多過節奏;詩就唔同段落可能有重複句子,要用唔同嘅表現方法.佢哋依家大個咗,仲識搵番作者背景,段散文係出自邊本小說,好似Ashley嗰年用邊篇散文參賽,都會睇埋本小說,有時首詩或散文睇落好開心,但原來作者係諗另一樣嘢,只係反調去寫,你唔了解作者淨係睇字面未必了解到.」
無論朗誦,唱歌,學音樂,龔慈恩並非強迫子女周身刀,張張利,是希望從中迫出他們的自學態度,「我冇要求佢哋攞獎,但我要求佢哋做資料搜集了解更多,Ashley唱歌都係,有時會唱德文歌,法文歌,佢會成份嘢打出嚟,查晒翻譯,搵埋作者背景,過程中佢學到好多嘢,唔單止語文,仲有歐洲文化,依家佢都愛上讀history,呢啲都係從小逐首詩去教佢哋,一步一步到依家自發學習.」
●撰文:Ling
●攝影:黃大立(部分相片由受訪者提供)


text:
最近大家都好關注台灣天王周杰倫嘅婚事,原來香港娛樂圈都有喜事呀!Big4成員蘇永康(阿公)都告別單身啦!下周二(2號)就係阿公同女友Anita喺洲際酒店舉行婚禮嘅大日子啦!恭喜哂!
作為Big4最後一個「脫光」嘅成員,梗係要搞大佢啦!早排,阿公同女友Anita一對準新人飛咗去拉斯維加斯影婚紗相,阿公仲搵埋Big4眾兄弟,包括許志安,張衞健,梁漢文一齊飛抵當地影靚相,佢哋仲彷效電影《醉爆伴郎團》(Hang Over),玩得不知幾開心.
阿公透露因為未婚妻鍾意拉斯維加斯,咁啱Big4又去當地巡迴演出,真係啱啱好.話明要玩《Hang Over》,梗係玩到盡,相中阿公同一班好友一同於limousine中,狂飲香檳,非常之咁high.
Big4眾兄弟亦毫不客氣,張衞健拎住支香檳倒落錢國偉個頭度,許志安就飲到喺車上除鞋,舉腳大笑;梁漢文就飲到面紅紅,然後扮證婚神父,一邊「吹喇叭」.阿公話:「佢哋成班友仔的確係真飲,唔係假飲.佢哋陪我哋影完Hang Over,返酒店重繼續飲到天光.因為我同老婆之後就入沙漠影相,又包咗個摩天輪影夜景,所以一定唔可以飲醉.」
阿公又透露喺婚禮當日陳奕迅同徐濠縈會做佢哋嘅證婚人:「因為我係喺Eason婚禮上面認識我老婆,佢兩個名符其實係我哋嘅媒人.」阿公又話老婆大人嘅婚紗好勁:「佢就勁啦,啲衫勁過我開演唱會,會不停咁換.當日婚紗都係由曾經幫威廉皇子嘅皇妃設計婚紗ALEXANDER MCQUEEN總設計師Sarah Burton幫老婆度身設計的,另外晚上個套衫勁過人哋演唱會Ending,大家到時睇囉.」真係令人好期待呀!


text:
封劍後第一次凱旋桑拿
小弟封劍都有好—段日子,期間都係間唔中上下forum update下d資訊.感覺上四台冇以前咁熱鬧,好多師兄都好似靜左落黎.廢話一大堆後就入正題啦!話說得知凱旋門有間新桑拿開張,好奇心驅使下就諗住去參觀一下.凱旋門酒店鄰近MGM,踏入正門向右行就會見到凱旋桑拿既入口,個度有直達桑拿既專用lift.硬體新淨,locker仔係賓仔.沖過涼換件袍就入大廳.環境寧靜舒適,鐘意靜靜地既師兄呢個場會幾o岩你.一人一部電視,鐘意睇乜就睇乜.硬體介紹完,到軟件喇,佢地冇遊戲玩,都係叫囡囡一字排開俾你揀,囡囡數目少得可憐,個晚去得十個左右,連埋兩個model一個上緊鐘.冇乜心水下嗌個晚餐食住先.穩穩陣陣諗住叫個炒飯,點知就乾到乜咁,賣相又求其,ung住個胃都冇心機食...之前其實留意到其中一個上緊鐘既囡囡唔錯,我諗係紅牌之一,同經理單左聲落鍾俾我過下目.囡囡斯文淡定,身材高挑,胸前導彈更呼之欲出,面相仲有d似我公司個靚女同事,二話不說就決定揀佢啦.渣渣林食埋水果就同囡囡入房.太耐冇玩心情多少有d緊張,同囡囡吹下水氣氛就好d啦.上到床,囡囡好肉緊咁伸條舌頭入我耳仔度係咁鑽,呢下我有點吃不消!轉過頭我又無情情同佢車起上黎,跟住黎個男上女下,因為尿急既關係,進進出出左一陣就好快KO左,連囡囡都話未爽夠,唉,真o徙料.總括黎講玩慣十八東方仙記可以黎試下新野,不過好多方面仲有待改善,例如囡囡數目同質數,食物等.經理服務唔錯,locker仔抓tips就有的反感,waitress班印尼妹服務最好,有個仲幾靚女添,哈哈.小弟walk-in加model緦共1788埋單,值唔值就見仁見智,我就當試下新野囉.
一開始搞成咁,真係好難搞得起
開咗咁耐都咁少囡囡
CHING 房入面有冇浴缸或櫈玩BM??
好多人會想,既然來到 D 咁高級嘅地方,玩就不妨 high D,直接去9號會,所以自然客人少,女女也相繼少!
至於賓賓討 tips 係小問題,十元八塊,無傷大雅!
如果連賓賓都唔理你,到時又會投訴服務差!出得漓玩,無非都係要開心,無需斤斤計較!


text:
有「咖啡王子」之稱嘅藝人陳豪一直都話想開番間咖啡店,噚日佢就落咗去灣仔利東街,𠵱家仲起緊嘅商場「囍歡里」睇舖,但未扑槌.據聞,富豪酒店(078)太子女羅寶文都曾經諗過搵陳豪喺富豪旗下酒店開咖啡店,省吓招牌,可惜最後二人無緣合作.
灣仔利東街(囍帖街)拆卸後,原址變成豪宅「囍滙」同埋商場「囍歡里」,「囍歡里」現正進行招租.陳豪噚日下晝兩,三點左右,就喺租務代理陪同下,同埋朋友一齊去到「囍歡里」睇舖.
曾構思富豪旗下開店
由於現場仲係地盤,陳豪要戴上地盤安全帽去睇舖,睇見佢指手劃腳咁,不停對住身旁嘅租務代理問問題,問到呢位代理哥哥摸晒下巴都唔識答咁款,就估到陳豪對開舖呢件事十分之認真.佢旁邊戴住黑超嘅朋友就相對沉默冷靜嘞.
陳豪噚晚都承認佢係去睇舖,強調𠵱家只係好初步搞緊,未有具體投資金額或者想點樣做.除咗租,亦都可能考慮買舖,一切都未定實咁話.咁都啱嘅,佢老婆陳茵媺(Aimee)下個月就生第二個BB,𠵱家當然係BB緊要啲先,舖就可以慢慢揀.
不過,華華聽聞其實陳豪可以一早就開咖啡店,事關富豪太子女羅寶文曾經有諗過搵佢合作,請佢喺富豪旗下酒店開店,最終卻合作不成,羅寶文亦搵咗其他租客.的確,要傾出雙贏嘅條件唔係易事,呢次合作唔到咪下次囉.
講番陳豪睇嘅「囍歡里」,發展商預計今年第三季交舖位畀租戶,第四季就可以開業.商場地面舖位呎租叫價約二百元,地庫舖呎租約一百元,目標租客正正包括咖啡店.
李華華
mailto:LiWaWa@AppleDaily.com


text:
中環出更:小霍上京倒數無得睇巴塞
世界級勁旅巴塞隆拿今日大軍殺到,此行重頭戲係後日大球場踢駿豪盃,同港隊愉園和傑志聯隊踢番場表演賽,又打算同市民零距離接觸,今晚首先會到大球場練波,聽晚就會出席一個慈善晚宴,歌星陳奕迅同何韻詩會獻唱助興,到時球迷同歌迷肯定蜂擁到場湊熱鬧.卓妮聽聞好多政界人士準備去捧場,唯獨「小霍」霍震霆因為要上京參加奧運一周年倒數活動,未必去到睇波.
基哥最愛美斯
卓妮前日見到足球總會董事余錦基同小霍去香港會午膳,基哥話一定會去睇巴塞隆拿場波,巴塞球星之中,佢最鍾意就係美斯,事關有馬勒當拿影子嘛,但可惜美斯今次唔到香港表演.小霍亦都話好想去睇,希望幫香港隊打氣,但撞呢幾日要上京參加迎奧運一周年倒數活動,所以未必去到大球場捧場,但佢話會盡量爭取返港睇呢場波喎!
至於上次英超勁旅利物浦來港表演時,因為老婆馬潔嫻(Jenny)病而要一支公去睇波立法會秘書長馮載祥(Ricky),話今次一定要同老婆去睇巴塞隆拿補番數.Ricky話好鍾意「細哨」朗拿甸奴同亨利球技,至於基哥偶像美斯,佢就唔係太留意!卓妮記得Ricky上次利物浦波飛都係靠老婆Jenny,今次巴塞飛咁搶手,睇怕佢都係搵老婆幫手喇!
一向唔多好足球泛聯盟石禮謙,早排曾經張揚過話會今個月去夏威夷打高爾夫球兼度假,但卓妮尋日太子大廈發現佢行蹤,先至知道佢個旅程取消,究竟有乜咁大件事搞到要取消旅程呢?大舊石就笑笑口話牙肉腫到好唔舒服,所以取消行程,但卓妮就唔係好信,事關牙肉腫幾日就消腫啦,實情係女朋友Lisa唔得閒去咋!
卓妮
千億爭產陳振聰變招
詳情請即瀏覽《龔如心遺產爭奪戰》專輯
「皇后」生死戰一觸即發!
詳情請即瀏覽《皇后碼頭最後的一夜》專輯余錦基(右)話會去捧場睇巴塞隆拿表演賽,小霍就話可能睇唔到.(徐家浩攝)馮載祥話一定會同太太Jenny去睇巴塞隆拿表演賽補數.(何偉鴻攝)石禮謙話自己牙肉紅腫,痛到去唔成夏威夷度假.
贊助商:


text:
其實我係技安嘅fan 屎,今日想講下STAND BY ME套戲.
大雄一如既往都係一個冇鬼用嘅毒撚,大雄冇鬼用真係人盡皆知.女主角靜兒就係一個口不對心嘅女人,佢當大雄係兵咁收,呢邊廂扮好人憐憫大雄呢個毒撚,另一邊廂又勾引潛力青年才俊出木杉.來自未來世界嘅使者叮噹,就好似盛女愛作戰嘅 Mei Ling 咁,接左幫大雄追靜兒呢個 project.
大雄完全係具有食軟飯嘅天賦,從來佢都冇努力過,習慣不勞而獲.佢利用叮噹嘅同情心,知道叮噹唔會見死不救,會幫佢.大雄如果生活喺香港,佢根本就係有手有腳唔搵野做,拎綜援嘅人,唔只要人幫,仲埋怨人點解唔幫佢.
大家對於靜兒要許配比大雄嘅同情,我真係好有保留…
靜兒根本就係身有屎,唔係點解一日沖咁多次涼.靜兒唔捨得爸爸唔想嫁,根本佢就唔甘心嫁比大雄.點解唔搵返出木杉?如果出木杉真係咁完美,佢會揀個比靜兒更好更後生嘅女人.而靜兒只係喺揀冇可揀嘅情況下,啃左大雄;佢仲要強調自己係聖人,憐憫大雄要照顧佢.
咁多個卡通人物,技安著長褲係著得最好睇,新戲技安換左佢條啡色運動褲,換左牛仔褲,仲捲褲腳,真係好有taste.相比起大雄同呀福,好人好姐,咁大個仔,我理解唔到大雄同呀福做咩著條咁鬼窄嘅短褲.
而鐘意技安最最主要係,佢一直都堅持自己嘅夢想…
技安從來都冇放棄過做歌手嘅夢想,佢冇放過任何一次演出機會.大雄結婚前夕去技安屋企開 party,技安間屋仲放左佢嘅個人CD 同歌衫,亦即係長大左嘅技安都有堅持佢嘅歌手夢想.
技安嘅真,其實好可取.技安好坦白,好直腸直肚,佢會因為唔洗考試包尾,有大雄墊底而沾沾自喜,比起個D 溫左書又扮唔識嘅同學,係唔係真好多呢.技安同呀福都係口賤嘅buddy,不停嘲笑大雄,靜兒同出木杉次次都走出來話唔應該蝦同學,真係好造作,恥笑下同學串來串去先真實架嘛.
技安嘅優點點止咁少,佢其實係個 family man,好尊敬媽媽,而且好鍚佢個妹技蘭.
呀福咁狡猾,同佢一齊都搵唔到佢著數.呀福長期都做D 損人不利己嘅野,好似去旅行請哂所有朋友仔又唔預大雄,告發比技安知大雄話佢唱歌難聽,真係好一個仆街仔.佢日日炫耀自己,真係好似炫富嘅大陸佬.「食牛扒做早餐食到悶呀」,「Daddy 買比我架新搖控車好好玩但唔比你玩喎」,「我D 零用錢多到使唔哂都唔知點算好」,佢真係好難頂.
大家外貌協會嘅成員只留意靜兒,其實技蘭真係一個好女仔.技蘭有才華,又鍚哥哥,亦多次維護和平, 叫技安唔好蝦大雄.最重要係技蘭真係好生養,大雄同靜兒一齊,只生一個仔,但同技蘭一齊,係生左成個族群出來,可想而知,同技蘭嘅婚姻必定比靜兒快樂.
PS. 套戲一開波,懷念全叔我已經哭崩長城.我唯一諗到叮噹下集冇左全叔把聲嘅辦法,就係個劇情係十月初五的月光,叮噹飾演初哥哥嘅角色.真係冇人可以代替到呢把聲,好似大雄好唔捨得叮噹咁,真係好唔捨得全叔呀.
再PS. 睇左戲嘅朋友有冇覺得靜兒嘅爸爸好似陳可辛?
(圖為技安簽名以及佢新歌發佈會嘅門票,我其實一直都好迷戀技安,並且搜集左大量技安物品架)
(原載於:姐死姐還在)
抱歉,你必須要登入才能發表迴響喔!


text:
Dec 16, 2013
Monday
(3y8m3d)
我好耐冇玩淘寶啦
一來近排太忙太多野做
二來淘寶d野其實唔係平
近幾日, 我無啦啦又玩返淘寶
嘻嘻, 又想買一堆無謂野
可有可無, 完全唔係必需品
我近排鍾意左睇頭飾
仲要係有蝴蝶結o個種
哈哈, o係香港買頭飾好貴呀
差唔多一百蚊一個夾
我又唔係要求咩牌子野
加上我成日整唔見髮夾
所以都係o係淘寶買算啦
哈哈, 不過,
買一件野同買幾件野個運費都係一樣
嘻, 因為咁樣
我就會不知不覺間買多幾樣野
唔覺唔覺又用多左錢
有時, 見到d legging或者絲襪都好想買
但, 其實我通常著牛仔褲
.....
哈, 我試過o係淘寶搵到我想要o既 LEGO
比起香港, 價錢仲平少少
o係香港, d LEGO俾人抄貴晒
有時, o係淘寶d貨仲齊
不過, 要集運黎香港就麻煩少少
總結, 淘寶其實唔係好抵
但對於我黎講, 係非常方便
click幾個制就可以買到野
真係very good
我湊住Jayden去街真係買唔到野
因為佢會不停講「唔好買啦」,「走啦」
嘻, 小男孩唔鍾意陪我shopping
我o係Facebook開左個Page呀
Facebook主要係upload Jayden個笑樣d相
有興趣朋友仔, 可以望一望
like一like


text:
絲絲講場:代理開「片」血淚交織
地產代理以前爭生意會爭到「開片」,今時今日「片」照開,唔開大片開「微片」.美聯早排搵同事親自出鏡,拍咗一系列短片《動起來》講當年奮鬥點點點乜乜乜.最初只打算喺周年晚宴播,點知內部反應好爆,覺得條橋好,索性放埋上網分享,仲喺一啲的士上播.試過有客坐緊的士時,認出片中主角做過自己張單添.
美聯奮鬥史超爆
美聯物業市場部董事陳婉嫺同絲絲講,啲同事最初唔願拍,驚要拍啲「公司好,公司無得頂」之類,結果出街之後發覺製作認真,反應爆,兼有客認得,所以依家,直頭排住隊爭住拍添.
東日Sell婆孫溫情
專賣日本樓嘅東日最近就玩微電影,今次唔同你講Yen跌啲樓有幾抵買,而係大Sell兩婆孫溫情,由八十年代香港屋邨情懷,到飛去東京實地取景.條Trailer大家可能已經喺電視睇過,不過足本版就上網先有得睇.
其實微電影呢條橋,中原都玩過,佢哋二○一三年拍咗套《緣途有你》,內容九個字講晒──地產經紀勵志血淚史,話改編自真人真事,仲由中原自己Staff粉墨登場,條片主要係畀公司自己友同埋同業睇.
拍微電影谷生意
近年唔少品牌都有拍微電影,絲絲硬係覺得微電影咪即係長版廣告,電視廣告費秒秒鐘計錢,想慳啲錢,就拍段長啲放上網.除此之外,廣告同微電影有乜分別?做過香港廣告商會(HK4As)主席兼現任中大傳播學院教授黃嘉輝話,喺網上播,(睇唔睇與幾時睇嘅)選擇權喺觀眾度.絲絲一句講晒,拍得唔好睇,放喺邊都無人睇.
余絲韻
贊助商:


text:
係咪捱到48踢保就得
以前既說法會係可以坐爆/踢保,用來比d一開始就唔打算保釋既人去選擇既.
因為根據以往正路既經驗來講,通常入到去正正常常做晒d手續(?個人資料,錄口供,打指模,影大頭相)差唔多就會比你保釋/逼你走既,因為一警察佢地自己都有shift,佢都會想早d收工.(試過有一次凌晨被拉左錄左成晚口供負責我d差佬係咁勸我佢好眼訓合作d大家都可以早d做完早d走,甚麼有個中途真係係到訓左
)當然啦,其實更重要係佢如果要收工要pass單case比下一手d手續會好麻煩
所以如果你一開始就抱住唔打算保釋既話,坐爆/踢保就岩曬你啦,因為警方一般來講佢合法扣留你既時間只有48個鐘,如果佢係呢個時間內做唔到最初步既搜證去比律政司考慮落案起訴既話,佢就一定要無條件釋放你,以後有證據先再拉返你起訴.所以坐爆既做法就係搏佢即時做唔切搜證,係你唔願意保釋既情況下放你.但風險就係佢係做得切即時落案由律政司起訴你,然後就要做最基本既過堂,問你認唔認罪(一定唔好認,無論差佬講咩都好,可以守行為冇案底都咪撚理,佢係fake 9你,唔關第一次既認罪事,打死都咪撚認),跟住就押後再審比你保釋.
小結一下先,總之,你好彩既多數都會係我講情況(好快比你保,踢保/坐爆下無條件放人),例子有之前旺角鳩嗚個d,又或銅記金鐘清場個批.
但宜家既情況來講呢,你基本上就冇呢個『福份』架啦,多數佢就係直程唔打算比你保釋,困你係差館48個鐘跟手就上庭過堂開始起訴你架啦,到時就唔輪到你踢唔踢保
(court bail係冇得踢)上次元朗就係咁,你可以預要坐硬48
祝你好運
總之就住幾樣野:無野講,我要見律師,唔認罪
咁就夠曬


text:
香港孝子幫家計 雙學有愧
- 详细内容
- 发布于 2015-01-31,周六 01:47
有人話香港嘅青少年大多係被寵壞嘅一群,只識伸大手板問父母攞錢嘅一群.但仍有例外者.閱報,屯門一對相依為命父子,15歲嘅仔非常懂事,課餘送外賣賺錢幫補家計.但佢老豆唔係人,爛賭二一名,成日只知攤大手問個仔要錢去搏殺.日前呢個爛賭老豆輸乾輸淨之後,又再問個仔攞錢去賭.阿仔感到“長賭難顧”,斷然拒絕借錢給老豆賭錢,點知爛賭二惱羞成怒,拎刀追斬乖仔.個仔唯有避入廁所反鎖,仍遭老豆狂砍廁門,迫於無奈報警.警員到場遇奪刀拉人,兒子受輕傷送院,對於老豆黐線行為,乖仔傷心得涕淚不止.
睇完呢條新聞,八友有好大感觸,原來香港仲有咁孝順嘅細路.因為睇親香港社會新聞,大多數係家有不良子女犯案嘅事,好少見到咁感人嘅新聞.八友突然間發覺,香港仲有一班中上家庭嘅青少年,佢哋唔憂柴唔憂米,食飽飯等屎屙之餘,就會結集一班臭味相投之輩,同政府對著幹.香港人生活優悠,社會安定繁榮,但佢哋唯恐天下不亂,極盡搞搞震之能事.八友,你係咪講佔中嘅雙學?“當然係,據資料顯示,雙學嘅周永康,黃之鋒之流都出自有米家庭,佢哋玩到冇嘢玩走去玩佔中,做起禍亂香港之能事.不過佢哋又好嘢,十零廿歲仔女,毛都未出齊,竟然搞到大學教授嘅佔中三子,專業人士嘅泛民議員都要靠邊站,由得佢哋發表幼稚言論同做出可笑行為.禍亂香港嘅領導份子竟由毛頭小子指揮,令人想起文革嘅紅衛兵.香港如果由得佢哋咁搞落去,真有可能“民不聊生”也.呢班自以為係“精英份子”,睇下上述嘅孝順仔啦!慚愧唔慚愧呀!


text:
政情:行會開籠雀「審死官」
近期公眾對行政會議嘅注意多咗,繼有行會成員林奮強繼續放其悠長假期,行會公布因為無議程所以停開一次會議,張震遠辭去所有公職包括行會,然後大家你一言我一語,討論行會嘅組成是否有問題,行會成員嘅申報制度有無改善必要等.究竟喺發生咁多事之後,行會嘅討論質素有無改變呢?
林奮強廢噏口水多過茶
放緊長假嘅林奮強喺行會裏面最大特點,好多有份開行會嘅人都話,就係口水多過茶,事關身為智庫組織「香港黃金五十」創辦人嘅佢開會最鍾意講學理兼拋數據,可惜當中民情考慮欠奉,政治考慮不足,長篇大論終被視為吹水言論.
畢竟行會開會唔係城市論壇,不是論政而是執政,好多人都唔明白只係論政唔會令個政府運作.林煥光,葉劉淑儀同羅范椒芬喺呢啲時候就可以顯出功架,點解?因為佢哋以前都做過政務官,佢哋以前喺行會甚至港英年代嘅行政局點畀人問到口都啞,佢哋今時今日,都以同一態度,去「審問」出席嘅政府官員.
聽聞三人組一拎起份文件就會問不停口,打爛沙盆問到篤,籠統如政策成效,細緻至落實具體時間表,分幾多個階段推行,三人組都要問一大輪,彷彿單憑白紙黑字嘅文件,絕對不能滿足佢哋嘅求知欲.當然啦,佢哋從前係寫文件嘅人,今日佢哋負責睇文件,就金睛火眼,一睇就知問題隱藏晒喺邊,全部無所遁形.
廖長城如無必要唔出聲
有人偉論滔滔,有人就默默唔出聲,剛辭職嘅張震遠喺會上唔算多發言,據講廖長城就更係沉默,如無必要,佢都唔會開金口.不過無論行會成員開會認真唔認真,行會都畀人一個橡皮圖章嘅印象,因為問題去到行會決定,已經米已成炊,可以改變嘅已經太少.
可能行會嘅議程根本就唔係咁多,今屆行會組成之初,原本話行會會由過往嘅逢星期二開會一個上午,改為全日開會.不過,運作咗幾個月,成員睇通咗個運作方式其實唔係咁誇張,行會好多時開會半日就開完,星期二已經恢復中午約人食飯.
贊助商:


text:
我都覺完得有d突然,呀妹無啦啦要死呢個位接受唔到
主角返去現實世界之後要o係Kate同師姐入面揀,然後仲同妹講「你可以安心喇」真係好tvb
仲記得個故開始無耐我講過呢個故好唔似同你之前o個d,然後你問我咁即係好定唔好?
可能係,一開始個設定已經o係第一層夢,再黎去埋第二層,中間個過渡其實好吊詭,然後一路發生落去所有野都好strange,好似夾硬堆砌出黎既感覺
到最後,完小姐出黎話呢個世界假架,呀妹個身份係假,kate係未婚妻師姐係sp都係假
我會心諗:唔係呀嘛咁講都得
仲要呀妹無啦啦就話要死,嗚呀我真係接受唔到
做返神秘的安芯咪好地地
其實本來對你解安芯幾大期望,但而家咁樣坦白講有d失望
但無可否認,個故既setting係驚喜既,其係一開始已經o係第一層,令讀者代入左第一層係現實世界,呢點好成功
不過,主角失憶呢條橋用得多會無左驚喜,次次都失憶有少少悶 (原諒我啦因為對你抱有好大期望先唔想你再用失憶黎解姐)
完小姐呢個角色,feel到唔會就咁完;而小瑤…… 萬能key黎架嘛
我仲等緊你出一個用佢做主角既故去解釋哂所有故架
拿,個人意見,良性討論,唔該你唔同意咪
,俾返d尊重同禮貌
我由頭到尾都係支持無默媽既


text:
相片來源:康樂及文化事務署
大家睇到依個標題千祈唔好以為我叫大家捐錢,我係想講香港市民係可以好實際咁支持運動員進行練習.
是咁的,係我開始真正跟教練練跑嘅時候,我先知道原來跑會練習甚至香港頂級跑手係運動場練習都係無 book 場練習依回事,可能 book 個場係好貴,於事練跑人同做輕巧運動例如慢跑甚至散步嘅人就一齊共用緩跑徑,基於安全理由,運動場嘅職員會叫人唔好進行田徑練習,本人覺得香港政府對支持香港運動絕對係得把口,係運動場甚至講到出口叫人唔好練習.雖然政府唔支持,不過香港市民其實係可以好實際咁支持到香港運動員(無論職業或業餘)進行練習,而方法係簡單到好簡單,講穿只係三個字“禮讓“.
練跑者係運動場通常會用1,2線練習,因為易於計算距離同時間(一個圈就400米),其實只要想進行輕巧運動(例如慢跑,散步等)嘅市民用4線以外進行運動就可以大家一齊安全地使用運動場.大家可能會有錯覺覺得練跑嘅人有超體能同技術避開正在慢行嘅人,其實每個盡力跑嘅跑手真係跑到肺都甩,如果前面有人慢行要避佢地係辛苦到爆,對膝頭亦會做成傷害,更恐怖嘅可能佢避唔到人做成兩敗俱傷.而小朋友係1,2線亂跑對跑手黎講簡直係恐怖,佢係度亂走你都唔知點避佢,我見過有人因為避個細路而傷咗攪到要醫成個月,我諗依啲野真係大家都唔想,做家長嘅麻煩管教一下小朋友係運動場嘅活動範圍,例如係4,5線玩咁就真係安心又放心啦.
仲有就係如果大家係街度見到有人跑緊,就算係慢都好,都麻煩大家避一避,因為果個人可能已經跑咗30幾公里跑到散晒先慢落黎,大家如果可以讓一讓就真係功德無量.
我知大家都係交咗稅,好多設施大家都係有份,要讓路俾運動員絕對唔係老逢,但係讓一讓大家又可以一齊安全咁分享設施又何樂而不為呢? 放且我覺得香港人嘅文明程度絕對唔會低過強國遊客,我試過係一條起碼有十尺闊嘅路跑緊,不過強國人竟然做到一條十尺x3尺嘅人牆出黎完全 block 晒條路,我相信我們香港人嘅文化程度絕不至此吧.最後係度非常感謝讓過我路甚至打氣嘅人!!


text:
農夫 - 舉高隻手
(Media : Music
)
農夫
, FAMA
, 粵語流行歌
, 香港歌手
, Hip hop
,
歌詞:
作詞:農夫
作曲:DJ Tommy
編曲:DJ Tommy.咖啡因公園
監製:DJ Tommy
我 我要 我要你
我 我要 我要你
舉高隻手 駛乜怕醜 舉高隻手 駛乜怕醜
舉高隻手 駛乜怕醜 舉高隻手 駛乜怕醜
細細個有人教你有個美德 無論你有幾得 千祈咪講出嚟
最緊要謙卑 隻手咪舉起
所以你碰到愛嘅人 你冇問 你冇試下伸隻手去拖下佢
你細個發嘅夢 當發夢 你冇膽豁出去捉緊佢
晚晚話鬱鬱不得志 睇死自己乜都失意
條路斜條路窄能走過只有Kenny B
所以你翻緊嗰份工唔係你嘅興趣
身邊嗰個人唔係你最愛嘅伴侶
生到成竇仔女 先至識得後悔 午夜望回流下兩滴淚水
點解唔伸出去 我辦不到
點解唔舉高佢 從今以後挺起心口抬起頭仲有
舉高隻手 駛乜怕醜 舉高隻手 駛乜怕醜
舉高隻手 駛乜怕醜 舉高隻手 駛乜怕醜
你咪再顧慮咁多 邊位睇小過我
隻手舉高過 駛乜驚舉錯
有冇諗過白日夢都可以成真
有冇諗過鍾意嘅人等緊你成親
有冇諗過呢世係你最開心嘅人生
睇你敢唔敢 舉高隻手唔好再等
用呢隻手拎住結婚戒指 問你鍾意嘅女士 佢願唔願意
用呢隻手其中一隻手指 對住你嘅波士 叫佢咪咁多事
用呢隻手改變世界歷史 有人話你無知 起碼你肯嘗試
我要用呢隻手寫出我嘅歌詞 無論你鍾唔鍾意
一齊嚟伸出去 讓他知道
一齊嚟舉高佢 從今以後舉高隻手你哋唔駛怕醜
舉高隻手 駛乜怕醜 舉高隻手 駛乜怕醜
舉高隻手 駛乜怕醜 舉高隻手 駛乜怕醜
舉高隻手 駛乜怕醜 舉高隻手 駛乜怕醜
舉高隻手 駛乜怕醜 舉高隻手 駛乜怕醜
我兩個 繼續唱歌
邊位醜得過我
隻手舉高過 駛乜驚舉錯
全人類舉高手好嗎
全人類舉高手好嗎
全人類舉高手好嗎 (舉高隻手 駛乜怕醜 舉高隻手 駛乜怕醜
舉高隻手 駛乜怕醜 舉高隻手 駛乜怕醜)
全人類舉高手好嗎 (舉高隻手 駛乜怕醜 舉高隻手 駛乜怕醜
舉高隻手 駛乜怕醜 舉高隻手 駛乜怕醜)
全人類舉高手好嗎 (舉高隻手 駛乜怕醜 舉高隻手 駛乜怕醜
舉高隻手 駛乜怕醜 舉高隻手 駛乜怕醜)
全人類舉高手好嗎 (舉高隻手 駛乜怕醜 舉高隻手 駛乜怕醜
舉高隻手 駛乜怕醜 舉高隻手 駛乜怕醜)


text:
馬其頓王國
馬其頓王國(古希臘文:Makeδovίa)係古希臘西北邊嘅一個王國.其史上至輝煌嗰時,亦即係亞歷山大帝國(馬其頓帝國),係由國王亞歷山大三世(大帝)開創.亞歷山大帝國係歷史上繼波斯帝國之後第二個地跨歐,亞,非三洲忌帝國,其疆域東自費爾幹納盆地同印度河平原,西抵巴爾幹半島,北從中亞細亞,裏海同黑海起,南達印度洋同非洲北邊.
起源[編輯]
馬其頓係喺古希臘邊陲忌一個地區,喺希臘中北部,西接艾普魯斯,東鄰色雷斯.其民族淵源重未確定,可能係伊利里亞人,色雷斯人(Thracians)同希臘忌多利亞人忌混血後裔.由於偏僻落後,而且行君主制而毋係民主制,而且主要住喺鄉村入邊,因此被其南境外忌繁榮忌希臘叫做無文化忌野蠻人.約莫喺西元前6世紀下半葉,馬其頓統一,實行君主制.
崛起[編輯]
- 馬其頓喺希波戰爭開始嗰時依附波斯,但又靜雞雞幫希臘人暗送情報.西元前5世紀末,國都從西北山區忌埃格(Aigai)遷去東南沿海忌佩拉.到西元前4世紀,攝政王腓力二世(西元前359-前336年)廢咗好細忌國王,自立為王,推行咗一系列改革.腓力二世借鑒希臘忌先進經驗,重採取有馬其頓特色忌舉措,強化王權,削貴族會議同公民大會忌權,改革幣制,用金銀複本位制.至緊要忌係渠忌軍事改革,建立咗一支忠於國王忌常備軍,創建咗好犀利忌馬其頓方陣.之後渠又佔咗色雷斯忌金礦,每年又有一個穩定忌收入來擴充軍事.馬其頓軍隊忌戰鬥力超過咗希臘第啲城邦忌軍隊.腓力為咗準備打東邊忌國家,重建立咗一支好犀利忌艦隊.
- 腓力二世喺軍力強大後,趁著希臘重打緊城邦戰爭嗰時南下打希臘.西元前338年,以雅典,底比斯為首忌反馬其頓盟軍同馬其頓軍喺中希臘忌克羅尼亞決戰,盟軍輸得好慘.第二年,腓力喺科林斯叫各邦來開會,宣佈希臘各城邦成立聯盟,除咗斯巴達之外忌全希臘都被迫承認咗馬其頓忌霸權,並決定打波斯.西元前336年,腓力喺渠忌女忌婚宴上被人刺殺.王位由腓力廿歲忌仔亞歷山大(即係亞歷山大大帝)承繼.
征服[編輯]
- 腓力二世死咗之後,希臘各邦又有反馬其頓起義.凈係得20歲忌亞歷山大繼位之後,向毋夠半年之內好快鎮壓咗叛亂.
- 前334年春天,亞歷山大過赫勒斯滂海峽打波斯帝國,亞歷山大忌軍隊同波斯王大流士三世忌軍隊向小亞細亞忌格拉尼庫斯河戰役(Granicus)第一次會戰,馬其頓軍大勝,毋夠半年就佔咗小亞細亞.西元前333年,亞歷山大率領軍隊向而家敘利亞伊蘇斯平原(Issus)大敗大流士三世親自率領忌10萬幾波斯軍,俘虜咗大流士忌阿媽,老婆同兩個女.大流士三世向東潰逃.
- 西元前333年亞歷山大征服咗敘利亞,腓尼基各城市.第二年又征服咗埃及,向埃及尼羅河口起咗一座新城叫亞歷山大裏亞(亞歷山卓).
- 亞歷山大向西元前331年春季又離開埃及,繼續東征.渡過幼發拉底河同底格裏斯河,十月間向高加米拉戰役又同大流土三世打.根據傳說嗰時波斯軍隊約莫有三十萬咁多,有馬步隊,刀輪戰車,但係都被亞歷山大擊敗,大流士三世又走去東邊.亞歷山大繼續向前,入巴比倫城,攞咗美索不達米亞.渠從巴比倫又向東行,入波斯本土,佔咗波斯忌蘇薩同波斯波利斯兩座都城,攞到好多金銀珠寶之後燒咗波斯波利斯城,殺戮住向嗰道尐人,來報復西元前480年波斯王薛西斯一世燒咗雅典城忌仇恨.之後三年亞歷山大又鎮壓咗波斯東北邊一尐反抗.波斯王大流士三世亦被渠忌部下殺咗,波斯滅亡.
- 西元前327年又進兵印度.渠統帥大軍向前330年從里海南岸向東,過帕提亞,向前329年—前327年打落咗巴克特裏亞同馬爾吉安娜,重趁機會揮師東進印度,打敗印度反抗者,征服旁遮普,重諗著沿著恒河繼續向東打.但係渠忌手下兵士向出邊打仗打咗好耐,好掛住屋企,又因為印度多雨,天氣好熱,士兵好辛苦,幾乎搞到公開造反,亞歷山大就將打落來忌印度部分分成三個省重留駐兵,跟著兵分三路返去西邊.
- 西元前324年初,亞歷山大將巴比倫作為新首都,建立咗一個龐大忌帝國—馬其頓帝國,亦叫做亞歷山大帝國.
- 西元前323年6月,亞歷山大突然患惡性瘧疾,病咗10日之後就死咗,死嗰時凈係得33歲.
之後忌人將亞歷山大征服忌土地叫做亞歷山大帝國,因為爾個帝國忌興衰同亞歷山大個人忌人生歷程緊密聯繫向一齊.


text:
早幾年呢,豚王係和安里開舖果陣,咪勁多人排隊既.
我細細個就係和安里蒲開,豚王個舊舖位其實就係Daddy 以前間餐廳.
不過呢d 題外話啦,話說果陣時連陳慧琳去食都要排隊.
曬住咁等兩粒幾鐘食碗拉麵你話抵唔抵?見仁見智啦.
豚王主理人生田先生係一蘭出身,而豚王主打四款拉麵都有濃厚既九州風味.
湯底濃厚,直情可以話係有少少杰,面頭舖滿一朕油脂,幼身既麵條.
既然一場黎到,有乜理由唔試下呢間?
一蘭係日本有少少似吉野家咁,開左好多間分店,但又無吉野家幾千間咁多.
當中有唔少仲係廿四小時營業,真係肚餓想去食碗麵都得.
最獨特既係,咁多間分店,都只係賣同一款拉麵.係得一款.
係既間唔中會有夏日Special冷麵,不過都係期間限定.
你覺得佢串?其實咁樣無非都係想係開更多分店時,維持一定水準.
上野呢一間比較特別,係得佢先至有呢種對坐既檯,
其餘都好似自修室咁,一個人靜靜地食麵.記住人地最係Table/counter要答table啦.
係張檯既右邊有度趟門,係侍應們送餐時用,其餘時間都唔會有人騷擾你.
我地都叫左一碗拉麵,我自己加多左隻半熟蛋,自此之後每次食親都要加半熟蛋.
我唔知日本D雞係食咩大,生既蛋食落真係好香好好味.痴線架.
一蘭最獨特之處,就係可以俾你決定呢碗麵既細節.
湯頭濃度 :很淡 淡 中等 濃 超濃
麵質 :很硬 硬 中等 軟 超軟
醬油多少 :不要 少 適量 多 勁多
大蔥 :不要 少 適量 多 勁多
特製辣醬 :不要 少 適量 多 勁多
蒜蓉 :不要 少 適量 多 勁多
就算係一碗拉麵都可以咁講究,味千拉麵你學下野啦.
做左咁耐都係咁難食.
好,有野食了!
一碗拉麵,最主要的是湯底和麵條,其次叉燒.飲一飲湯底,好濃好濃既豬骨味道,加上果朕油脂,真係到而家都仲記得.好傳統好九州,有人會覺得重口味但真心,你唔識貨咋嘛.麵身好有咬口,煮得岩岩好.舊叉燒雖然睇落削左少少,但入口真係融開左,係香港除左一風堂,應該無邊間做到咁.加埋隻半熟蛋真係無得頂.
飲左一半湯之後決定再加麵,因為實在太好味.係檯面上有鐘仔可以撳,撳完佢就會黎收走你張筷子套,同埋收埋錢.之後就等上菜啦.
10分係滿分的話,我會打8.5分俾一蘭.1分係麵餅太細舊食唔飽,0.5分係舊叉燒可以再厚切D.好老實講,之後食過池袋無敵家排左一粒鐘,又食過九段斑鳩,唔係話佢地唔好味,但平均黎講,水準最好真係一蘭.一路寫呢篇野一路就諗番起湯頭一入口果陣香味,仲有果隻半熟蛋T_T.
食左咁多餐,我發覺日本人食野係偏向重口味,所以點解香港人會接受唔到黑王都唔出奇.Anyway啦各花入各眼,我真心覺得呢碗拉麵係一世仔食過最好味既一碗.


text:
香港有大約 30 個標準運動場,加埋一個大球場,全部都唔開得演唱會,避住喺紅館演出,坐得萬幾人,而且四四方方聾嘅都知有嚴重駐波問題一定衰聲.每個球場佔地成萬平方米,通常用黎比啲學校開運動會用,以香港嘅地價計,非常奢華.我有諗過不如用線city 幫大球場圍一個圈,做隔音牆兼有輕鐵通去天后地鐵站,咪開得演唱會囉,仲住倒成萬人添;睇相睇google map 睇落好似得架喎.
仲有經常比人批評嘅灣仔運動場唔知仲有幾耐命,放地王度仲要有無敵大海景.有建議話成個場升高下面做展館,天台做運動場.我心諗運動場真係咁重要咩?黃種人唔適合田徑項目,衰就要認架啦,天台用黎放太陽能板發下電,好過比啲人出汗嘥能量.
遍佈各區都有坐得好少人嘅運動場,不如繞場一周起樓,做埋上蓋,做埋看台個地台,個個場坐成萬人濕濕碎,而且起黎住就唔同起黎坐,再加上大量覆制,原本奢華變成抵到爛.以線city 計,一個場又唔駛鐵路又唔駛天台馬路,可以住八千幾人,全港幾十個場變灑運動場城,又一個天水圍咁嘅住屋量,再申辦一次本來話一定得嘅亞運,本都賺埋番黎添.
Like this:
Like Loading...
前排佔中喺街頭有張奏人死嘅書法作品,雖然斯文左啲,但都唔錯.細細個小朋友都識奏得惡毒啲,例如:”五馬分絲,七孔標血”;依家重視創新嘅時代,加入 SM 嘅元素,奏人死都要有創意:”電鋸 ger ger 再打結柯尿唔出爆膀胱死”,”鼻窿駁屎窿,耳窿駁尿窿,全身再督廿個窿飲血柯水死”.咁啲人先有些少感覺.
有好多益智嘅故事書會有壞角色,好多時壞人成世生活都好多好人,但慘淡收場,反而好人成世辛苦命,但又好結局;於是啲人就寧願做好人.人對於死嘅結局好重視,認為點死法就等於成世做人嘅成績表,雖然唔乎合邏輯,但啲人真係咁諗.死個樣都要死得安祥,要眼閉,要全屍;甩左個死人頭都要痴番放埋一齊.
隨住科學昌明,吊命科技不斷進步,想死都唔得;同時DNA解開人類奧秘,生命愈黎愈不外如視.世界貧富懸殊不公嘅問題,造成誘因令人發動自殺式恐投襲,召集唔怕死嘅老人或者病人應該愈黎愈容易先啱.就算係怕死,好似香港咁住擋房環境仲衰過住監倉,又唔駛日日受老細氣.監倉咁好環境唔憂食唔憂住,世上大把人爭住想住.咁法律有咩阻嚇力呢?
我睇老人退休金無需要,老人問題嚴重到會對治安國防有壓力,最終唔單止有安樂死,仲會有興奮死,笑鬼死,快D死,各樣創新死法,用點死法去奬勵人或者徵罰人嘅文化最終會出現,而且對法治好有用.例如好人可以揀EFGHI餐,有快餐同常餐,食完慾仙慾死.世上有好多食物同藥物,又好味又興奮,但食完會死,所以有毒唔比食,例如鷄泡魚內臟;為左食好味嘅毒品死,或者EFGHI餐興奮死,先有做好人嘅誘因.相反,橫又死掂又死,好人同壞人都係向吊命科技極限挑戰咁七孔插喉咁死,姐係變相鼓勵人做壞人活得自私開心啲啫.
Like this:
Like Loading...